ഇന്ന് ഇൻറർനാഷനൽ ഡാൻസ് ഡേ ആണത്രെ! ഞാനൊരിക്കലും ഒരു ഡാൻസർ ആയിരുന്നില്ല. ഒരു നൃത്തച്ചുവട് പോലും തെറ്റാതെ വെക്കാൻ അറിയാത്ത ഞാൻ ഈ ഡാൻസ് ഡേയിൽ എന്നേക്കുറിച്ചല്ല പറയുന്നത്. ഡാൻസ് ഇഷ്ടമായിരുന്നെങ്കിലും സാഹചര്യങ്ങളുടെ അഭാവം മൂലം പഠിക്കാൻ പറ്റാതിരുന്ന രണ്ടു പേരെ പറ്റിയാണ്. ഏറ്റവും പ്രിയപ്പെട്ട രണ്ടു പേർ - ജീവിതത്തിൽ ഒരുപാടൊരുപാട് പ്രതികൂല സാഹചര്യങ്ങളെ നേരിട്ട് - ഇപ്പോഴും നേരിട്ടു കൊണ്ട് - തങ്ങളെക്കൊണ്ട് കഴിയുന്ന വിധം മറ്റുള്ളവരിൽ പുഞ്ചിരി പകരുന്ന രണ്ടു പേർ - അവരുടെ അനിയത്തി എന്ന ലേബലാണ് എന്നെ ഞാനാക്കുന്ന ഒരു വലിയ ഘടകം എന്ന് സ്കൂള് കാലം മുതലേ എനിക്ക് ബോധ്യമുണ്ട്.\nഓർമ്മകൾ പിറകോട്ട് പായുമ്പോള് സ്കൂളില് പാട്ടും ഡാൻസും ഒക്കെയായി സജീവമായിരുന്ന ഏടത്തിയെയാണ് കാണാനാവുക. സ്കൂൾ യുവജനോത്സവത്തിലും മറ്റും ഗ്രൂപ്പ് ഡാൻസ്, തിരുവാതിരക്കളി തുടങ്ങിയ നൃത്ത പരിപാടികളിൽ സ്ഥിരം സാന്നിദ്ധ്യമായിരുന്നു ഏടത്തി. ഇല്ലത്തെ ഞങ്ങളുടെ ഒഴിവു വേളകൾ പാട്ടുകൾ കൊണ്ട് മാധുര്യം പകർന്നിരുന്ന ഏടത്തിയ്ക്ക് പാട്ട് പഠിക്കാനുള്ള സാഹചര്യം ഒത്തു വന്നില്ല. ഞങ്ങളുടെ ചുറ്റുപാടുകളെക്കുറിച്ച് നന്നായി അറിയുന്ന ഏടത്തി പാട്ടു പഠിക്കണം എന്ന് ഒരു പക്ഷേ അച്ഛനോടോ അമ്മയോടോ പറഞ്ഞിരിക്കാനും വഴിയില്ല. അവർക്ക് പറയാതെതന്നെ ആ മോഹത്തെക്കുറിച്ച് അറിയുമായിരുന്നിരിക്കണം. പക്ഷേ അന്നൊന്നും ഒരു നിവൃത്തിയും ഇല്ലായിരുന്നു. അതിനാൽ സിനിമാപ്പാട്ടുകളും ലാളിതഗാനങ്ങളും പാടി ഏടത്തിയും തന്റെ പാട്ടു മോഹങ്ങളെ താലോലിച്ചു സന്തോഷിച്ചു.\nഎന്നാൽ ഡാൻസ് ഒരു വലിയ മോഹമായി ആ ഉള്ളിൽ ഉണ്ടായിരുന്നു എന്നത് വളരെയധികം കൊല്ലങ്ങൾക്ക് ശേഷമാണ് ഞാൻ തിരിച്ചറിഞ്ഞത്. സ്കൂളിലെ നൃത്ത വേദികൾ ആസ്വദിച്ചിരുന്നെങ്കിലും ശാസ്ത്രീയമായി നൃത്തം പഠിക്കാൻ പറ്റാതെ പോയതിന്റെ വേദന ആരും കാണാതെ, അറിയാതെ കുറെ കൊല്ലം കൊണ്ടു നടന്നിരിക്കണം. തീവ്രമായി ആഗ്രഹിക്കുന്നത് സാധിപ്പിക്കാൻ പ്രപഞ്ചം മുഴുവനും ഒന്നിക്കും എന്ന പോലെ ഇത്തിരി വൈകിയാണെങ്കിലും ഏടത്തിയുടെ ആഗ്രഹം പൂവണിഞ്ഞു. ഏറെ മോഹിച്ച് പഠിച്ച് ഇല്ലത്തെ അമ്പലത്തിലെ സ്റ്റേജിൽ ഒരു നാൾ മോഹിനിയാട്ടമരങ്ങേറിയപ്പോൾ കാലങ്ങളായി ആഗ്രഹിച്ച ഒരു സ്വപ്നം സഫലമായത്തിന്റെ ചാരിതാർത്ഥ്യം എനിക്ക് ആ മുഖത്ത് നിന്നും വായിച്ചെടുക്കാമായിരുന്നു. 'കരുണ ചെയ്വാൻ എന്തു താമസം കൃഷ്ണാ .. ' എന്ന് നിറഞ്ഞ സദസ്സിനു മുൻപ് മോഹിനിയാട്ടവേഷത്തിൽ ആടിയപ്പോൾ കണ്ണും മനസ്സും നിറഞ്ഞത് എന്റേത് മാത്രമായിരുന്നില്ല...\nഡാൻസ് പഠനത്തിന്റെ കാര്യത്തിൽ ദീപേടത്തി കുറച്ചു കൂടി ഭാഗ്യവതിയായിരുന്നു എന്ന് തോന്നുന്നു. കാരണം, ദീപേടത്തി എട്ടാം ക്ലാസ്സിലോ മറ്റോ പഠിക്കുമ്പോൾ സ്കൂളിൽ ഒരു ഡാൻസ് ക്ലാസ്സ് തുടങ്ങി. കലാമണ്ഡലം സരോജ ടീച്ചറുടെ ശിഷ്യയായി ആ ക്ലാസ്സിന് ചേർന്ന ദിവസം ദീപേടത്തിയ്ക്ക് അവിസ്മരണീയമായിരുന്നിരിക്കണം. അതു വരെ പഠനമെന്ന നേർ രേഖയിലൂടെ സഞ്ചരിച്ചിരുന്ന കുട്ടി പെട്ടന്നാണ് നൃത്തത്തിലേക്ക് അലിഞ്ഞു ചേർന്നത്. ആഴ്ചയിൽ രണ്ടോ മൂന്നോ ദിവസങ്ങളിലെ അരമണിക്കൂർ നേരത്തെ നൃത്ത പഠനം അവൾക്ക് മതിയായതേയില്ല. കൂടുതൽ പഠിക്കണം എന്ന അവളുടെ അതിയായ ആഗ്രഹത്തെ കണ്ടില്ലെന്ന് നടിക്കാൻ പറ്റാതെയായി. ഭാഗ്യവശാൽ ടീച്ചർ അപ്പോഴേക്കും അങ്ങാടിപ്പുറത്ത് ഒരു ക്ലാസ്സ് തുടങ്ങിയിരുന്നു. ഡാൻസ് പ്രേമിയായ കുട്ടി അവിടെ ചേരാൻ വെമ്പൽ കൊണ്ടു. ആ ക്ലാസ്സിൽ ചേർന്നതോടെ അവളുടെ വാരാന്ത്യങ്ങൾക്ക് ഒരു പ്രത്യേക ഭംഗി കൈ വന്നു..\n(അപ്പോഴേക്കും സ്കൂളിലെ ഡാൻസ് ക്ലാസിലെ അരമണ്ഡലവും മുഴുമണ്ഡലവും ഒക്കെ മടുത്ത് തലവേദനയുടേയും വയറുവേദനയുടേയും ഒഴിവു കഴിവ് പറഞ്ഞ് തോടയം മുഴുമിക്കാതെ ഞാൻ എന്നെന്നേക്കുമായ് നൃത്ത പഠനത്തോട് വിടപറഞ്ഞു കഴിഞ്ഞിരുന്നു. അതോടെ ഏറ്റവുമധികം ആശ്വാസമായത് എനിക്കാണോ ടീച്ചറിനാണോ എന്ന് ഇപ്പോഴും രഹസ്യമായി തുടരുന്നു)\nമറ്റെന്തിലും എന്ന പോലെ ഡാൻസ് പഠനത്തിലെ ഏറ്റവും വലിയ ഒരു പ്രശ്‌നം സാമ്പത്തികമായിരുന്നു. മാസാമാസമുള്ള ഫീസ് (അത്ര വലിയ തുകയൊന്നും അല്ലെങ്കിലും) എങ്ങനെയെങ്കിലും ശരിയാക്കിയെങ്കിലും ഇടയ്ക്കിടെ വരുന്ന പരിപാടികൾക്ക് വേണ്ട തുക കണ്ടെത്തുക വലിയ പ്രയാസം തന്നെയായിരുന്നിരിക്കണം അക്കാലങ്ങളിൽ.\nഅതിനാൽ അരങ്ങേറ്റം ഒരു വലിയ സംഭവം തന്നെയായിരുന്നു. ഗുരുവായൂരിൽ വെച്ചായിരുന്നു ദീപേടത്തിയുടെ അരങ്ങേറ്റം. വേറെയും ചില കുട്ടികളുടെ അരങ്ങേറ്റമായിരുന്നു അന്ന്. അത് ഏറ്റവും ഭംഗിയാക്കാൻ അച്ഛനുമമ്മയും ടീച്ചറും ബാലേട്ടനും കൂടെയുള്ളവരും ഒക്കെ ഒത്തൊരുമിച്ചു പ്രവർത്തിച്ചു. അതു കൊണ്ടു തന്നെ അതൊരു ആഘോഷവേള തന്നെയായിരുന്നു. അവിസ്മരണീയമായ മുഹൂർത്തങ്ങൾ...\nചിലങ്ക, ഡാൻസിന് വേണ്ട ഡ്രെസ്സ് ഒക്കെ ഏറ്റവും കുറഞ്ഞ ചിലവിൽ, എന്നാൽ ഒട്ടും മാറ്റു കുറയാതെ തന്നെ ഏർപ്പാടാക്കി ടീച്ചർ കൂടെത്തന്നെ നിന്നു. തൻ്റെ ശിഷ്യയിൽ കണ്ട ഉത്സാഹത്തിനെയും കഴിവിനേയും പ്രോത്സാഹിപ്പിക്കാൻ തന്നാലാവുന്നതൊക്കെയും ചെയ്യാൻ തയ്യാറായ ഒരു ഗുരുവിനെ കിട്ടിയത് പരമ ഭാഗ്യം തന്നെ. ഇന്ന് ആലോചിക്കുമ്പോൾ ഓരോ കൊച്ചു കൊച്ചു കാര്യത്തിനും ടീച്ചർ നൽകിയ പിന്തുണയും സഹകരണവും ഇല്ലായിരുന്നെങ്കിൽ നൃത്തം പഠിക്കുക എന്നത് ദീപേടത്തിയ്ക്കും ഒരു വിദൂര സ്വപ്നമായിത്തീർന്നേനെ..\nഅരങ്ങേറ്റത്തിന് ശേഷം കുറെ അരങ്ങുകളിൽ ഹൃദയം നിറഞ്ഞാടി. ഭാരതനാട്യം കൂടാതെ മോഹിനിയാട്ടവും കുച്ചിപ്പുടിയും പഠിച്ചു - കുറെ അരങ്ങുകളിൽ അവതരിപ്പിച്ചു. ഡാൻസ് ക്‌ളാസിൽ നിന്നും ഓടിപ്പോയെങ്കിലും കഴിയുന്നത്ര അരങ്ങുകളിൽ ഞാൻ വേദിയുടെ മുൻ നിരയിൽ തന്നെ സ്ഥാനം പിടിച്ചു. കയ്യിലെ ചെറിയ ക്യാമറയിൽ നൃത്തച്ചുവടുകൾ പകർത്തുക മാത്രമല്ല, ചെറിയ ചെറിയ പിഴവുകളും പോരായ്മകളും പ്രത്യേകം ശ്രദ്ധിക്കുകയും വിമർശിക്കുകയും ചെയ്തു. കുച്ചുപ്പുടി അവതരിപ്പിക്കുമ്പോൾ താലത്തിൽ കയറി നിന്ന് മൊന്ത തലയിൽ വെച്ചാൽ പിന്നെ അത് തിരിച്ചു നിലത്ത് വെക്കുന്നത് വരെ ശ്വാസമടക്കി നോക്കി നിന്നു... ഇന്നും നീലമേഘശരീരാ... എന്ന് കേട്ടാൽ അറിയാതെ ശ്വാസം പിടിച്ചു നിൽക്കുന്നത് ആ ഓർമയിലാവണം.\nഒരിക്കൽ ദീപേടത്തിയുടെ നൃത്തം കണ്ട ശേഷം വളരെ ആരാധ്യനായ ഒരാൾ അടയാറിലെ നൃത്തവിദ്യാലയത്തിൽ പഠിപ്പിക്കണം എന്ന് പറഞ്ഞ ഒരോർമ്മയുണ്ട്. അങ്ങാടിപ്പുറത്തെ ക്ലാസ്സ് നിർത്തലായപ്പോൾ എല്ലാ ആഴ്ചയും മഞ്ചേരിയിൽ പോയി പഠിച്ചു - കുറെ കാലം. പക്ഷേ എത്ര മോഹമുണ്ടെങ്കിലും ജീവിതത്തിന് മുന്നിൽ പലപ്പോഴും കല പിന്തള്ളപ്പെട്ടു പോകുമെന്നതാണ് ദു:ഖസത്യം. അത് തന്നെ ഇവിടെയും നടന്നു. അങ്ങനെ വിവാഹശേഷവും ഒന്ന് രണ്ട് അരങ്ങുകളിൽ കളിയ്ക്കാൻ പറ്റിയെങ്കിലും പല പല കാരണങ്ങൾ കൊണ്ട് നൃത്ത പഠനം അസാദ്ധ്യമാവുകയും ദീപേടത്തി അരങ്ങുകളിൽ നിന്നൊഴിയുകയും ചെയ്തു.\nഅതോടെ ഞാനും നൃത്തത്തെ ശ്രദ്ധിക്കാതായി. നൃത്തയരങ്ങുകളിലേയ്ക്ക് എന്നെ ആകർഷിച്ച എന്റെ പ്രിയ നർത്തകി അരങ്ങൊഴിഞ്ഞതോടെ എന്നെ അങ്ങോട്ട് മാടി വിളിക്കുന്ന ഒന്നുമില്ലാതെയായി. ഹൃദയത്തിന്റെ ഒരു കോണിൽ മങ്ങാതെ, മാലാറ കെട്ടാതെ തെളിഞ്ഞു കാണുന്ന അരങ്ങുകളുണ്ട് - അവിടെ നൃത്തത്തിൽ ആനന്ദം കണ്ടെത്തുന്ന രണ്ടാത്മാക്കൾ ലാസ്യത്തോടെ നടനമാടുന്നത് കാണാൻ ഒന്ന് കണ്ണടച്ചാൽ മതി. പിന്നെന്തിന് ഞാൻ വേറെ അരങ്ങുകൾ തേടിപ്പോകണം?\nഎല്ലാവർക്കും അന്താരഷ്ട്ര നൃത്ത ദിനാശംസകൾ - എൻ്റെ കുടുംബത്തിൽ തന്നെ ഞങ്ങളുടെ പിൻ തലമുറയിൽ നല്ല കഴിവുള്ള നർത്തകിമാരുണ്ട്. അവരുടെ നൃത്തം നേരിൽ കാണുന്നത് അപൂർവങ്ങളിൽ അപൂർവ്വമാണെങ്കിലും അവരുടെ സപര്യ കാണുമ്പോൾ സന്തോഷം. അവർക്കതിന് സാധിക്കുന്നു എന്നത് അതിലും സന്തോഷം. മതിവരുവോളം ചിലങ്കകെട്ടിയാടാൻ കഴിയട്ടെ.\nപിൻകുറിപ്പ്: പാട്ടു പഠിക്കണമെന്ന മോഹം കുറെയേറെ കൊല്ലങ്ങൾക്ക് ശേഷം (രണ്ടു മക്കളുടെ അമ്മയായതിനു ശേഷം) സാഹചര്യമൊത്തു വന്നപ്പോൾ പൂർത്തീകരിച്ച ഏടത്തിയെപ്പോലുള്ളവർ ജീവിതത്തിൽ മാതൃകയാവുമ്പോൾ സ്വപ്നങ്ങളെ കൈയ്യെത്തി പിടിക്കാൻ എനിക്ക് വേറെ പ്രചോദനം ആവശ്യമുണ്ടോ?\nപലവക ഫേസ്ബുക്ക് കുറിപ്പുകൾ ബാല്യം\nആറങ്ങോട്ടുകര മുഹമ്മദ് 30 April 2020 at 19:49\nവളരെക്കാലത്തിന് ശേഷ ബ്ലോഗ് വായനാപട്ടിക നോക്കിയപ്പോഴാണ് ഈ പോസ്റ്റിൽ എത്തിയത്.. നൃത്തത്തേക്കുറിച്ചു കുറെ മനസ്സിലാക്കാൻ കഴിഞ്ഞു..നന്നായി എഴുതി\nNisha4May 2020 at 18:17\nതാങ്ക്യു :) കുറെ നാളുകൾക്ക് ശേഷം ഇവിടെ കണ്ടതിൽ സന്തോഷം. ബ്ലോഗിൽ ഇപ്പോൾ ഇടക്കാലത്തേക്കാൾ സജീവമാണ്. വായിക്കാന് നിങ്ങളൊക്കെയുണ്ടാവുന്നത് ഏറെ സന്തോഷം\nMuralee Mukundan , ബിലാത്തിപട്ടണം 30 April 2020 at 22:42\nഅപ്പോൾ എഴുത്തിലും വായനയിലും വരയിലും\nമാത്രമല്ല നൃത്തത്തിലും നിപുണയായിരുന്ന ഒരു സകലകാല\nവല്ലഭ തന്നെയായിരുന്നു നിഷ ..അല്ലെ\nNisha4May 2020 at 18:19\nഅയ്യോ.. ഒട്ടും അല്ല.. പാട്ടും നൃത്തവും എനിക്ക് വഴങ്ങില്ല. അതിലൊക്കെ മിടുക്കത്തികൾ എന്റെ ചേച്ചിമാരാണ്.\nCv Thankappan 1 May 2020 at 21:50\nNisha4May 2020 at 18:20\nഅതെ, ശരിയാണ്. പ്രോത്സാഹിപ്പിക്കാൻ ആളുണ്ടെങ്കിൽ മിക്ക കുട്ടികളും എന്തെങ്കിലുമൊക്കെ പഠിച്ച് മിടുക്കർ ആയിത്തീരും


രക്ഷിതാക്കളുടെ ശ്രദ്ധയ്ക്ക് , കേരള പൊലീസ് നൽകുന്ന ഒരു സുപ്രധാന മുന്നറിയിപ്പ് - Swale Online Malayalam News\nHome Exclusive Kerala Top News രക്ഷിതാക്കളുടെ ശ്രദ്ധയ്ക്ക് , കേരള പൊലീസ് നൽകുന്ന ഒരു സുപ്രധാന മുന്നറിയിപ്പ്\nat 8/05/2017 08:23:00 pm Exclusive, Kerala, Top News,\nബ്‌ളൂ വെയിൽ ഗെയിം അപകടകാരിയാണ് എന്നാണ് പൊലീസ് മേധാവിയുടെ മുന്നറിയിപ്പ്.\nനിങ്ങളുടെ മക്കൾ സ്ഥിരം കംമ്പ്യൂട്ടറുകൾ ഉപയോഗിക്കുന്നവരാണോ ? അവർ കംമ്പ്യൂട്ടർ ഗെയിമുകൾ കളിക്കുന്നവരാണോ ? , എങ്കിൽ അവരെ കർശനമായി നിരീക്ഷക്കണം നിങ്ങളുടെ മക്കൾ സ്ഥിരം കംമ്പ്യൂട്ടറുകൾ ഉപയോഗിക്കുന്നവരാണോ ? അവർ കംമ്പ്യൂട്ടർ ഗെയിമുകൾ കളിക്കുന്നവരാണോ ? , എങ്കിൽ അവരെ കർശനമായി നിരീക്ഷക്കണം. ഈ മുന്നറിയിപ്പ് നൽകുന്നത് സംസ്ഥാന പൊലീസ് മേധാവി ലോക്നാഥ് ബെഹ്റയാണ്. കുട്ടികൾ മുതൽ യുവാക്കൾ വരെ അടിമപ്പെട്ടിരിക്കുന്ന ബ്‌ളൂ വെയിൽ ഗെയിം അപകടകാരിയാണ് എന്നാണ് പൊലീസ് മേധാവിയുടെ മുന്നറിയിപ്പ്.


സൗദി അറേബ്യയില് കര്‍ഫ്യൂ അനിശ്ചിത കാലത്തേക്ക് നീട്ടി-Coronavirus Covid-19 Saudi King approves extension of curfew until further notice | Indian Express Malayalam\ncoronavirus covid 19 saudi king approves extension of curfew until further notice\nകൂടുതൽ അറിയിപ്പുകൾ ഉണ്ടാകുന്നതു വരെ കർഫ്യൂ തുടരും\nUpdated: April 12, 2020 9:17:24 am\nറിയാദ്: കൊറോണ വൈറസ് വ്യാപനത്തെ ചെറുക്കുന്നതിന്റെ ഭാഗമായി കൂടുതൽ അറിയിപ്പ് ഉണ്ടാകുന്നതുവരെ രാജ്യത്തിന്റെ കർഫ്യൂ നീട്ടാൻ സൗദി അറേബ്യയിലെ രാജാവ് സൽമാൻ അനുമതി നൽകിയതായി സ്റ്റേറ്റ് ന്യൂസ് ഏജൻസി (എസ്‌പി‌എ) ഞായറാഴ്ച റിപ്പോർട്ട് ചെയ്തു.\nകൊറോണ വൈറസ് പടരുന്നത് തടയാൻ മാർച്ച് 23 മുതൽ രാത്രി7മുതൽ രാവിലെ6വരെ 21 ദിവസത്തേക്ക് കർഫ്യൂ ഏർപ്പെടുത്തിയിരുന്നു. കഴിഞ്ഞയാഴ്ച സൗദി അറേബ്യ തലസ്ഥാനമായ റിയാദും മറ്റ് വലിയ നഗരങ്ങളും 24 മണിക്കൂർ കർഫ്യൂ ഏർപ്പെടുത്തി,\nRead More: കോവിഡ് -19: പ്രവാസികള്‍ക്കു ധനസഹായം നൽകും; വിവിധ രാജ്യങ്ങള് ഹെല്‍പ് ഡെസ്‌കുകള്\nഅതേസമയം സൗദി അറേബ്യയിൽ കർഫ്യൂ ഏർപ്പെടുത്തിയതോടെ രോഗങ്ങൾ ഗണ്യമായി കുറഞ്ഞതായി ഡോക്ടർമാർ അറിയിച്ചിരുന്നും. സൗദിയിൽ ഇത് കാലാവസ്ഥ മാറ്റത്തിന്റെ സമയം കൂടിയാണ്. ചൂട് കാലത്തിന്റെ വരവറിയിച്ച് ഈ സമയത്ത് ഉണ്ടാകുന്ന പൊടിക്കാറ്റും ചാറ്റൽ മഴയും വലിയ രീതിയിലുള്ള ആരോഗ്യ പ്രശ്നങ്ങൾ ഉണ്ടാക്കാറുണ്ട്. ആസ്തമ, അലർജി പോലുള്ള രോഗം നേരത്തെ ഉള്ളവരെയാണ് കാലാവസ്ഥ മാറ്റം പ്രധാനമായും ബാധിക്കുന്നത്. ഈ സമയത്ത് നൂറു കണക്കിന് ആളുകളാണ് ശ്വാസകോശ സംബന്ധമായ പ്രയാസങ്ങൾക്ക് ചികിത്സ തേടി എത്തുക. എന്നാൽ ഇത്തവണ പൊടിക്കാറ്റും ചാറ്റൽ മഴയും പല തവണ വന്നിട്ടും ചികിത്സ തേടിയെത്തിയത് വളരെ കുറഞ്ഞ രോഗികൾ മാത്രം. കർഫ്യൂ കാരണം ആളുകൾ പുറത്തിറങ്ങാത്തതാണെന്ന് ഇതിനു പ്രധാന കാരണമെന്ന് ഡോക്ടർമാർ പറയുന്നു.\nപാർക്കുകളിലും മറ്റ് വിനോദ പരിപാടികളിലും ആളുകൾ പോകാത്തതിനാൽ കുട്ടികളിലും രോഗാവസ്ഥ വളരെ കുറവാണ്. ഭക്ഷണം വീട്ടിൽ നിന്ന് തന്നെ കഴിക്കുകയും കോവിഡ് പ്രതിരോധ പ്രവർത്തനങ്ങളുടെ ഭാഗമായി ശുചിത്വം പാലിക്കുന്നത് ഗൗരവമായി എടുക്കുകയും ചെയ്തത് കൊണ്ട് വയറ് സംബന്ധമായ രോഗങ്ങളും ഭക്ഷ്യ അണുബാധയും ഒരു പരിധിവരെ കുറഞ്ഞിട്ടുണ്ട്. പുറത്ത് നിന്നുള്ള ഫാസ്റ്റ് ഫുഡുകളും ഫ്രൈഡ് ഭക്ഷണവും കുറച്ചതോടെ ജീവിത ശൈലി രോഗങ്ങളും നിയന്ത്രണത്തിലായിട്ടുണ്ട്. ഇതു വഴിയെല്ലാം ഹൃദ്രോഗ സാധ്യത വരെ കുറയുമെന്നും ആരോഗ്യ പ്രവർത്തകർ പറയുന്നു.\nWeb Title: Coronavirus covid 19 saudi king approves extension of curfew until further notice\nകോവിഡ് -19: പ്രവാസികള്‍ക്കു ധനസഹായം നൽകും; വിവിധ രാജ്യങ്ങള് ഹെല്‍പ് ഡെസ്‌കുകള്


May 31, 2020, 05:45 PM IST\nചന്തുവിന്റെ അമ്മാവനും കളരി ആചാര്യനുമായിരുന്ന കണ്ണപ്പന് ചേകവരുടെ മകനായ ആരോമല് ചേകവരുടെ റോളായിരുന്നു സുരേഷ് ഗോപിയ്ക്ക്.\nഇന്‍സ്റ്റാഗ്രാമില് സജീവമായിത്തുടങ്ങിയ സുരേഷ്‌ഗോപി പങ്കുവെക്കുന്ന ഒരു ഓര്‍മ്മച്ചിത്രം ഇപ്പോള് വൈറലാവുകയാണ്. ഒരു വടക്കന് വീരഗാഥ എന്ന ചിത്രത്തിന്റെ ലൊക്കേഷനില് വച്ചെടുത്ത ചിത്രമാണിത്. ചന്തുവായെത്തിയ മമ്മൂട്ടിയ്ക്കും സംവിധായകന് ഹരിഹരനും നിര്‍മ്മാതാവ് പി വി ഗംഗാധരനും മറ്റ് അണിയറ പ്രവര്‍ത്തകര്‍ക്കുമൊപ്പം ആരോമല് ചേകവരുടെ വേഷത്തിലാണ് താരം നില്‍ക്കുന്നത്.\nഎം ടി ഹരിഹരന് പിറന്ന അവിസ്മരണീയമായ തിരക്കഥകളില് ഒന്നാണ് 1989ല് പുറത്തു വന്ന 'ഒരു വടക്കന് വീരഗാഥ'. കേരളത്തില് പ്രസിദ്ധമായ വടക്കന് പാട്ടിലെ കഥകളെ മനോഹരമായി അവതരിപ്പിക്കപ്പെട്ട ചിത്രം. ദേശീയ തലത്തില് മമ്മൂട്ടിയെ മികച്ച നടനും എം ടിയെ മികച്ച തിരക്കഥാകൃത്തും ആക്കിയ ചിത്രം പുരസ്‌കാരത്തിളക്കത്തോടൊപ്പം ജനസ്സമ്മിതിയും നേടിയ ചിത്രമായിരുന്നു.\nചന്തു എന്ന കഥാപാത്രത്തിനായി പ്രേം നസീറിനെ ആദ്യം നിശ്ചയിച്ചിരുന്നുവെങ്കിലും പിന്നീട് മമ്മൂട്ടിയുടെ ശരീരം കൂടുതല് യോജിക്കുമെന്നു കണ്ട് ഹരിഹരന് അദ്ദേഹത്തെ റോളിലേക്കായി തിരഞ്ഞെടുക്കുകയായിരുന്നു. മമ്മൂട്ടിയുടെ അഭിനയജീവിതത്തിലെ മികച്ച പ്രകടനങ്ങളിലൊന്നാണ് ചന്തുവിന്റേത്.\nചന്തുവിന്റെ അമ്മാവനും കളരി ആചാര്യനുമായിരുന്ന കണ്ണപ്പന് ചേകവരുടെ മകനായ ആരോമല് ചേകവരുടെ റോളായിരുന്നു സുരേഷ് ഗോപിയ്ക്ക്. ഉണ്ണിയാര്‍ച്ചയായി മാധവിയും അരിങ്ങോടരായി ക്യാപ്റ്റന് രാജുവും ചിത്രത്തിലുണ്ടായിരുന്നു.\nഗീത, ജോമോള്, വിനീത്, ദേവന്, ഒടുവില് ഉണ്ണിക്കൃഷ്ണന്, സഞ്ജയ് മിത്ര, ചിത്ര, സുകുമാരി, തുടങ്ങി വലിയൊരു താര നിര തന്നെ ചിത്രത്തിലുണ്ടായിരുന്നു. കൈതപ്രവും കെ ജയകുമാറും എഴുതിയ വരികള്‍ക്ക് ബോംബെ രവി ഈണമിട്ട സിനിമയിലെ ഗാനങ്ങളും ഇന്നും മലയാളികളുടെ ഇഷ്ടഗാനങ്ങളാണ്.\nചിത്രത്തിനു രണ്ടാം ഭാഗമൊരുങ്ങുന്നുണ്ടെന്നും ഐശ്വര്യ റായും അമിതാഭ് ബച്ചനുമെല്ലാം അഭിനയിക്കുന്നുവെന്നുമെല്ലാം സോഷ്യല്‍മീഡിയയില് പ്രചരണങ്ങളുണ്ടായിരുന്നു. ഹരിഹരന് തന്നെ അത് നിഷേധിച്ചിരുന്നു.\nContent Highlights : suresh gopi throback pic oru vadakkan veeragatha movie chanthu aromal chekavar instagram


മോഹന് പുത്തന്‍ചിറ MOHAN PUTHENCHIRA: November 2008\n2008, നവംബർ 29, ശനിയാഴ്‌ച\n16 മിനിറ്റില് പുറത്തു വരേണ്ടിയിരുന്ന സത്യം\nപുതിയ പോസ്റ്റ് തൂണീരത്തില്\nപോസ്റ്റ് ചെയ്തത് MOHAN PUTHENCHIRA മോഹന് പുത്തന്‍ചിറ / THOONEERAM ല് 11:29 PM അഭിപ്രായങ്ങളൊന്നുമില്ല: ഈ പോസ്റ്റിലേക്കുള്ള ലിങ്കുകള്\nലേബലുകള്: അഭയ കേസ്, സി.ബി.ഐ., abhaya case update\n2008, നവംബർ 24, തിങ്കളാഴ്‌ച\nപോസ്റ്റ് ചെയ്തത് MOHAN PUTHENCHIRA മോഹന് പുത്തന്‍ചിറ / THOONEERAM ല് 6:52 PM അഭിപ്രായങ്ങളൊന്നുമില്ല: ഈ പോസ്റ്റിലേക്കുള്ള ലിങ്കുകള്\nലേബലുകള്: അഭയ, കുരിശ്, സഭ, സി.ബി.ഐ., abhaya, CBI, christianity, controversy, murder\n2008, നവംബർ 10, തിങ്കളാഴ്‌ച\nമധുവിധു നാളുകളിലൊരു ദിവസമായിരുന്നു അയാള് അവളുമൊന്നിച്ച് വെള്ളച്ചാട്ടം കാണാന് പോയത്. മുകളിലെ മിനുസമാര്‍ന്ന പാറക്കെട്ടുകള്‍ക്കിടയിലൂടെ മുഴക്കത്തോടെ കീഴോട്ടു പതിക്കുന്ന ജലപാതത്തെ അയാള് ആദരവോടെ നോക്കി നിന്നു. പാറക്കെട്ടുകളിലൂടെ നടന്ന് ജലപാതത്തിനടുത്തേക്കു ഒരു കൂസലുമില്ലാതെ നീങ്ങുന്ന അവളെ നോക്കി അയാള് പറഞ്ഞു -\n“അധികം പോകേണ്ട. ഒന്നു കാല് തെറ്റിയാല് മതി ...”\nഅവള് അതിനു മറുപടിയെന്നോണം ഉറക്കെ ചിരിച്ചു. “കാല് തെറ്റിയാല് എന്തു സുഖമായിരിക്കുമെന്നൊ. ഇങ്ങോട്ടു വാ, ദാ ഇവിടെ നിന്നാല് കാണാന് നല്ല രസമുണ്ട്” അവള് ക്ഷണിച്ചു.\nമടിച്ചു മടിച്ചാണെങ്കിലും അയാള് അവളുടെ അരികിലെത്തി. ജലപാതത്തിന്റെ ആഴം ഇപ്പോള് കുറേക്കൂടി വ്യക്തമായിക്കാണാം. വെള്ളത്തിന്റെ മുഴക്കത്തിന് ശക്തി കൂടിയിട്ടുണ്ട്. അദൃശ്യമായ എന്തോ ഒന്ന് തന്നെ പിടിച്ച് മുന്നോട്ടു വലിക്കുന്നതു പോലെ അയാള്‍ക്കു തോന്നി. താഴോട്ടു നിപതിക്കുന്ന ജലമാണോ, പാറക്കെട്ടുകളാണോ അതോ പുഴയുടെ മാസ്മരിക സൌന്ദര്യമാണോ അതെന്ന് അയാള്‍ക്കു മനസ്സിലായില്ല. അതോടൊപ്പം അത്മാവു വരെ തുളഞ്ഞു കയറുന്നൊരു കുളിരും. ശരീരമാകെ വിറച്ചു. അയാള് അവളേയും പിടിച്ച് വേഗം അവിടെ നിന്നും തിരിച്ചു നടന്നു.\nഅവര് പോയത് വെള്ളച്ചാട്ടമുള്ള മലയുടെ താഴേക്കാണ്. ആകാശത്തിന്റെ ഭിത്തികള് പിളര്‍ന്ന് കുതിച്ചു ചാടുന്ന വെള്ളത്തിന്റെ ധാരാളിത്തത്തില് അയാള് സ്വയം മറന്നു. ഈര്‍പ്പവും സന്ധ്യയും കൂടി സൃഷ്ടിച്ച മൂടലില്, ജലപാതത്തിന്നടുത്തേക്ക് യാതൊരു ഭയാശങ്കകളുമില്ലാതെ നടന്നു കയറുന്ന അവള് അയാളില് വീണ്ടും അങ്കലാപ്പുണ്ടാക്കി. വെള്ളച്ചാട്ടത്തിന്നരികിലൊരു പാറക്കെട്ടില്, സൂര്യനഭിമുഖമായി അവള് നിന്നു ജ്വലിച്ചു. അവളുടെ അഴിഞ്ഞുലഞ്ഞ മുടിയിഴകള് കാറ്റില് വന്യ നൃത്തമാടി. നഗ്നമായ കണങ്കാലില് പാദസരം നനഞ്ഞു കിടന്നു. അകലെ മലഞ്ചെരുവില് അപമൃത്യുവാര്‍ന്നവരുടെ പ്രേതങ്ങള് പോലെ തല മുറിഞ്ഞ മരങ്ങള്. അനാഥരായ അത്മാക്കളെപ്പോലെ അലഞ്ഞു നീങ്ങുന്ന മേഘങ്ങള്. അയാള് പ്രയാസപ്പെട്ട് അവള്‍ക്കൊപ്പം പാറമേല് കയറിപ്പറ്റി. അവളുടെ ചുമലില് പതുക്കെ കൈ വച്ചു. കൈകളിലേക്ക് പാറകളുടെ തണുപ്പ് കയറി വന്നു. അയാള് താഴെയിറങ്ങി തിരിച്ചു നടക്കാന് തുടങ്ങിയപ്പോള് മനസ്സില്ലാ മനസ്സോടെയാണ് അവള് കൂടെ വന്നത്. അവര് ഒന്നുമുരിയാടാതെ നടന്നു.\nപെട്ടെന്നാണ് മധുവിധു തീര്‍ന്നതും അയാള്‍ക്ക് വിദേശത്തുള്ള ജോലി സ്ഥലത്തേക്ക് മടങ്ങേണ്ടി വന്നതും. അവളുടെ വിതുമ്പുന്ന മിഴികളിലൂടെ പറന്നകന്ന വിമാനത്തിലയാള് അക്കരെയെത്തി. ഈന്തപ്പനകള് കണ്ണിമയ്ക്കാതെ കാവല് നില്‍ക്കുന്ന ഉഷ്ണപഥങ്ങളിലൂടെ അലയുമ്പോള് അയാള് അവളെക്കുറിച്ചും വെള്ളച്ചാട്ടാത്തെക്കുറിച്ചും ഓര്‍ത്തു. അയാളുടെ മനസ്സിലൊരു വിഷാദം ഉരുണ്ടു കൂടി പഴുത്തു. ചൂടുള്ള കാറ്റ് അവയെ തഴുകി മുഴുപ്പിച്ചു.\nദിവസങ്ങളും, മാസങ്ങളും കടന്നു പോകവേ, ജോലി കഴിഞ്ഞു തളര്‍ന്നെത്തിയ ഒരു രാത്രിയില്, ഷവറിന്റെ കീഴെ കുളിക്കാന് നില്‍ക്കുമ്പോള്, അയാള് വീണ്ടും വെള്ളച്ചാ‍ട്ടത്തിന്റെ മുഴക്കം കേട്ടു. ഷവറില് നിന്നും ഇരു ചെവികളേയും മൂടി ഒഴുകിയിറങ്ങിയ വെള്ളച്ചാട്ടത്തില് മുഴുകി അയാള് വളരെ നേരം നിന്നു. പിറ്റേന്ന്, പതിവിലും കവിഞ്ഞ പ്രസരിപ്പോടെ നേരത്തേ ഉണര്‍ന്ന അയാള്, ഷവറിന് കീഴിലെ വെള്ളച്ചാട്ടത്തിന്റെ സുഖസ്പര്‍ശനത്തില് മുഴുകി നഗ്നനായി എത്ര നേരം നിന്നുവെന്ന് അറിഞ്ഞില്ല.\nആദ്യമായി അയാള് ഓഫീസില് വൈകിയെത്തി. ഒരു പണിയും ചെയ്യാതെ വൈകുന്നേരമാകാന് വേണ്ടി അക്ഷമയോടെ കാത്തിരുന്നു. സമയം കഴിഞ്ഞാലും വളരെ നേരം ഓഫീസില്‍ത്തന്നെ ചിലവഴിക്കാറുള്ള അയാളുടെ ഈ മാറ്റം എല്ലാവര്‍ക്കും അപ്രതീക്ഷിതവും, മനസ്സിലാക്കാന് പ്രയാസമുള്ളതുമായിരുന്നു. അയാളാകട്ടെ, യാതൊന്നിനെക്കുറിച്ചും വേവലാതിപ്പെടാന് പോയില്ല. അയാളുടെ കുളിമുറിയും, ഷവറിലെ ജലപാതവും അയാള്‍ക്കേറ്റവും പ്രിയപ്പെട്ടതായിത്തീര്‍ന്നിരുന്നു. അതിനാല് ജോലിയില് നിന്നും പിരിച്ചു വിട്ടു കൊണ്ടുള്ള നോട്ടിസ് കിട്ടുമ്പോള് പ്രത്യേകമായി അയാള്‍ക്കൊന്നും തോന്നിയില്ല.\nഒരു നീണ്ട കുളിക്കു ശേഷം ഷവറിനോടു വിട ചൊല്ലി, നാട്ടില് അവളുടെ മിഴികളിലെ വിസ്മയത്തിലേക്ക് വിമാനമിറങ്ങി. കൊണ്ടു പോയ സൂട്ട്കേസല്ലാതെ അയാളുടെ പക്കല് മറ്റു ലഗേജൊന്നുമില്ലാതിരുന്നതിനാല് അവള്‍ക്കെന്തോ പന്തികേടു തോന്നിയിരുന്നു. ടാക്സിയില് കയറവേ, ഡ്രൈവറോട് വെള്ളച്ചാട്ടമുള്ള സ്ഥലത്തിന്റെ പേരു പറഞ്ഞപ്പോള് അവള് കയര്‍ത്തു. ആദ്യം വീട്ടില് പോയിട്ടു പിന്നെ വന്നാല് മതിയെന്നായിരുന്നു അവള്‍ക്ക്. അയാള് പറഞ്ഞു - “ഈ ഒരു രാത്രി മാത്രം മതിയെനിക്ക്”. തല കുലുക്കുമ്പോള് തീരെ താല്പര്യമില്ലായ്മ അവളുടെ ശബ്ദത്തിലും ചലനങ്ങളിലും പ്രകടമായിരുന്നു.\nരാത്രി വിനോദ സഞ്ചാര കേന്ദ്രത്തിലെ ഹോട്ടല് മുറിയില് വച്ച് അവളെ വരിഞ്ഞു മുറുക്കി ചുംബിച്ച് അയാള് പറഞ്ഞു - “നിനക്ക് വെള്ളച്ചാട്ടം ഇഷ്ടമല്ലെ, അതിനാലാണിങ്ങോട്ടു തന്നെ വരാമെന്നു വച്ചത്” ഇക്കുറി അവള്‍ക്കെന്തോ അതിലത്ര വലിയ ത്രില്ലുള്ളതായി തോന്നിയില്ല. “നിങ്ങളുടെ ശരീരത്തിനെന്തു തണുപ്പാ” - അവള് പറഞ്ഞത് അയാള് ശ്രദ്ധിച്ചില്ല.അന്നു രാത്രി അവളെ ചുറ്റിപ്പിടിച്ച് അയാളുറങ്ങി.\nപുലരും മുമ്പേ വെള്ളച്ചാട്ടത്തിന്റെ ആരവമാണയാളെ ഉണര്‍ത്തിയത്. നേരം വെളുക്കാന് തുടങ്ങുന്നതേയുള്ളു. അവള് ഇപ്പോഴും ഉറങ്ങുകയാണ്. ശബ്ദമുണ്ടാക്കാതെ, അയാള് മുറി തുറന്ന്, ഇരുട്ടിലൂടെ പുഴക്കരയിലേക്കു നടന്നു. ആത്മാവു വരെ കൂര്‍ത്തു കയറുന്ന ഒരു കുളിര് പുഴക്കരയില് കാത്തു നില്‍ക്കുന്നുണ്ടായിരുന്നു. അയാള്‍ക്കു തീരെ ഭയം തോന്നിയില്ല. പകരം എന്തെന്നില്ലാത്ത ഒരാശ്വാസം തോന്നി. വസ്ത്രങ്ങളെല്ലാം ഉരിഞ്ഞെറിഞ്ഞ് അയാള് പുഴയുടെ സൌമ്യതയിലേക്കിറങ്ങി മുങ്ങി നിവര്‍ന്നു. പിന്നെ മിനുസമുള്ള പാറക്കെട്ടുകള് കയറി, യാതൊരു കൂസലുമില്ലാതെ വെള്ളച്ചാട്ടത്തിന്റെ ധവളിമയിലേക്കു നടന്നു.\nപോസ്റ്റ് ചെയ്തത് MOHAN PUTHENCHIRA മോഹന് പുത്തന്‍ചിറ / THOONEERAM ല് 5:43 PM6അഭിപ്രായങ്ങൾ: ഈ പോസ്റ്റിലേക്കുള്ള ലിങ്കുകള്\nലേബലുകള്: honeymoon, new post, NEW STORY, water fall\nതാങ്കളിവിടെ ചിലവിട്ട സമയത്തിനു നന്ദി. വീണ്ടും വരിക. പോകുമ്പോള് മുഖം നോക്കാതെ അഭിപ്രായം എഴുതുക\nഫോട്ടോ ടൈംസ് | PHOTO TIMES\nAbout Me (എന്നെക്കുറിച്ച് )\nതൃശ്ശൂര് / Thrissur, കേരളം / Keralam / India, Bahrain\nഒരു സാധാരണ മനുഷ്യന് An ordinary human being


വടക്കന് കേരളത്തിൽ ഇന്ന് ശക്തമായ മഴക്ക് സാധ്യത; അഞ്ച് ജില്ലകളിൽ ഓറഞ്ച് അലർട്ട് | heavy rain orange alert five districts in kerala\nമലപ്പുറം, കോഴിക്കോട്, വയനാട്, കണ്ണൂർ, കാസർഗോഡ് ജില്ലകളില് ഇന്ന് ഓറഞ്ച് അലര്‍ട്ട്. ഏഴിടത്ത് യെല്ലോ അലർട്ട്. മത്സ്യബന്ധനത്തിന് വിലക്ക്.\nThiruvananthapuram, First Published Jul 11, 2021, 6:58 AM IST\nതിരുവനന്തപുരം: സംസ്ഥാനത്ത് വടക്കന് ജില്ലകളില് ഇന്ന് ശക്തമായ മഴക്ക് സാധ്യതയുണ്ടെന്ന് കാലവസ്ഥ നിരീക്ഷണ കേന്ദ്രം അറിയിച്ചു. മലപ്പുറം, കോഴിക്കോട്, വയനാട്, കണ്ണൂർ, കാസർഗോഡ് ജില്ലകളില് ഓറഞ്ച് അലര്‍ട്ട് പ്രഖ്യാപിച്ചു. പത്തനംതിട്ട, അലപ്പുഴ, കോട്ടയം, ഇടുക്കി, എറണാകുളം, തൃശ്ശൂര് , പാലക്കാട് ജില്ലകളില് യെല്ലോ അലര്‍ട്ടായിരിക്കും. അറബിക്കടലിൽ കാലവർഷക്കാറ്റ് ശക്തമായതോടെയാണ് കേരളത്തിൽ മഴ സജീവമായത്.\nജൂണിൽ ആരംഭിച്ച കാലവർഷം രണ്ട് ആഴ്ചയിലേറെയായി മന്ദഗതിയിലായിരുന്നു. എന്നാൽ സാഹചര്യങ്ങൾ അനുകൂലമായി മാറിയതോടെ കേരളത്തിൽ വീണ്ടും മഴ സജീവമാകുകയാണ്. കഴിഞ്ഞ രണ്ട് ദിവസമായി സംസ്ഥാനത്തിന്‍റെ എല്ലാ ഭാഗങ്ങളിലും കാര്യമായ മഴ ലഭിച്ചിട്ടുണ്ട്. ബുധനാഴ്ച്ച വരെ വ്യാപക മഴ പെയ്യുമെന്നാണ് പ്രവചനം. പോകുന്നതിനും വിലക്കുണ്ട്.\nLast Updated Jul 11, 2021, 7:06 AM IST


നിയമസഭാ വളപ്പിലെ നെല്പാടത്ത് വിളഞ്ഞുനിൽകുന്ന നെൽക്കതിരുകൾ വിളവെടുക്കുന്ന സ്പീക്കർ പി. ശ്രീരാമകൃഷ്ണൻ.\nവൻകരകൾ താണ്ടി പറന്നെത്തുന്ന ദേശാടന പക്ഷികളുടെ ഇഷ്ട ഭൂമിയാണ് കേരളം. യൂറോപ്പ്, ഏഷ്യ, ആഫ്രിക്ക എന്നീ വൻകരകളിലുള്ള പാടങ്ങളിൽ സാധാരണയായി കണ്ടുവരുന്ന പക്ഷിയാണ് പവിഴക്കാലി (ബ്ലാക്ക് വിംഗ്ഡ് സ്റ്റിൽറ്റ്). 25 സെൻ്റീമീറ്റർ നീളമുള്ള ഇളം ചുവപ്പ് നിറത്തിലുള്ള കാലുകൾ ഉള്ളതുകൊണ്ടാണ് ഈ പക്ഷിക്ക് ഇങ്ങനെ പേരു ലഭിച്ചത്. കോഴിക്കോട് നല്ലളം മുണ്ടകപ്പാടത്ത് പവിഴക്കാലികൾ എത്തിയപ്പോൾ.\nപോള നിറഞ്ഞ് കിടക്കുന്ന കുമരകം കവണാർ. കവണാറ്റിൻകര പാലത്തിൽ നിന്നുള്ള കാഴ്ച.\nവയനാട് ചുരത്തിൽ നിന്നുള്ള ദൃശ്യം.\nപച്ചിലകൾ കരിഞ്ഞുണങ്ങുന്ന വെയിലാണെങ്കിലും തനിക്കും തന്റെ കുടുംബത്തിനുമുള്ള അന്നത്തിനു വേണ്ടിയുള്ള പോരാട്ടത്തിൽ ഈ വെയിലും ഇവർക്ക് ഊർജമാണ്. കണ്ണൂർ കളക്ടറേറ്റ് മൈതാനിയിൽ നിന്നുള്ള കാഴ്ച്ച.\nപാലക്കാട് മണപ്പുള്ളിക്കാവ് വേലയോടനുബന്ധിച്ച് കിഴക്കേ യാക്കര മണപ്പുള്ളി ഭഗവതി ക്ഷേത്രത്തിൽ ദീപാലകൃതമായ പന്തൽ.\nകോട്ടയം കാഞ്ഞിരം മലരിക്കൽ വയലോര - കായലോര ടൂറിസം ഫെസ്റ്റിൻ്റെ ഭാഗമായി പാടശേഖരത്തിൽ ഒരുക്കിയ ചക്രത്തിൽ കർഷകൻ ചവിട്ടി വെള്ളം തേവുന്നത് കാണുന്ന കുട്ടികൾ. നാളെ മുതൽ മാർച്ച് ഒന്ന് വരെയാണ് മലരിക്കൽ ടൂറിസം ഫെസ്റ്റ്.\nകോട്ടയം കാഞ്ഞിരം മലരിക്കൽ വയലോര - കായലോര ടൂറിസം ഫെസ്റ്റിൻ്റെ ഭാഗമായി പാടശേഖരത്തിൽ ഒരുക്കിയ ചക്രത്തിൽ ചവിട്ടി നോക്കുന്ന കുട്ടികൾ.\nഒ.വി. വിജയൻ കൃതികളെ ആസ്പദമാക്കി ഖാസാഖ് സാമരക പ്രവേശന കവാടത്തിൽ പണികഴിയിപ്പിച്ച മ്യൂറൽ റിലീഫ് കവാടം.\nപാലക്കാട് കോയമ്പത്തൂർ ദേശിയപാതയിൽ വാളയാറിന് സമീപം റോഡ് സൈഡിൽ നൂറ് ചക്രം മുള്ള ചരക്ക് വാഹനത്തിൻ്റെ ടയർ മാറ്റുന്ന തൊഴിലാളികൾ.\nഎറണാകുളം തോപ്പുംപടി കായലിലൂടെ മത്സ്യബന്ധനം നടത്തുന്ന മത്സ്യത്തൊഴിലാളി.\nറോഡുപണി അനന്തമായി നീളുന്ന തിരുവനന്തപുരം കോട്ടയ്ക്കകം വാഴപ്പള്ളി ജഗ്‌ഷനിൽ പകൽ സമയത്ത് അസഹനീയമായ പൊടിപടലങ്ങൾ കാരണം വെള്ളം തളിക്കുന്ന വ്യാപാരി.\nകനത്ത വെയിലിനെയും ചൂടിനേയും അവഗണിച്ച് നട്ടുച്ചയിലും ഫുട്ബോൾ കളിക്കുന്ന കുട്ടികൾ. മലപ്പുറം തിരൂരങ്ങാടിയിൽ നിന്നുള്ള കാഴ്ച.\nതിരുവനന്തപുരം കേസരിയിൽ നടന്ന മീറ്റ് ദ പ്രസിൽ സംസാരിക്കുന്ന ബി.ജെ.പി സംസ്‌ഥാന പ്രസിഡന്റ് കെ. സുരേന്ദ്രൻ.\nഅയ്യങ്കാളി ഹാളിൽ നടന്ന പി.എസ് കൃഷ്ണൻ അനുസ്മരണ ചടങ്ങിൽ അദ്ദേഹത്തിന്റെ അനുഭവങ്ങൾ രേഖപ്പെടുത്തിയിട്ടുള്ള സാമൂഹിക നീതിക്കായി ഒരു സമർപ്പിത ജീവിതം എന്ന പുസ്തകം മുഖ്യമന്ത്രി പിണറായി വിജയൻ പി.എസ് കൃഷ്ണന്റെ മകൾ ശുഭ ശേഖറിന് നൽകി പ്രകാശനം ചെയ്യുന്നു. കെ.രാധാകൃഷ്ണൻ,ടി.എസ് രഘുലാൽ തുടങ്ങിയവർ സമീപം


വര്‍ക്ക് അറ്റ് ഹോം: ലാപ്‌ടോപ്പുകളുടെ വില്‍പ്പനയില് വര്‍ധന - Middle East Chandrika Qatar\nവര്‍ക്ക് അറ്റ് ഹോം: ലാപ്‌ടോപ്പുകളുടെ വില്‍പ്പനയില് വര്‍ധന\nby Web Desk April 6, 2020, 2:30 am 1.2k Views\nദോഹ: ഖത്തറില് ലാപ്‌ടോപ്പുകളുടെ വില്‍പ്പനയില് വര്‍ധന. കൊറോണ വൈറസ് വ്യാപനം തടയുന്നതിനുള്ള മുന്‍കരുതല് നടപടികളെന്ന നിലയില് കൂടുതല് പേരും വീടുകളിലിരുന്ന് ജോലി ചെയ്യുകയും വിദ്യാര്‍ഥികള് ഓണ്‍െൈലന് മുഖേന പഠനം തുടരുകയും ചെയ്യുന്ന സാഹചര്യത്തിലാണ് ലാപ്‌ടോപ്പുകളുടെ ആവശ്യകത വര്‍ധിച്ചത്. കഴിഞ്ഞദിവസങ്ങളില് ഖത്തറിലെ വിവിധ ഇലക്ട്രോണിക് സ്‌റ്റോറുകളില് ലാപ്‌ടോപ് വാങ്ങുന്നതിനായി പതിവിലുമധികം ഉപഭോക്താക്കള് എത്തി. കൊറോണ ഭീതിയുടെ പാശ്ചാത്തലത്തില് സര്‍ക്കാര് സ്വകാര്യ മേഖലയിലെ കമ്പനികളില് ഭൂരിഭാഗവും വീട്ടില് നിന്ന് ജോലി ചെയ്യുന്നതിനുള്ള സൗകര്യം ഏര്‍പ്പെടുത്തിയിട്ടുണ്ട്.\nപൊതു സ്വകാര്യ മേഖലകളിലെ എണ്‍പത് ശതമാനം ജീവനക്കാരും വീടുകളിലിരുന്ന് ജോലി ചെയ്താല് മതിയെന്ന് സര്‍ക്കാര് നിര്‍ദേശം നല്‍കിയിട്ടുണ്ട്.\nസ്‌കൂളുകളും സര്‍വകലാശാലകളും താല്‍ക്കാലികമായി അടച്ചതോടെ പഠനവും വിദൂരാടിസ്ഥാനത്തിലായി. ഇതോടെ ജീവനക്കാരും വിദ്യാര്‍ഥികളും ലാപ്‌ടോപ്പ് ഉള്‍പ്പടെയുള്ള ഡിജിറ്റല് സംവിധാനങ്ങള് ഉപയോഗിക്കാന് നിര്‍ബന്ധിതരാകുന്നു. നിരവധി ലാപ്‌ടോപ്പ് ബ്രാന്‍ഡുകളും മോഡലുകളും സ്‌റ്റോക്കില്ലാത്ത സാഹചര്യമാണുള്ളതെന്ന് ഇലക്ട്രോണിക് സ്‌റ്റോറുകള് വ്യക്തമാക്കിയതായി ദി പെനിന്‍സുല റിപ്പോര്‍ട്ട് ചെയ്തു. വിതരണക്കാരുടെ പക്കലും നിലവില് സ്റ്റോക്ക് കുറവാണ്.\nജരീര് ഉള്‍പ്പടെയുള്ള സ്റ്റോറുകളില് ചരിത്രത്തിലാദ്യമായാണ് ലാപ്‌ടോപ്പുകളുടെ വില്‍പ്പനയില് ഇത്ര വലിയ വര്‍ധനവുണ്ടാകുന്നത്.\nലാപ്‌ടോപ്പ് വാങ്ങാനെത്തുന്ന ഉപഭോക്താക്കളുടെ എണ്ണത്തില് ഗണ്യമായ വര്‍ധനവുണ്ടാകുന്നുണ്ടെന്ന ജരീര് ബുക്ക്്‌സറ്റോറിലെ സെയില്‍സ്മാന് പ്രതികരിച്ചു. ലാപ്‌ടോപ്പ് വില്‍പ്പനയില് സാധാരണയുള്ളതിന്റെ മൂന്നിരട്ടി വര്‍ധനവാണുണ്ടാകുന്നത്.\nഉപയോക്താക്കള്‍ക്ക് ഇപ്പോള് പരിമിതമായ ഓപ്ഷനുകള് മാത്രമെ ലഭ്യമായിട്ടുള്ളു. കാരണം കുറച്ചു സ്റ്റോക്കുകള് മാത്രമെ അവശേഷിക്കുന്നുള്ളുവെന്നും അദ്ദേഹം പറഞ്ഞു. 2500 മുതല് 5000 റിയാല്‍വരെയുള്ള മിഡ്‌റേഞ്ച് ലാപ്‌ടോപ്പുകള്‍ക്കാണ് കൂടുതല് ആവശ്യകതയുള്ളത്. 7000റിയാലിനുമുകളില് മൂല്യമുള്ളവയുമുണ്ട്.\nഡെല്, എച്ച്പി, ലെനോവോ തുടങ്ങിയ ലാപ്ടോപ്പ് ബ്രാന്‍ഡുകള് ഇപ്പോള് സ്‌റ്റോറില് ലഭ്യമല്ലാത്ത അവസ്ഥയാണെന്ന് പ്രമുഖ ഹൈപ്പര്‍മാര്‍ക്കറ്റ് ബ്രാഞ്ചിലെ ഇലക്ട്രോണിക്‌സ് വിഭാഗത്തിലെ സൂപ്പര്‍വൈസര് പറഞ്ഞു.\nകോവിഡ് മഹാമാരി പടര്‍ന്നുപിടിക്കുന്നതിനു മുമ്പ് പ്രതിദിനം 20 മുതല് 30വരെ ലാപ്‌ടോപ്പ് യൂണിറ്റുകളാണ് വിറ്റുപോയിരുന്നതെങ്കില് കഴിഞ്ഞ പത്തുദിവസമായി കുറഞ്ഞത് നൂറുവീതം ലാപ്‌ടോപ്പുകളെങ്കിലും വിറ്റുപോകുന്നുണ്ടെന്നും അദ്ദേഹം കൂട്ടിച്ചേര്‍ത്തു.\nPrevious article ഭക്ഷ്യ ഔട്ട്‌ലെറ്റുകളില് പരിശോധന: സന്നദ്ധപ്രവര്‍ത്തകരില് വനിതകളും\nNext article കോവിഡ് പ്രതിരോധം: മെഡിക്കല് സേവനങ്ങള് ശക്തിപ്പെടുത്തി ക്യുആര്‍സിഎസ്


divasa rashi phalam: കര്‍ക്കിടക രാശിക്കാര്‍ക്ക് ഇന്ന് നിക്ഷേപങ്ങളില് നിന്ന് നേട്ടം - Samayam Malayalam\ndaily horoscope in malayalam 16th september 2021 business investments will bring profit for karkkidakam rashi\nകര്‍ക്കിടക രാശിക്കാര്‍ക്ക് ഇന്ന് നിക്ഷേപങ്ങളില് നിന്ന് നേട്ടം\nCurated by Samayam Desk | Lipi | Updated: Sep 17, 2021, 1:53 AM\n16th September, 2021- ഇന്നത്തെ വിശദമായ ജ്യോതിഷഫലം അറിയാം. ഒരു വസ്തു വാങ്ങുന്നതിനും വിൽക്കുന്നതിനും മുമ്പ്, വസ്തുവിന്റെ എല്ലാ നിയമ വശങ്ങളും ശ്രദ്ധാപൂർവ്വം പരിഗണിക്കുക.\nഇന്നത്തെ ദിവസം ധനുരാശിക്ക് ശേഷം ചന്ദ്രൻ മകര രാശിയിൽ സംക്രമിക്കും. മകര രാശിയില് ചന്ദ്രന്റെ വരവോടെ, മകരത്തിൽ3ഗ്രഹങ്ങളുടെ സംയോജനമുണ്ടാകും, അതിൽ വ്യാഴം, ശനി, ചന്ദ്രൻ എന്നിവ ഉൾപ്പെടുന്നു. വ്യാഴവും ചന്ദ്രനും ഉള്ളതിനാൽ ഇന്ന് രാവിലെ 10.43 മുതൽ മകരം രാശിയിൽ ഗജകേസരി യോഗ രൂപപ്പെടും. ഗ്രഹങ്ങളുടെ ഈ സ്ഥാനം കൊണ്ട് ഇന്നത്തെ ദിവസം നിങ്ങൾക്കെല്ലാവർക്കും എങ്ങനെ ആയിരിക്കും. ഏത് രാശിചിഹ്നങ്ങളിൽ നക്ഷത്രങ്ങൾ ദയ കാണിക്കും എന്നെല്ലാം അറിയാം.\nഔദ്യോഗിക മേഖലയിലെ നിങ്ങളുടെ അവകാശങ്ങൾ വർദ്ധിക്കുകയും നിങ്ങളുടെ സ്വാധീന മേഖല വികസിക്കുകയും ചെയ്യും. സഹോദരങ്ങളുടെ സഹായവും ഉപദേശവും ഉപയോഗിച്ച് നിങ്ങൾക്ക് നിരവധി പ്രശ്നങ്ങളിൽ നിന്ന് ആശ്വാസം ലഭിക്കും. സാമ്പത്തിക സ്ഥിതി മെച്ചപ്പെടുത്തുന്നതിനുള്ള ശ്രമങ്ങൾ പ്രയോജനകരമാണെന്ന് തെളിയിക്കും. പണം സമ്പാദിക്കാനുള്ള നിരവധി വഴികൾ ഇന്ന് നിങ്ങൾ കാണും. മതപരമായ പ്രവർത്തനങ്ങൾ അനുഭവപ്പെടുകയും സജീവമാവുകയും ചെയ്യും. സാമൂഹിക മേഖലയുമായി ബന്ധപ്പെട്ട ആളുകൾക്ക് പ്രയോജനം ലഭിക്കും. മത്സര പരീക്ഷകളിൽ വിജയിക്കാൻ വിദ്യാർത്ഥികൾക്ക് സഹപാഠികളുടെയും ഗുരുക്കന്മാരുടെയും പിന്തുണ ഉണ്ടായിരിക്കും. നിങ്ങൾക്ക് മാതാപിതാക്കളിൽ നിന്ന് അനുഗ്രഹങ്ങളും മാർഗനിർദേശങ്ങളും ലഭിക്കും, അതുവഴി നിങ്ങൾക്ക് ഭാവിയിൽ വ്യക്തമായ തീരുമാനമെടുക്കാൻ കഴിയും. പുതിയ ബിസിനസിൽ അപ്രതീക്ഷിതമായ വിജയം ലഭിക്കും. ജീവകാരുണ്യ പ്രവർത്തനങ്ങളിൽ സമയം ചെലവഴിക്കും. ജോലിസ്ഥലത്ത് പോലും നിങ്ങൾക്ക് അനുകൂലമായി ചില മാറ്റങ്ങൾ ഉണ്ടായേക്കാം. നിങ്ങളുടെ സൗഹാർദ്ദപരവും ദയയുള്ളതുമായ പെരുമാറ്റത്തിലൂടെ നിങ്ങൾക്ക് അന്തരീക്ഷം സാധാരണ നിലയിലാക്കാൻ കഴിയും. രാത്രിയിൽ നിങ്ങളുടെ ജീവിത പങ്കാളിയുമായി ചില ആരോഗ്യ സംബന്ധമായ പ്രശ്നങ്ങൾ കാരണം, നിങ്ങളുടെ മനസ്സ് അസ്വസ്ഥമാകാം. മാർക്കറ്റിംഗും വിൽപ്പനയുമായി ബന്ധപ്പെട്ട ആളുകൾ കൂടുതൽ കഠിനാധ്വാനം ചെയ്യേണ്ടിവരും.\nകുടുംബാംഗത്തിനൊപ്പം നിങ്ങൾക്ക് നല്ലതും ആസ്വാദ്യകരവുമായ സമയം ചെലവഴിക്കാൻ കഴിയും. ഇന്ന് ഭാഗ്യം നിങ്ങളെ പിന്തുണയ്ക്കും, ഉച്ചയോടെ നിങ്ങൾക്ക് ചില നല്ല വിവരങ്ങൾ ലഭിക്കും. വൈകുന്നേരം, ഒരു പഴയ സുഹൃത്തിൽ നിന്നുള്ള ഒരു പരിചയക്കാരനുമായി സമ്പർക്കം ഉണ്ടാകും, അത് നിങ്ങളെ സന്തോഷിപ്പിക്കും. ആരോഗ്യത്തിന്റെ കാര്യത്തിൽ ഒരു റിസ്കും എടുക്കരുതെന്ന് നിങ്ങളെ ഉപദേശിക്കുന്നു. രാത്രി സമയം ആവേശകരവും പ്രണയപരവുമായ രീതിയിൽ കടന്നുപോകും.\nബിസിനസ്സിലെ ഉയർച്ച താഴ്ചകൾ നിയന്ത്രിക്കേണ്ടത് ആവശ്യമാണ്. സാമ്പത്തിക പ്രതിസന്ധിയുണ്ടാകാനുള്ള സാഹചര്യം നിയന്ത്രിക്കാൻ നിങ്ങൾ ഒരു വിദഗ്ദ്ധനെ സമീപിക്കും. കര്‍മ മേഖലയിലെ ഉദ്യോഗസ്ഥരുമായി കൂടുതൽ തർക്കിക്കരുത്, അല്ലാത്തപക്ഷം നിങ്ങൾക്ക് നഷ്ടം സംഭവിക്കാം. കുടുംബ സ്വത്ത് പ്രയോജനപ്പെടുത്തുകയും പങ്കാളിക്ക് ബഹുമാനം ലഭിക്കുകയും ചെയ്യും. അനാവശ്യ ചെലവുകൾ ഒഴിവാക്കുക, സാഹചര്യം നിയന്ത്രിക്കുക. വിദ്യാർത്ഥികൾക്ക് വിദ്യാഭ്യാസത്തിൽ ചില തടസ്സങ്ങൾ നേരിടാം. നിങ്ങൾ ജോലിയിലെ മാറ്റങ്ങളെക്കുറിച്ച് ചിന്തിക്കുകയാണെങ്കിൽ, സമയം അനുകൂലമല്ല. ജീവിതപങ്കാളിയുടെ സംസാരത്തിന്റെ കാഠിന്യം നിങ്ങളെ ദോഷകരമായി ബാധിക്കും.\nമാനസിക പ്രശ്നങ്ങളിൽ നിന്ന് നിങ്ങൾക്ക് അൽപ്പം ആശ്വാസം ലഭിക്കും. മുതിർന്നവരുടെയും ഉദ്യോഗസ്ഥരുടെയും കൃപയാൽ നിങ്ങളുടെ ഏതൊരു ആഗ്രഹവും ഇന്ന് നിറവേറും. കൂടുതൽ തിരക്കുണ്ടാകും. ഓഫീസിനൊപ്പം വീട്ടുജോലികളും നിങ്ങൾ ശ്രദ്ധിക്കേണ്ടതുണ്ട്. അനാവശ്യ ചെലവുകൾ ഒഴിവാക്കുക. നിങ്ങൾ സ്വയം വാഹനം ഓടിക്കുകയാണെങ്കിൽ, ഇന്ന് കൂടുതൽ ജാഗ്രതയും ശ്രദ്ധയും പുലർത്തുക, അപകടം ഒഴിവാക്കുക. ഒരു സുഹൃത്തിന്റെ അല്ലെങ്കിൽ മുതിർന്ന വ്യക്തിയുടെ പിന്തുണ നിങ്ങളുടെ മനോവീര്യം വർദ്ധിപ്പിക്കും. രാവിലെ മുതൽ നിങ്ങൾക്ക് ഊർജ്ജസ്വലത അനുഭവപ്പെടും, പെട്ടെന്നുള്ള സങ്കീർണ്ണമായ പ്രവർത്തനത്തിലൂടെ ഭാഗ്യത്തിന്റെ തടസ്സം മറികടക്കും. ഗാർഹിക ജീവിതം ശരിയായി ജീവിക്കാൻ നിങ്ങൾ ആഗ്രഹിക്കുന്നുവെങ്കിൽ പങ്കാളിയോട് സത്യസന്ധത പുലർത്തേണ്ടത് പ്രധാനമാണ്. ബിസിനസ്സ് അസോസിയേറ്റുകൾക്ക് നിങ്ങളുടെ ഉപദേശവും മാർഗനിർദേശവും ലഭിക്കും. കര്‍മ മേഖലയിലെ ഉദ്യോഗസ്ഥരുമായുള്ള ബന്ധം സൗഹാർദ്ദപരവും പുതിയ പ്രോജക്ടുകൾ നിങ്ങളുമായി ചർച്ചചെയ്യുകയും ചെയ്യും. തിരക്കിനിടയിൽ, പ്രണയ ജീവിതത്തിന് സമ്മാനങ്ങളും ബഹുമതികളും ലഭിക്കും. മറ്റുള്ളവരെ വിശ്വസിച്ചുകൊണ്ട് നിങ്ങൾ ജോലി ചെയ്യുകയാണെങ്കിൽ, നിങ്ങൾക്ക് നഷ്ടമുണ്ടാകാം, അതിനാൽ നിങ്ങളുടെ ജോലി സ്വയം ചെയ്യുക. പ്രണയജീവിതത്തിൽ മാധുര്യം നിലനിൽക്കും, സഹോദരങ്ങളുടെ സഹായത്തോടെ, നിങ്ങളുടെ അധിക ജോലി പൂർത്തിയാക്കും.\nബുദ്ധിപരമായ നിക്ഷേപം ഇന്ന് നല്ല ലാഭം നൽകും. ഇന്ന് പരമ്പരാഗത മേഖലയിൽ പണം നിക്ഷേപിക്കുന്നത് ഉചിതമാണ്. ബിസിനസ് പ്ലാനുകൾക്ക് ആക്കം കൂടും. ബഹുമാനവും അന്തസ്സും വർദ്ധിക്കും. തിടുക്കത്തിലും വൈകാരികതയിലും എടുക്കുന്ന തീരുമാനങ്ങൾ പിന്നീട് വേദനിപ്പിക്കും, അതിനാൽ അവ ഒഴിവാക്കുക. ഒരാൾക്ക് വൈകുന്നേരം മുതൽ രാത്രി വൈകുവോളം ദേവ ദർശനത്തിന്റെ പ്രയോജനം ലഭിക്കും. സഹോദരങ്ങളുടെ സഹായത്തോടെ കുടുംബ പ്രശ്‌നങ്ങൾ അവസാനിക്കും. ലക്ഷ്യത്തിലെത്താൻ വിദ്യാർത്ഥികൾ കൂടുതൽ പരിശ്രമിക്കേണ്ടതുണ്ട്. പ്രണയ ജീവിതത്തിൽ സംഭാഷണത്തിന്റെ നിയന്ത്രണം നിലനിർത്തുക, അല്ലാത്തപക്ഷം ബന്ധത്തിൽ പ്രശ്‌നങ്ങളുണ്ടാകാം. കച്ചവടത്തിൽ ഏർപ്പെടുന്ന വ്യാപാരികൾക്ക് പ്രയോജനം ലഭിക്കും. ഇന്ന്, സമാനമായ ഏത് പ്രശ്നത്തിലും മുതിർന്ന ഉദ്യോഗസ്ഥരുടെ ശ്രദ്ധ നിങ്ങളിലേക്ക് പോകും, അത് നിങ്ങൾക്ക് ഗുണം ചെയ്യും. തെറ്റായ നിക്ഷേപം സാമ്പത്തിക സ്ഥിതിയെ ബാധിക്കും, വായ്പ എടുക്കുന്നത് ഒഴിവാക്കുക. ഇന്ന് നിങ്ങളുടെ ജോലി, ചില ആളുകൾക്ക് തടസ്സമുണ്ടാകാം, പക്ഷേ നിങ്ങൾ നിങ്ങളുടെ ജോലിയിൽ ശ്രദ്ധ കേന്ദ്രീകരിക്കുകയും ലക്ഷ്യം പൂർത്തിയാക്കുകയും വേണം. കുടുംബാന്തരീക്ഷം ശാന്തവും സൗഹാർദ്ദപരവുമായിരിക്കും. കുടുംബ ബിസിനസിൽ പിതാവിന് പിന്തുണ ലഭിക്കും.\nഇന്ന് രാഷ്ട്രീയ മേഖലയിൽ, ചിങ്ങം രാശിക്കാർക്ക് പ്രതീക്ഷിച്ചതിലും കൂടുതൽ വിജയം ലഭിക്കും. ഇന്ന് കുട്ടികളോടുള്ള കടമ നിറവേറ്റും. മത്സരരംഗത്ത് മുന്നേറും, മുടങ്ങിക്കിടക്കുന്ന ജോലികൾ പൂർത്തിയാകും. ഇന്ന് ചില ദഹന പ്രശ്നങ്ങൾ ഉണ്ടാകാം. ചില ആളുകൾക്ക് കണ്ണിന് പ്രശ്നങ്ങൾ ഉണ്ടാകാം. വൈകുന്നേരം മുതൽ രാത്രി വരെ, പ്രിയപ്പെട്ടവരുടെ തമാശകളുടെയും മുന്നിൽ സമയം ചെലവഴിക്കും. തൊഴിലില്ലാത്ത യുവാക്കൾക്ക് തൊഴിൽ ലഭിക്കും. ഏറ്റവും പ്രതീക്ഷയോടെ കാത്തിരിക്കുന്ന നല്ല വാർത്ത ലഭിക്കാനുള്ള ശക്തമായ അവസരങ്ങളുണ്ട്. നിങ്ങളുടെ സോഷ്യൽ സർക്കിൾ വർദ്ധിക്കുകയും തിരക്കിനിടയിൽ നിങ്ങളുടെ പങ്കാളിക്കൊപ്പം സമയം ചെലവഴിക്കുകയും ചെയ്യും. കുടുംബത്തിലെ ഏതെങ്കിലും കഠിനമായ ജോലിഭാരം ഇന്ന് നിങ്ങളുടെ മേൽ വന്നേക്കാം, ഇതിനായി നിങ്ങൾ ജോലിയിൽ നിന്ന് ഒരു ഇടവേള എടുക്കേണ്ടി വന്നേക്കാം. നിങ്ങൾ ഒരു വ്യവസായം നടത്തുകയാണെങ്കിൽ, പ്രായം കുറഞ്ഞ ജീവനക്കാരുടെ പ്രവർത്തനങ്ങളിലും ശ്രദ്ധ പുലർത്താൻ മറക്കരുത്. സാമൂഹിക പ്രവർ‌ത്തനം നടത്തുന്നതിലൂടെ നിങ്ങളുടെ പ്രശസ്തി വർദ്ധിക്കും. കുടുംബത്തിലെ ഒരു ഇളയ അംഗത്തിന്റെ വരവോടെ കുടുംബാന്തരീക്ഷം സന്തോഷഭരിതമാകും. തിരക്കിനിടയിൽ, പ്രണയ ജീവിതത്തിനായി നിങ്ങൾക്ക് സമയം കണ്ടെത്താനാകും.\nഇന്ന് സമയം പാഴാക്കരുത്, കഠിനാധ്വാനവും സ്ഥിരോത്സാഹവും കാരണം, നിങ്ങൾക്ക് ഇന്ന് ഭാഗ്യത്തിന്റെ പൂർണ്ണ പിന്തുണ ലഭിക്കുന്നത് തുടരും. ബന്ധുക്കളിൽ നിന്ന് സന്തോഷം ഉണ്ടാകും, കുടുംബത്തിലെ ഏതെങ്കിലും ശുഭപ്രവൃത്തികൾ കാരണം, മനസ്സിൽ സന്തോഷവും ഉത്സാഹവും ഉണ്ടാകും. നിങ്ങൾ സൃഷ്ടിപരമായ ജോലി ആസ്വദിക്കും. പ്രതികൂല സാഹചര്യം ഉണ്ടാകുമ്പോൾ നിങ്ങളുടെ കോപം നിയന്ത്രിക്കുക.\nപുതിയ ഇടപാടിന് അവസരം ലഭിക്കും, ഒപ്പം സാമൂഹിക വ്യാപ്തിയും വർദ്ധിക്കും. മത്സര പരീക്ഷയിൽ വിദ്യാർത്ഥികൾക്ക് മികച്ച ഫലം ലഭിക്കും. കുടുംബത്തിലെ മുതിര്‍ന്നവരുടെ ഭാഗത്തുനിന്ന് പിന്തുണയുണ്ടാകും, പണം ലഭിയ്ക്കുകയും ചെയ്യും. വിദേശത്ത് താമസിക്കുന്ന പ്രിയപ്പെട്ടവരിൽ നിന്ന് നിങ്ങൾക്ക് ഒരു നല്ല വാർത്ത ലഭിക്കും. ബന്ധുക്കൾക്കും പ്രിയപ്പെട്ടവർക്കും വായ്പ നൽകുന്നത് ഒഴിവാക്കുക, എല്ലായിടത്ത് നിന്നും മുന്നോട്ടുള്ള യാത്രയ്ക്ക് സാമൂഹിക പ്രവർ‌ത്തനം നടത്തുന്നതിലൂടെ നിങ്ങളുടെ പ്രശസ്തി വർദ്ധിക്കും. കുടുംബത്തിലെ ഒരു ഇളയ അംഗത്തിന്റെ വരവോടെ കുടുംബാന്തരീക്ഷം സന്തോഷഭരിതമാകും. തിരക്കിനിടയിൽ, പ്രണയ ജീവിതത്തിനായി നിങ്ങൾക്ക് സമയം കണ്ടെത്താനാകും.\nവിദ്യാഭ്യാസത്തിലും മത്സര രംഗത്തും നല്ല വിജയം കൈവരിക്കാൻ കഴിയും. പുതിയ വരുമാന സ്രോതസ്സുകൾ സൃഷ്ടിക്കപ്പെടും, നിങ്ങളുടെ സംഭാഷണ ശൈലി നിങ്ങൾക്ക് പ്രത്യേക ബഹുമാനം നൽകും. പ്രത്യേക തിരക്ക് കാരണം, കാലാവസ്ഥയുടെ പ്രതികൂല ഫലം ആരോഗ്യത്തെ ബാധിക്കും, ശ്രദ്ധിക്കുക. ജീവിതപങ്കാളിയുടെ പിന്തുണ മതിയായ അളവിൽ ലഭ്യമാകും.\nസാമൂഹിക പ്രവർത്തനം ചെയ്യുന്നത് നിങ്ങളുടെ ബഹുമാനം വർദ്ധിപ്പിക്കുകയും ആളുകൾ നിങ്ങളോടൊപ്പം ചേരുകയും ചെയ്യും. നിങ്ങളുടെ പ്രവർത്തന ശൈലിയിലെ മാറ്റങ്ങൾ തൊഴിൽ മേഖലയിൽ കാണും. കുടുംബത്തിൽ നിങ്ങളുടെ സ്വാധീനം വികസിക്കുകയും നിങ്ങളുടെ കുട്ടിയുടെ പുരോഗതിയെക്കുറിച്ച് നിങ്ങൾക്ക് സന്തോഷവാർത്ത ലഭിക്കുകയും ചെയ്യും. പിതാവിന്റെ സഹായത്തോടെ, കുടുംബ ബിസിനസിന്റെ പ്രശ്നങ്ങൾ അവസാനിക്കുകയും മാർഗ്ഗനിർദ്ദേശത്തിൽ നിന്ന് അവർക്ക് പ്രയോജനം ലഭിക്കുകയും ചെയ്യും. സഹോദരങ്ങളുമായുള്ള ബന്ധം മെച്ചപ്പെടും. തിരക്കേറിയ സമയത്തിനിടയിൽ, പ്രണയ ജീവിതത്തിനായി നിങ്ങൾക്ക് സമയം കണ്ടെത്താനാകും. സുഹൃത്തുക്കളെയും പ്രിയപ്പെട്ടവരെയും കുറിച്ച് നിങ്ങൾ വേവലാതിപ്പെടും. ഇന്ന് നിങ്ങൾ നിങ്ങളെക്കുറിച്ച് കൂടുതൽ ചിന്തിക്കണം. തൊഴിൽ സാഹചര്യങ്ങൾ അനുകൂലമായിക്കൊണ്ടിരിക്കുകയാണ്. തൊഴിൽ മേഖലയിൽ സ്ഥാനവും അന്തസ്സും വർദ്ധിക്കും.\nബിസിനസിൽ നല്ല ലാഭം ലഭിക്കും. ബഹുമാനം, പ്രശസ്തി എന്നിവ വര്‍ധിക്കും. മുടങ്ങിക്കിടന്ന പ്രവൃത്തി ഇന്ന് പൂർത്തിയാക്കാനാകും. സംസാരത്തെ നിയന്ത്രിക്കുന്നതിൽ പരാജയപ്പെടുന്നത് പ്രതികൂല സാഹചര്യങ്ങളിലേക്ക് നയിച്ചേക്കാം. വൈകുന്നേരം പ്രിയപ്പെട്ടവരെ കണ്ടുമുട്ടാനും രാത്രിയിൽ ഉല്ലാസയാത്ര നടത്താനും അവസരമുണ്ടാകും. അനുഭവത്തിന്‍റെയും ബിസിനസിലെ കഠിനാധ്വാനത്തിന്‍റെയും അടിസ്ഥാനത്തിൽ നിങ്ങൾക്ക് എല്ലാ പ്രശ്‌നങ്ങളും ഒഴിവാക്കാനാകും. ബിസിനസ്സ് വർദ്ധിക്കുകയും ചെയ്യും. വിവാഹം മധുരമായി തുടരുകയും കുടുംബത്തോടൊപ്പം നല്ല സമയം ചെലവഴിക്കുകയും ചെയ്യും. അന്ധവിശ്വാസം കാരണം വിദ്യാർത്ഥികൾക്ക് ദോഷം ചെയ്യും. ദിവസേനയുള്ള വീട്ടുജോലികൾ സമയത്ത് പൂർത്തിയാക്കും. ജീവിത പങ്കാളി സാമ്പത്തികമായി പ്രയോജനം ചെയ്യും, പക്ഷേ അനാവശ്യ ഇടപാടുകൾ ഒഴിവാക്കുക. രാഷ്ട്രീയവുമായി ബന്ധപ്പെട്ട യാത്രയുടെ ഗുണം നിങ്ങൾക്ക് ലഭിക്കും. ഇന്ന് മിതമായ ഫലമുള്ള ദിവസമായിരിക്കും. ഒരാൾ എല്ലായ്പ്പോഴും ഈ മേഖലയിലെ മറ്റുള്ളവരെ ആശ്രയിക്കരുത്. ചിലപ്പോൾ സ്വന്തം നിബന്ധനകളനുസരിച്ച് പ്രവർത്തിക്കാൻ ശ്രമിക്കണം.\nസാമ്പത്തിക സ്ഥിതി മെച്ചപ്പെടും. ബിസിനസുകൾ ഒരു മാറ്റത്തിനായി ആസൂത്രണം ചെയ്യുന്നു, അതിനാൽ ഈ വിഷയത്തിൽ മുന്നോട്ട് പോകാനുള്ള സമയമാണിത്. മത്സര പരീക്ഷകളിലും കുടുംബ ഉത്തരവാദിത്തങ്ങളിലും വിജയം പൂർണ്ണമാകും. വാഹനം ഉപയോഗിക്കുന്നതിൽ ശ്രദ്ധാലുവായിരിക്കുക, വാഹനത്തിന്റെ ആകസ്മികമായ കേടുപാടുകൾ കാരണം നിങ്ങളുടെ ചെലവുകൾ വർദ്ധിച്ചേക്കാം. രാഷ്ട്രീയ രംഗത്തെ വ്യക്തികൾക്ക് ഇതുവരെ വളര്‍ത്തിയെടുത്ത ചില സാമൂഹിക ബന്ധങ്ങള് പാഴായിപ്പോകാം. ബിസിനസ്സ് എതിരാളികളില് നിന്ന് എതിര്‍പ്പുകള് നേരിടേണ്ടി വന്നേക്കാം. പുതിയ ആളുകളെ കണ്ടുമുട്ടുക, നിങ്ങൾക്ക് ഭാവിയിൽ പ്രയോജനം ലഭിക്കും. കരിയറിൽ മാറ്റങ്ങൾ വരുത്തുന്നു. വിചിത്രമായ സാഹചര്യങ്ങളിൽ പിതാവിന്റെ ഉപദേശം സഹായകരമാണെന്ന് തെളിയിക്കും. പ്രണയ ജീവിതത്തിലെ സംസാരത്തിന്റെ കാഠിന്യം നിങ്ങളുടെ ബന്ധത്തിൽ വിള്ളൽ വീഴ്ത്തും. നിങ്ങളുടെ ഇണയുടെ ആരോഗ്യത്തെക്കുറിച്ച് പൂർണ്ണമായി ശ്രദ്ധിക്കുകയും ഡോക്ടർമാരുടെ ഉപദേശം സ്വീകരിക്കുകയും ചെയ്യുക. വളരെക്കാലത്തിനു ശേഷം നിങ്ങൾക്ക് ഇന്ന് ചില നല്ല വാർത്തകൾ ലഭിക്കും.\nലൗകിക സുഖങ്ങൾ ആസ്വദിക്കുന്നതിനുള്ള മാർഗ്ഗങ്ങളിൽ വർദ്ധനവ് ഉണ്ടാകും. സഹപ്രവർത്തകരോ ബന്ധുക്കളോ മൂലം പിരിമുറുക്കവും മാനസിക വിഷമവും ഉണ്ടായേക്കാം. പണമിടപാടുകളിൽ ജാഗ്രത പുലർത്തുക, വായ്പ നൽകുന്നത് ഒഴിവാക്കണം, നിങ്ങളുടെ ജോലി പൂർത്തിയാക്കാനാകും. നിങ്ങൾ ഒരു പുതിയ കാര്യം ആരംഭിക്കാൻ ആഗ്രഹിക്കുന്നുവെങ്കിൽ,സമയം അനുകൂലമാണ്. മാതാപിതാക്കളുടെ അനുഗ്രഹത്താൽ നിങ്ങൾക്ക് ജോലി ആരംഭിക്കാൻ കഴിയും. നിങ്ങളുടെ പ്രവർത്തനങ്ങൾ പങ്കാളിയെ സഹായിക്കും, അത് ബന്ധം ശക്തിപ്പെടുത്തും. ബന്ധുക്കളുമായുള്ള തെറ്റിദ്ധാരണകൾ നീക്കംചെയ്യും. പ്രണയബന്ധങ്ങളിൽ മാധുര്യവും സുഹൃത്തുക്കളുമായി ആസ്വാദ്യകരമായ സമയവും ഉണ്ടാകും. സാമ്പത്തിക സ്ഥിതി മെച്ചപ്പെടുകയും ജീവിത പങ്കാളിയുടെ ഫീൽഡ് മെച്ചപ്പെടുകയും ചെയ്യും. സായാഹ്ന സമയം മതപരമായ വേലയിൽ ചെലവഴിക്കും. ഇന്ന് വൈകാരികവും ഹൃദ്യവുമായി ബന്ധപ്പെട്ട ചില കാര്യങ്ങൾ പുറത്തുവരും. നിങ്ങളുടെ സ്വകാര്യം നിങ്ങൾക്ക് മാത്രമേ അറിയാവൂ, അത് അനാവശ്യമായി ആരോടും പങ്കുവെക്കാതിരിയ്ക്കുക.\nഒരു വസ്തു വാങ്ങുന്നതിനും വിൽക്കുന്നതിനും മുമ്പ്, വസ്തുവിന്റെ എല്ലാ നിയമ വശങ്ങളും ശ്രദ്ധാപൂർവ്വം പരിഗണിക്കുക. ഉച്ച മുതൽ, സമയം അനുകൂലമായി അനുഭവപ്പെടും. നിരാശ നിങ്ങളുടെ മനസ്സിനെ കീഴടക്കാൻ അനുവദിക്കരുത്. ഇന്ന്, നിങ്ങൾക്ക് രാവിലെ ഊർജ്ജവും ഉത്സാഹവും ഉണ്ടാകും. അവധിക്കാലം അവഗണിച്ച് എല്ലാ ജോലികളും തീർപ്പാക്കാൻ ശ്രമിക്കും. ജോലിയിലെ ക്രിയേറ്റീവ് മാറ്റങ്ങൾ നിങ്ങൾക്ക് പുതിയ അവസരങ്ങൾ നൽകും. കുടുംബത്തോടൊപ്പം ഇരുന്നു, സഹോദരങ്ങളുടെ സഹായത്തോടെ കുടുംബ ബിസിനസ്സ് വിപുലീകരിക്കുന്നതിന് പദ്ധതിയിടും. പ്രണയ ജീവിതത്തിൽ ഒരു പടി കൂടി മുന്നോട്ട് പോകാൻ സമയം അനുകൂലമാണ്. ബിസിനസ്സിലെ ഒരു പരിചയക്കാരനിലൂടെ ലാഭത്തിന്റെ വ്യവസ്ഥകൾ ഉടലെടുക്കും. സാമ്പത്തിക പരിഷ്കാരങ്ങൾ വരും, ചില ഇടപാടുകൾ അവസാനിപ്പിക്കണം. ഇന്ന്, നിങ്ങൾക്ക് പലതരം സങ്കീർണതകൾ നേരിടേണ്ടിവരും. ഒരു വശത്ത്, നിങ്ങളുടെ കാമുകനോ പ്രിയപ്പെട്ടവനോ വേണ്ടി ഒരു ഇനമോ സമ്മാനമോ വാങ്ങാൻ തിടുക്കമുണ്ടാകും. മറുവശത്ത്, നിങ്ങളുടെ ജോലിസ്ഥലത്തും ജോലി സമ്മർദ്ദം കൂടുതലായിരിക്കും.\nഇന്ന് ഈ രാശിക്കാർക്ക് ചില കാരണങ്ങളാൽ വലുതും ചെറുതുമായ യാത്ര ചെയ്യേണ്ടി വന്നേക്കാം. ബിസിനസ്സിലെ പുരോഗതിയിൽ നിങ്ങൾ വളരെ സന്തോഷിക്കും. വിദ്യാർത്ഥികൾക്കും ദിവസം അനുകൂലമാണ്. നിങ്ങളുടെ സായാഹ്ന നടത്തത്തിൽ ഇന്ന് നിങ്ങൾക്ക് ചില സുപ്രധാന വിവരങ്ങൾ ലഭിക്കാൻ സാധ്യതയുണ്ട്. മാതാപിതാക്കളുടെ ഉപദേശങ്ങളും അനുഗ്രഹങ്ങളും ഉപയോഗപ്രദമാകും, പ്രധാനപ്പെട്ട ജോലിയിൽ തീർച്ചയായും അവരിൽ നിന്ന് അനുഗ്രഹം നേടുക. നിങ്ങൾക്ക് ചില തെറ്റായ ആരോപണങ്ങൾ നേരിടാം. വിജയത്തിനായി വിദ്യാർത്ഥികൾ കൂടുതൽ കഠിനാധ്വാനം ചെയ്യേണ്ടതുണ്ട്. ഏതെങ്കിലും തരത്തിലുള്ള നിക്ഷേപം നടത്തുന്നതിന് മുമ്പ് എല്ലാ കാര്യങ്ങളും നന്നായി പരിശോധിക്കുക. രാഷ്ട്രീയവുമായി ബന്ധപ്പെട്ട ആളുകൾക്ക് പൊതുജനങ്ങളുമായി ബന്ധപ്പെട്ട പ്രവർത്തനങ്ങളിൽ വിജയം ലഭിക്കും. ഗവേഷണ പ്രവർത്തനങ്ങളുമായി ബന്ധപ്പെട്ട വിദ്യാർത്ഥികൾക്ക് വിജയം ലഭിക്കും ഒപ്പം പുതിയ ജോലികൾ ചെയ്യാനുള്ള അവസരവും ലഭിക്കും. ബിസിനസ്സിലെ കഠിനാധ്വാനത്തിന് ശേഷം നിങ്ങൾക്ക് സന്തോഷം തോന്നും ഒപ്പം സുഹൃത്തുക്കളോടൊപ്പം യാത്ര ചെയ്യാനും സമയം ചെലവഴിക്കാനും നിങ്ങൾ ആഗ്രഹിക്കുന്നു. അമ്മയുമായി അഭിപ്രായ വ്യത്യാസങ്ങളുണ്ടെങ്കിൽ കുടുംബാന്തരീക്ഷം സമ്മർദ്ദത്തിലാക്കാം.\nസെപ്റ്റംബർ 15 ജന്മദിന ഫലം: ബിസിനസ് മെച്ചപ്പെടും ആര്‍ട്ടിക്കിള് ഷോ\nWeb Title : daily horoscope in malayalam 16th september 2021 business investments will bring profit for karkkidakam rashi


നടിയെ അക്രമിച്ച കേസ്; നിര്‍ണായക സാക്ഷികളായ ലാലിനെയും കുടുംബത്തെയും വിസ്തരിച്ചു - BIGNEWSLIVE | Latest Malayalam News\nകൊച്ചി: നടിയെ അക്രമിച്ച കേസില് പ്രധാന സാക്ഷിയായ ചലച്ചിത്ര താരം ലാലിനെയും കുടുംബത്തെയും ഇന്ന് വിസ്തരിച്ചു. അക്രമത്തിനിരയായ നടി ലാലിന്റെ കാക്കനാടുള്ള വീട്ടിലേക്കാണ് ആദ്യം എത്തിയതെന്നാണ് കുറ്റപത്രത്തില് പറയുന്നത്. അതിനാലാണ് ലാലിനെയും കുടുംബത്തെയും കേസിലെ സാക്ഷി പട്ടികയില് ഉള്‍പ്പെടുത്തിയത്.\nനടിയെ അക്രമിച്ച കേസില് സാക്ഷി വിസ്താരം തുടരുകയാണ്. പ്രതി ദിലീപടക്കമുള്ളവര് ഇന്ന് കോടതിയില് ഹാജരായി. കേസിലെ നിര്‍ണായക സാക്ഷികളാണ് ചലച്ചിത്രതാരം ലാലും കുടുംബവും. അക്രമത്തിന് ഇരയായ നടിയുടെ സാക്ഷി വിസ്താരമാണ് ആദ്യ ദിവസങ്ങളില് നടന്നത്. നടിയുടെ ബന്ധുക്കളുടെ വിസ്താരവും പൂര്‍ത്തിയാക്കിയിട്ടുണ്ടെന്നാണ് റിപ്പോര്‍ട്ടുകള്.\nചലച്ചിത്ര മേഖലയില് നിന്നുള്ള പ്രമുഖര് ഉള്‍പ്പെടെ 136 സാക്ഷികളെയാണ് ഏപ്രില്7വരെയുള്ള കാലയളവില് കോടതി വിസ്തരിക്കുക.അതേസമയം, പള്‍സര് സുനി ഭീഷണിപ്പെടുത്തിയ കേസില് പ്രത്യേക വിചാരണവേണമെന്നാവശ്യപ്പെട്ട് ദിലീപ് സമര്‍പ്പിച്ച ഹരജി ഹൈക്കോടതി വിധി പറഞ്ഞതിന് ശേഷം മാത്രമേ നടിയുടെ ക്രോസ് വിസ്താരം നടത്തുകയുള്ളൂ.\nTags: actress abduction casecourtlal\nനാട്ടുകാരും ഉദ്യോഗസ്ഥരും നോക്കി നിൽക്കെ ആദിവാസി ബാലനെ കൊണ്ട് ചെരുപ്പ് അഴിപ്പിച്ച് തമിഴ്‌നാട് മന്ത്രി; വീഡിയോയ്‌ക്കെതിരെ പ്രതിഷേധം\nബംഗാള് ഭരിക്കുന്നത് പെണ്ണാണെങ്കിലും ആണിനെക്കാള് ഉശിരുണ്ടെന്ന് കെഎം ഷാജി; സ്ത്രീത്വത്തെ അപമാനിച്ചെന്ന് സ്വരാജ്; എംഎല്‍എയ്‌ക്കെതിരെ രൂക്ഷ വിമര്‍ശനം; പ്രതിഷേധം


മഞ്ജു ചേച്ചി അന്നെന്നോട് ചോദിച്ച ആ ചോദ്യവും ഒപ്പം എനിക്ക് തന്ന സമ്മാനവും ; ആ സത്യം പിന്നീടാണ് അറിഞ്ഞത് ; മഞ്ജു വാര്യരെ കുറിച്ച് അനശ്വര രാജന് പറയുന്നു ! - metromatinee.com Lifestyle Entertainment & Sports\nഫാന്റം പ്രവീണ് സംവിധാനം നിർവഹിച്ച ഉദാഹരണം സുജാതയിലൂടെ മലയാളികള്‍ക്ക് സുപരിചിതയായ നടിയാണ് അനശ്വര രാജന്. പിന്നീട് തണ്ണീര് മത്തന് ദിനങ്ങളിലെ കീര്‍ത്തി എന്ന സ്‌കൂള് വിദ്യാര്‍ത്ഥിയുടെ കഥാപാത്രത്തിലൂടെ സിനിമയില് തന്റേതായ ഇടം കണ്ടെത്താനും അനശ്വരയ്ക്ക് സാധിച്ചു.\nഉദാഹരണം സുജാതയില് അഭിനയിക്കുന്ന സമയത്ത് മഞ്ജു വാര്യരോടൊപ്പമുള്ള ഓര്‍മ്മകള് പങ്കുവെയ്ക്കുകയാണ് അനശ്വര. ഒരു പ്രമുഖ ഓൺലൈൻ മാധ്യമത്തിന് നല്‍കിയ അഭിമുഖത്തിലായിരുന്നു മഞ്ജു വാര്യരുമൊത്തുള്ള അനുഭവം അനശ്വര പങ്കുവെച്ചത്.\n‘ലൊക്കേഷനില് വെച്ച് മഞ്ജു ചേച്ചി എന്നോട് ചോദിച്ചു വായിക്കുന്ന ശീലമുണ്ടോ എന്ന്. വായിക്കാന് ഇഷ്ടമാണെന്ന് പറഞ്ഞു. പിന്നീട് ഒരുദിവസം ചേച്ചി എന്റെ കാരവാനില് വന്നു. എന്നിട്ട് എനിക്ക് ഒരു ബുക്ക് തന്നു. മാധവിക്കുട്ടിയുടെ നീര്‍മാതളം പൂത്തകാലമായിരുന്നു. അനശ്വരയ്ക്ക് ആമിയുടെ ആശംസകള് എന്നെഴുതി സൈന് ചെയ്ത ബുക്കായിരുന്നു അത്. വായിക്കണം എന്ന് എന്നോട് പറഞ്ഞു.\nപിന്നീടാണ് ഞാന് അറിഞ്ഞത് മഞ്ജു ചേച്ചിയ്ക്ക് മാധവിക്കുട്ടി ഇതുപോലെ ‘നീര്‍മാതളം പൂത്തകാലം’ പുസ്തകം പേരൊക്കെ എഴുതി സമ്മാനിച്ചിട്ടുള്ള കാര്യം. മഞ്ജു ചേച്ചി തനിക്ക് അത്രയധികം പ്രാധാന്യം നല്‍കുന്നതില് സന്തോഷം തോന്നിയാതായി അനശ്വര പറഞ്ഞു .\nഇപ്പോൾ സോഷ്യ മീഡിയയിൽ മഞ്ജു വാര്യരുടെ വിശേഷങ്ങളാണ് നിറയുന്നത്. വായനാ ദിനത്തിൽ ഒരു ബുക്ക് ഷെൽഫിന്റെ പെയിന്റിംഗ് ചെയ്തും മഞ്ജു താരമായിരുന്നു. ഇത്രയധികം കഴിവുകൾ ഉള്ള നായികയിൽ ഇന്നും ഇനിയും പ്രതീക്ഷിക്കുന്നു എന്നാണ് ആരാധകർ പറയുന്നത്.\nതമിഴില് രാംഗി എന്ന ചിത്രത്തില് തൃഷയോടൊപ്പവും അനശ്വര അഭിനയിച്ചിട്ടുണ്ട്. വാങ്ക് എന്ന ചിത്രമാണ് അനശ്വരയുടെ മറ്റൊരു ശ്രദ്ധിക്കപ്പെട്ട ചിത്രം.\nRelated Topics:anaswara rajan, Manju Warrier\n‘ഫോട്ടോകള്‍ക്കായി ചില ഐഡിയകള്!’; വീഡിയോയുമായി ശോഭന, സോഷ്യല് മീഡിയയില് വൈറല്


ലീന പോളിനെ ഭീഷണിപ്പെടുത്തിയത് സമ്മതിച്ച് രവി പൂജാരി; ക്വട്ടേഷന് പെരുമ്പാവൂര്- കാസറകോട് സംഘത്തിന്റേത്; ‘വെടിവെപ്പ് നടത്തിയത് തന്റെ സംഘമല്ല’\nHomeNewsലീന പോളിനെ ഭീഷണിപ്പെടുത്തിയത് സമ്മതിച്ച് രവി പൂജാരി; ക്വട്ടേഷന് പെരുമ്പാവൂര്- കാസറകോട് സംഘത്തിന്റേത്; ‘വെടിവെപ്പ് നടത്തിയത് തന്റെ സംഘമല്ല’\nകൊച്ചി ബ്യൂട്ടി പാര്‍ലര് വെടിവെപ്പ് കേസില് നടി ലീന മരിയ പോളിനെ ഭീഷണിപ്പെടുത്തിയെന്ന് സമ്മതിച്ച് രവി പൂജാരി. പെരുമ്പാവൂര്- കാസറകോട് സംഘം തനിക്ക് ക്വട്ടേഷന് നല്‍കിയിരുന്നെന്നും നടി ലീന മരിയ പോളിനെ ഭീഷണിപ്പെടുത്തിയിട്ടുണ്ടെന്നും രവി പൂജാരി കുറ്റസമ്മതം നടത്തി. എന്നാല് വെടിവെപ്പു നടത്തിയത് തന്റെ സംഘമല്ലെന്നാണ് രവി പൂജാരിയുടെ അവകാശപ്പെടുന്നത്.\n2018 ഡിസംബര് 15നായിരുന്നു കേസിനാസ്പദമായ സംഭവം. നടി ലീന മരിയ പോളിന്റെ ബ്യൂട്ടി പാര്‍ലറിന് നേരെ ബൈക്കിലെത്തിയ രണ്ടംഗ സംഘം എയര് പിസ്റ്റള് ഉപയോഗിച്ച് വെടിയുതിര്‍ക്കുകയായിരുന്നു. രവി പൂജാരിയുടെ സംഘമാണ് വെടിവെയ്പ്പിന് പിന്നിലെന്ന് ലീന പോലീസിന് മൊഴി നല്‍കിയിരുന്നു. തന്നോട് 25 കോടി രൂപ ആവശ്യപ്പെട്ടുവെന്നും പണം നല്‍കിയില്ലെങ്കില് ആക്രമിക്കുമെന്ന് ഭീഷണിപ്പെടുത്തിയതായുമായിരുന്നു ലീനയുടെ മൊഴി. പിന്നീട് സംഭവത്തിന്റെ ഉത്തരവാദിത്തം ഏറ്റെടുക്കുകയും രവി പൂജാരി ചെയ്തിരുന്നു.\nCrime ernakulam Kasaragod Kochi News


55 രൂപ മാസമടച്ചാല് 3,000 രൂപ പെന്‍ഷന് |PM Shram Yogi Mandhan Yojana in Kerala|Manorama Online Sampadyam\n55 രൂപ മാസമടച്ചാല് 3,000 രൂപ പെന്‍ഷന്\nമനോരമ ലേഖിക September 17, 2020 08:21 AM IST\nഅസംഘടിത മേഖലയില് തൊഴിലെടുക്കുന്നവർക്കാണ് ആനുകൂല്യം\nമാസം 55 രൂപ വിഹിതം ബാങ്കിലടയ്ക്കുക. അത്ര തന്നെ തുക കേന്ദ്ര സര്‍ക്കാരും നിങ്ങളുടെ അക്കൗണ്ടിലേക്കിടും. പിന്നീട് 60 വയസാകുമ്പോള് 3,000 രൂപ മാസപെന്‍ഷന് ലഭിക്കും. 2019ല് ആരംഭിച്ച പി എം ശ്രം യോഗി മന്ധന് യോജന എന്നാണ് അസംഘടിത മേഖലയില് തൊഴിലെടുക്കുന്നവരുടെ ഈ പെന്‍ഷന് പദ്ധതിയുടെ പേര്.\n15,000 രൂപയില് താഴെയായിരിക്കണം മാസശമ്പളം. 18-40 വയസുകാരായിരിക്കണം അപേക്ഷകര്. ആദായ നികുതി അടയ്ക്കുന്നവരോ എന് പി എസ്, ഇ എസ് ഐ പോലുള്ള സ്‌കീമിന് പരിധിയില് വരുന്നവരോ ആയിരിക്കരുത്. 60 വയസ് കഴിയുമ്പോഴാണ് പെന്‍ഷന് ലഭിക്കുക. അപേക്ഷകന് മരിച്ചാല് പങ്കാളിക്ക് മുഴുവന് പെന്‍ഷനും ലഭിക്കും.\nപ്രായമനുസരിച്ചാണ് വിഹിതമടയ്‌ക്കേണ്ടത്. 18 വയസുള്ള ആള് അടയ്‌ക്കേണ്ട മാസ വിഹിതം 55 രൂപയാണ്. ഇത്രയും തുക തന്നെ കേന്ദ്രസര്‍ക്കാരും ഇടും. പ്രായം ഉയരുന്നതനുസരിച്ച് വിഹിതവും കൂടും. ആദ്യ ഗഡു പണമായിട്ടടയ്ക്കണം. അതിന് രസീത് ലഭിക്കും.കൂടാതെ അംഗങ്ങള്‍ക്ക് പ്രത്യേക നമ്പറോടെ കാര്‍ഡും നല്‍കും. ഇതായിരിക്കും ആധികാരിക രേഖ.\nതൊട്ടടുത്തുള്ള സേവാ കേന്ദ്രത്തില് ചെന്ന് പദ്ധതിയില് ചേരാം. കോമണ് സര്‍വീസ് കേന്ദ്ര(സേവാ കേന്ദ്രം)ത്തിന്റെ പട്ടിക എല് ഐ സി വെബ്‌സൈറ്റില് ലഭിക്കും. സേവിങ്സ് ബാങ്ക് അക്കൗണ്ട്, ആധാര് കാര്‍ഡ് എന്നിവയാണ് പദ്ധതിയില് ചേരുന്നതിന് വേണ്ട രേഖകള്.\nകുറെ വര്‍ഷങ്ങള് അടച്ചു കഴിഞ്ഞ അംഗത്തിന് പദ്ധതിയില് നിന്ന് പുറത്ത് പോരുന്നതിനും സ്വാതന്ത്ര്യമുണ്ടാകും. പത്ത് വര്‍ഷത്തിനുള്ളിലാണ് പിരിയുന്നതെങ്കില് സര്‍ക്കാര് വിഹിതം ഇല്ലാതെ അടച്ച പൈസയും സേവിങ്സ് ബാങ്ക് പലിശയും നല്‍കും. പത്ത് വര്‍ഷത്തിന് മുകളില് വിഹിതം അടയ്ക്കുകയും 60 വയസ് എത്താതിരിക്കുകയും ചെയ്യുന്ന ആള് പദ്ധതിയില് നിന്ന് പിന്‍മാറുമ്പോള് അതുവരെ ഫണ്ടില് വന്നിട്ടുള്ള ആകെ തുകയും സേവിങ്സ് ബാങ്ക് പലിശ നിരക്കും തിരികെ ലഭിക്കും\nEnglish Summary : Know more about Prime Minister Shram Yogi Mandhan Yojana


ഒരേ ചിത്രത്തില് വിജയ്ക്ക് പ്രതിഫലം രണ്ടു കോടി, സൂര്യക്ക് അഞ്ച് ലക്ഷം! : Kollywood News\nWednesday, April 14, 2021 3:40 PM IST\nതമിഴിനു പുറമെ മലയാളത്തിലും നിരവധി ആരാധകരുള്ള താരങ്ങളാണ് വിജയ്‌യും സൂര്യയും. വ്യത്യസ്തമായ അഭിനയശൈലിയിലൂടെ സിനിമാ രംഗത്ത് തങ്ങളുടേതായ സ്ഥാനം കണ്ടെത്തിയ താരങ്ങളാണ് ഇരുവരും. ഇപ്പോഴിതാ നിര്‍മ്മാതാവ് അപ്പച്ചന് എന്ന സ്വര്‍ഗചിത്ര അപ്പച്ചന് ഇരുവരെയും കുറിച്ചു പങ്കുവെച്ച വാക്കുകളാണ് ശ്രദ്ധയമാകുന്നത്.\nമലയാളത്തില് റാംജിറാവ് സ്പീക്കിംഗ്, ഗോഡ്ഫാദര്, വിയറ്റ്നാം കോളനി, അനിയത്തിപ്രാവ് തുടങ്ങി നിരവധി ഹിറ്റുകള്‍ക്ക് പിന്നില് പ്രവര്‍ത്തിച്ചിട്ടുള്ള അപ്പച്ചന് തമിഴിലും വിജയ്‌യെ നായകനാക്കി ഹിറ്റ് ചിത്രങ്ങള് ഒരുക്കിയിട്ടുണ്ട്. സിദ്ദിഖിന്‍റെ സംവിധാനത്തില് ഒരുക്കിയ ഫ്രണ്ട്‌സിന്‍റെ തമിഴ് റീമേക്കില് വിജയ്‌യും സൂര്യയും പ്രധാന കഥാപത്രങ്ങളെ അവതരിപ്പിച്ചിരുന്നു. തുടക്ക കാലത്ത് വിജയ്‌ക്ക് സൂര്യയേക്കാള് അധികം പ്രതിഫലം നല്‍കിയിരുന്നുവെന്ന് അപ്പച്ചന് പറയുന്നു.\nഅനിയത്തിപ്രാവ് തമിഴില് റീമേക്ക് ചെയ്തപ്പോള് സംവിധായകന് ഫാസില് ആയിരുന്നെങ്കിലും നിര്‍മാണം സ്വര്‍ഗചിത്രയായിരുന്നില്ല. എന്നാല് ആ സമയത്ത് ലൊക്കേഷനില് താന് ഉണ്ടായിരുന്നുവെന്ന് അപ്പച്ചന് പറയുന്നു. ശാലിനിയുടെ നായകനായി എത്തിയത് വിജയ് ആയിരുന്നു. അന്ന് 17 ലക്ഷമായിരുന്നത്രേ വിജയ്‌യുടെ പ്രതിഫലം.\nപിന്നീട് നാലു വര്‍ഷങ്ങള്‍ക്കിപ്പുറം ഫ്രണ്ട്‌സ് ഒരുക്കിയപ്പോള് ഇളയദളപതിയുടെ ശമ്പളം മൂന്നുകോടിയായി കുതിച്ചുയര്‍ന്നു. എന്നാല് തന്നോടുള്ള സൗഹൃദത്തിന്‍റെ പേരില് രണ്ടു കോടിക്ക് അഭിനയിക്കാന് വിജയ് തയാറായി. അതേചിത്രത്തില് തന്നെ അഭിനയിച്ച സൂര്യയ്ക്ക് നല്‍കിയ പ്രതിഫലം അഞ്ചുലക്ഷം മാത്രമായിരുന്നു.\nഅന്ന് സൂര്യ ഇന്നത്തെ പോലെ വിലപിടിപ്പുള്ള താരമായിരുന്നില്ല. സൂര്യ അഭിനയിക്കുന്നത് അച്ഛനായ ശിവകുമാറിന് അല്‍പം പോലും താല്‍പര്യമില്ലായിരുന്നെന്നും അപ്പച്ചന് പറഞ്ഞു.


സംസ്ഥാന സ്കൂള് കായികോത്സവത്തിനു സ്വര്‍ണക്കുതിപ്പ് - RashtraDeepika\nസംസ്ഥാന സ്കൂള് കായികോത്സവത്തിനു സ്വര്‍ണക്കുതിപ്പ്\nSaturday December 3, 2016 Support\nതേഞ്ഞിപ്പലം: കായികോത്സവമെന്നു പേരുമാറ്റിയ സംസ്ഥാന സ്കൂള് കായികമേളയ്ക്ക് കാലിക്കട്ട് സര്‍വകലാശാല സി.എച്ച്.മുഹമ്മദ് കോയ സ്റ്റേഡിയത്തിലെ സിന്തറ്റിക്ക് ട്രാക്കില് തുടക്കമായി. മീറ്റിലെ ആദ്യസ്വര്‍ണമുള്‍പ്പെടെ രണ്ടു സ്വര്‍ണവുമായി നിലവിലെ ചാംപ്യന്‍മാരായ എറണാകുളം ജില്ല കുതിപ്പ് തുടങ്ങി. രണ്ടു സ്വര്‍ണവുമായി കഴിഞ്ഞ വര്‍ഷത്തെ റണ്ണേഴ്‌സ് അപ്പായ പാലക്കാട് ഒപ്പത്തിനൊപ്പമുണ്ട്. പാലക്കാടിന്റെ സി.ബബിത മീറ്റ് റിക്കാര്‍ഡിടുന്നതിനും കായികോത്സവത്തിന്റെ ആദ്യദിനം സാക്ഷിയായി.\nസീനിയര് ആണ്‍കുട്ടികളുടെ 5,000 മീറ്ററില് കോതമംഗലം മാര് ബേസില് സ്കൂളിലെ ബിപിന് ജോര്‍ജാണ് എറണാകുളത്തിനായി ആദ്യ സ്വര്‍ണം നേടിയത്. 2013ല് പാലക്കാട് മുണ്ടൂര് എച്ച് എസിലെ പി.യു.ചിത്ര സ്ഥാപിച്ച സംസ്ഥാന റിക്കാര്‍ഡും 2006ല് ഷാമിന ജബ്ബാര് സ്ഥാപിച്ച ദേശീയ റിക്കാര്‍ഡും ബബിത തകര്‍ത്തു. പിന്നാലെ ജൂണിയര് ആണ്‍കുട്ടികളുടെ 3,000 മീറ്ററില് മാര് ബേസിലിലെ തന്നെ ആദര്‍ശ് ബേബിയും എറണാകുളത്തിനായി സ്വര്‍ണം നേടി. സീനിയര് പെണ്‍കുട്ടികളുടെ 3,000 മീറ്ററില് പാലക്കാട് സ്വര്‍ണം സ്വന്തമാക്കി. കുമരംപുത്തൂര് എച്ച്എസ്എസിലെ സി.ബബിതയാണ് പാലക്കാടിനുവേണ്ടി സ്വര്‍ണം ഓടിയെടുത്തത്.\nദേശീയ റെക്കോര്‍ഡ് മറികടന്ന പ്രകടനത്തോടെയാണ് ബബിതയുടെ സ്വര്‍ണനേട്ടം. ഒന്‍പത് മിനിറ്റ് 37.2 സെക്കന്‍ഡിലാണ് ബബിത സ്വര്‍ണത്തിലേക്ക് ഓടിയെത്തിയത്. എറണാകുളത്തിന്റെ അനുമോള് തമ്പി വെള്ളി നേടി. ജൂണിയര് പെണ്‍കുട്ടികളുടെ 3,000 മീറ്ററില് കല്ലടി സ്കൂളിലെതന്നെ സി.ചാന്ദിനിയും പാലക്കാടിനായി സ്വര്‍ണം നേടി. ഈ ഇനത്തില് വെള്ളിയും വെങ്കലവും പാലക്കാടിനാണ്. ഇന്നു 18 ഇനങ്ങളില് ഫൈനല് നടക്കും. സീനിയര് വിഭാഗത്തില് ഡിസ്കസ് ത്രോ, ജൂനിയര് വിഭാഗത്തില് ഷോട്ട് പുട്ട്, ജാവ്—ലിന് ത്രോ എന്നിവയിലും രാവിലെ ഫൈനല് നടക്കും. ഉച്ചയ്ക്ക് ശേഷം നടക്കുന്ന 400 മീറ്റര് മല്‍സരമാണ് ഇന്നത്തെ ഗ്ലാമര് ഇനം. ഉദ്ഘാടന ചടങ്ങ് മൂന്നരയ്ക്ക് തുടങ്ങും. ജില്ലകളില് നിലവിലെ ജേതാക്കളായ എറണാകുളത്തിന്റെ ആധിപത്യത്തിന് തടയിടാന് ഉറച്ചാണ് പാലക്കാട് ഇത്തവണ എത്തുന്നത്. കഴിഞ്ഞ തവണ 241 പോയിന്റുകളോടെയാണ് എറണാകുളം കിരീടമുയര്‍ത്തിയത്. പാലക്കാട് (225) രണ്ടാമതും കോഴിക്കോട് (130) മൂന്നാമതുമെത്തി.\nമഞ്ഞുവീട്! ലോകത്തിലെ ആദ്യ സ്ഥിരം ഐസ് ഹോട്ടല് സ്വീഡനില്; അടിമുടി ഐസിനാല് നിര്‍മിതമായ ഈ ഹോട്ടല് വര്‍ഷത്തില് 365 ദിവസവും പ്രവര്‍ത്തിക്കും\nഖാന് കുടുംബം വൈറലാകുന്നു! ആരാധകരെ ത്രില്ലടിപ്പിച്ച് ഷാരൂഖും കുടുംബവും


സ്വർണനിറമുള്ള ആകാശം അപ്പൂപ്പന്മാർ | CHN NAGARAM\nസ്വർണനിറമുള്ള ആകാശം അപ്പൂപ്പന്മാർ\n# ജി. രാജേഷ് കുമാർ, rajeshg666@gmail.com\nPublished: Nov 8, 2017, 12:35 AM IST\nനാൽപ്പത്തിയേഴ് കൊല്ലം മുമ്പത്തെ ഒരു പ്രഭാതത്തിൽ ഓട്ടപ്പരിശീലനത്തിനിടെ തുടങ്ങിയ ഉറച്ച കൂട്ടുകെട്ട്. കാൽമുട്ടുവേദന ഓട്ടമത്സരങ്ങളിൽനിന്ന് ഇരുവരെയും ‘പിന്നോട്ടോടിച്ചു’. കരഞ്ഞുകൊണ്ട് കരയോടു വിടപറയേണ്ടി വന്നെങ്കിലും ഉള്ളിലെ കായികമനസ്സിൽ ഒരു നീരുറവ തെളിഞ്ഞുവന്നു.ജേക്കബ് എന്ന റിട്ട. ചെയിൻമാനും രവീന്ദ്രൻ എന്ന റിട്ട. എസ്.ഐ.യും ജീവിതം നീന്താൻ തന്നെ തീരുമാനിച്ചു.\n69-ാംവയസ്സിൽ ജേക്കബും 64-ാംവയസിൽ രവീന്ദ്രനും തൃശ്ശൂർ ജില്ലയിലെ തിരൂരിലുള്ള ഒരു ‘നാടൻ’ കുളത്തിലേക്ക് എടുത്തുചാടി.\nശാസ്ത്രീയമായി നീന്താൻ അറിയില്ലായിരുന്നു. രണ്ട് ‘അപ്പൂപ്പന്മാരും’ കുട്ടികളെപ്പോലെ പരസ്പരം മത്സരിച്ചു നീന്തി. എവിടെയോ ഒരു നീന്തൽഭാവി ഇവർ തിരിച്ചറിഞ്ഞു. സ്പോർട്‌സ് കൗൺസിൽ പരിശീലകൻ ഷാജി കുറച്ചൊക്കെ ശാസ്ത്രീയത പറഞ്ഞുകൊടുത്തു.\nമണിക്കൂറിന് 50 രൂപ കൊടുത്ത് തൃശ്ശൂരിലെ സർക്കാർ നീന്തൽക്കുളത്തിൽ കുറച്ചു നാൾ പരിശീലനവും. 2013-ൽ ചാലക്കുടിയിൽ മുതിർന്നവർക്കുള്ള സംസ്ഥാന നീന്തൽ മത്സരം നടന്നപ്പോൾ രണ്ടുപേരും സ്യൂട്ടണിഞ്ഞു. 60-നുമേൽ വിഭാഗത്തിൽ രവീന്ദ്രനും 65-നുമേൽ വിഭാഗത്തിൽ ജേക്കബും മത്സരിച്ചു.\nഅന്ന് വെറുംകൈയോടെയാണ് എ.പി. ജേക്കബ് തിരൂരിലെ അറയ്ക്കൽ വീട്ടിലേക്കും പി.എസ്. രവീന്ദ്രൻ ചേറൂരിലെ പള്ളിവളപ്പിൽ വീട്ടിലേക്കും മടങ്ങിയെത്തിയത്. എന്നാൽ നീന്തൽ തുടരാൻ ആ കൂട്ടുകാർ തീരുമാനമെടുത്തു. അടുത്തകൊല്ലം തൊടുപുഴയിലെ മത്സരത്തിന് രണ്ടുപേരും എത്തി. തൊടുപുഴയിൽ നീന്തിക്കയറിയത് വിജയതീരത്തായിരുന്നു. രണ്ടു പേർക്കും കിട്ടിയത് മൂന്നു സ്വർണം. 200 മീറ്റർ, 400 മീറ്റർ,4x50 മീറ്റർ ഫ്രീസ്റ്റൈൽ റിലേ എന്നീയിനങ്ങളിലായിരുന്നു സ്വർണം.\nഒരേയിനങ്ങളിൽ രണ്ടു വിഭാഗങ്ങളിൽ ഈകൂട്ടുകാർക്ക് കിട്ടിയ മെഡലുകളിൽ സ്വർണത്തിനൊപ്പം സൗഹൃദവും തിളങ്ങി നിന്നു. 100മീറ്റർ ഫ്രീസ്റ്റൈൽ, 4x50 മീറ്റർ മെഡ്‌ലെ റിലേ എന്നിവയിൽ രണ്ടുപേരും വെള്ളി നേടി. രവീന്ദ്രന് 100 മീറ്റർ ബ്രെസ്റ്റ് സ്‌ട്രോക്കിൽ ഒരു വെള്ളിമെഡൽക്കൂടി കിട്ടി.\nഅന്നു കിട്ടിയ അതേരീതിയിലായിരുന്നു പിന്നീട് കോഴിക്കോട്ടും കണ്ണൂരും ഇക്കൊല്ലം കാസർകോട്ടും നടന്ന സംസ്ഥാനമത്സരങ്ങളിലെ ഇരുവരുടെയും മെഡൽ നേട്ടം. ഒരു പക്ഷേ, കായികമത്സരങ്ങളിൽ അധികം കേട്ടിട്ടില്ലാത്തതാവും ഇങ്ങനൊരു ആവർത്തനം.\n2009-ൽ മുഖ്യമന്ത്രിയുടെ പോലീസ് മെഡൽ ജേതാവാണ് രവീന്ദ്രൻ. മക്കളായ പി.ആർ. അരുൺ ഭാരോദ്വഹനത്തിലും പി.ആർ. അർജുൻ ബോക്സിങിലും മികവു തെളിയിച്ചവരാണ്. ഇരുവരും വനംവകുപ്പ് ജീവനക്കാർ.\nരവീന്ദ്രനും ജേക്കബും ഇപ്പോഴും പരിശീലനത്തിലാണ്. തിരൂർ പോട്ടോരിലെ ചെന്നംകുളത്തിൽ രാവിലെ ആറരയ്ക്ക് ഇവരെത്തും.\nഎട്ടരവരെ നീന്തിയശേഷം വീട്ടിലേക്ക്. രവീന്ദ്രൻ പത്തുമണിക്ക് തൃശ്ശൂരിലെ കൊച്ചിൻ ദേവസ്വം ബോർഡ് ഓഫീസിലേക്ക് പുറപ്പെടും.\nഅവിടെ വിജിലൻസ് അസിസ്റ്റന്റിന്റെ സീറ്റിലാകും അദ്ദേഹത്തെ പിന്നീടു കാണുക. വിരമിച്ചശേഷമുള്ള ഒരു താത്കാലിക ജോലി.മകൻ രഞ്ജിത്തിന്റെ കാറ്ററിങ് സ്ഥാപനത്തിൽ സഹായിയായി ജേക്കബിന്റെ പകലും സക്രിയമാകും.\nനാൽപ്പത്തിയേഴു കൊല്ലംമുമ്പ് രാമവർമപുരത്തെ എൻജിനീയറിങ് കോളേജ് ഗ്രൗണ്ടിൽ വച്ചാണ് രവീന്ദ്രനും ജേക്കബും പരിചയപ്പെടുന്നത്. എന്നും രാവിലെ ജേക്കബ് പത്തു കിലോമീറ്റർ ഓടി ഇവിടെയെത്തുമ്പോൾ രവീന്ദ്രൻ ഓട്ടം തുടങ്ങിയിരിക്കും. രണ്ടുപേരിലെയും കായികമനസ്സുകളുടെ ഒരുമ ഉറച്ച സൗഹൃദത്തിലേക്കു വളർന്നു.\nഇരുവരുടെയും കുടുംബങ്ങളും ഏറെ അടുത്തു. ഓട്ടത്തിലൂടെ നേട്ടങ്ങൾ എങ്ങനെ വെട്ടിപ്പിടിക്കാം എന്നായിരുന്നു പലപ്പോഴും ഈ കൂട്ടുകെട്ടിന്റെ ചർച്ചകൾ. റവന്യൂ വകുപ്പ് ജീവനക്കാരനായ ജേക്കബ് സിവിൽ സർവീസ് കായികമേളയിലൂടെയും രവീന്ദ്രൻ പോലീസ് കായികമേളയിലൂടെയും അത ്ലറ്റിക്സ് മത്സരങ്ങളിലേക്ക് കടന്നു.\n400 മീറ്റർ, 800 മീറ്റർ, 1500 മീറ്റർ എന്നീ ഇനങ്ങളിലൂടെ ഇരുവരുടെയും കാലുകൾ വേഗത്തിൽ പാഞ്ഞു. സംസ്ഥാനതലത്തിൽ പലപ്പോഴും സമ്മാനങ്ങൾ ഇരുവർക്കുമൊപ്പം നിന്നു. റിട്ടയർ ചെയ്തശേഷം വെറ്ററൻസ് (മുതിർന്നവർക്കുള്ള) കായികമേളകളിൽ ഇവർ സജീവമായി.\nകുരുക്ഷേത്രയിൽ നടന്ന ദേശീയ വെറ്ററൻസ് മീറ്റിൽ 400, 800, 1500 വിഭാഗങ്ങളിൽ ജേക്കബ് വ്യക്തിഗത ചാമ്പ്യനായിരുന്നു. ഇരുവരും രാജ്യത്തെ മിക്ക സ്റ്റേഡിയങ്ങളിലും ഓടിയിട്ടുണ്ട്. 2004-ൽ മണിപ്പുരിൽ നടന്ന ദേശീയമത്സരത്തിനിടെ വീണ് രവീന്ദ്രന്റെ മുട്ടു പൊട്ടി. അതോടെ ട്രാക്കിനോട് വിട പറയേണ്ടിവന്നു. 2002-ൽ ജേക്കബിന്റെ കാൽമുട്ടിന് വലിയ തേയ്മാനം ഡോക്ടർ കണ്ടെത്തി. ശസ്ത്രക്രിയയും നിർദേശിച്ചു. എന്നാൽ സാമ്പത്തികച്ചെലവ് താങ്ങാനാവാത്തതിനാൽ ശസ്ത്രക്രിയ നടന്നില്ല. ഓട്ടം മതിയാക്കിയ രണ്ടുപേരും പിന്നീട് നീന്തലിലേക്ക് തിരിയുകയായിരുന്നു.


Facebook post of actor siddique | മോഹൻലാലിന്റേതാണ് ചോദ്യം 'ഒരു വിവാഹമൊക്കെ കഴിക്കണ്ടേ?' 'ഇനിയും പ്രശ്‌നങ്ങളുണ്ടായാൽ അത് താങ്ങാനാവില്ല എന്നു മറുപടിപറഞ്ഞപ്പോൾ സിദ്ദിഖിന് മാത്രമേയുള്ളോ പ്രശ്‌നങ്ങൾ. ഇതിനെക്കാളും പ്രശ്‌നങ്ങൾ നേരിടുന്ന ആളുകൾ ഇവിടെ ജീവിക്കുന്നില്ലേ എന്നു മറുചോദ്യം; പിന്നീടുള്ള ജീവിതത്തിലെ എല്ലാ മാറ്റങ്ങൾക്കും വിത്ത് പാകിയത് അന്ന് ലാലായിരുന്നു; നടൻ സിദ്ദിഖിന്റ കുറിപ്പ് - MarunadanMalayali.com\nമോഹൻലാലിന്റേതാണ് ചോദ്യം 'ഒരു വിവാഹമൊക്കെ കഴിക്കണ്ടേ?' 'ഇനിയും പ്രശ്‌നങ്ങളുണ്ടായാൽ അത് താങ്ങാനാവില്ല എന്നു മറുപടിപറഞ്ഞപ്പോൾ സിദ്ദിഖിന് മാത്രമേയുള്ളോ പ്രശ്‌നങ്ങൾ. ഇതിനെക്കാളും പ്രശ്‌നങ്ങൾ നേരിടുന്ന ആളുകൾ ഇവിടെ ജീവിക്കുന്നില്ലേ എന്നു മറുചോദ്യം; പിന്നീടുള്ള ജീവിതത്തിലെ എല്ലാ മാറ്റങ്ങൾക്കും വിത്ത് പാകിയത് അന്ന് ലാലായിരുന്നു; നടൻ സിദ്ദിഖിന്റ കുറിപ്പ്\nSeptember 13, 2017 | 02:22 PM IST | Permalink\nമോഹൻലാൽ തന്റെ ജീവിതത്തിൽ വരുത്തിയ മാറ്റങ്ങളെ പ്റ്റിയാണ് നടൻ സിദ്ദിഖ് കുറിപ്പെഴുതിയിരിക്കുന്നത്. ഭാര്യയുടെ മരണശേഷം സിനിമയിൽ നിന്ന് വിട്ടു നിന്ന തന്നെ തിരിച്ചു കൊണ്ടുവന്നത് മോഹൻലാലിന്റെ വാക്കുകളായിരുന്നു എന്നാണ് സിദ്ദിഖ് വെളിപ്പെടുത്തുന്നത്. കഠിനമായ വേദനകളെ മറക്കാൻ പ്രേരിപ്പിച്ച ആ നിമിഷങ്ങളെ സിദ്ദിഖ് ഓർത്തെടുക്കുന്നു\nഭാര്യയുടെ മരണത്തോടുകൂടി ഞാൻ സിനിമയിൽ നിന്ന് ഏതാണ്ട് വിട്ടുനിൽക്കുന്ന സമയം. അപ്പോഴാണ് ലോഹിതദാസിന്റെ വിളി. 'കന്മദത്തിൽ ഒരു വേഷമുണ്ട്. ഒറ്റസീനിലേയുള്ളൂ. അത് സിദ്ദിഖ് വന്ന് ചെയ്തുതരണം.' അതിന്റെ ആവശ്യമുണ്ടോ എന്ന് ഞാൻ അന്വേഷിച്ചു. 'നിങ്ങൾ ഉൾവലിഞ്ഞ് നിൽക്കേണ്ട ആളെല്ലെന്നും സജീവമായി സിനിമയിലേക്ക് തിരിച്ചുവരണമെന്നും' ലോഹി ഉപദേശിച്ചു. അങ്ങനെ ഞാൻ മുംബയ്യിലെത്തി. അവിടെയാണ് ലൊക്കേഷൻ. ഞങ്ങൾ താമസിക്കുന്ന ഹോട്ടലിൽ നിന്ന് രണ്ട് മണിക്കൂറോളം യാത്ര ചെയ്തുവേണം ലൊക്കേഷനിലെത്താൻ. ലാലിനോടൊപ്പം അദ്ദേഹത്തിന്റെ വണ്ടിയിലാണ് ഞാൻ ലൊക്കേഷനിലേക്ക് വന്നത്. ഞങ്ങൾ വിശേഷങ്ങളും തമാശകളും പറഞ്ഞിരുന്നു. അപ്പോഴായിരുന്നു ലാലിന്റെ ആ ചോദ്യം. 'ഒരു വിവാഹമൊക്കെ കഴിക്കണ്ടേ?' 'ഇനിയോ?' 'ഇനി എന്താ കുഴപ്പം.' 'ഇനിയും പ്രശ്‌നങ്ങളുണ്ടായാൽ അത് താങ്ങാനാവില്ല.' 'ഒരാളുടെ ജീവിതത്തിൽ എന്നും പ്രശ്‌നങ്ങളുണ്ടാകുമോ. അല്ലെങ്കിലും സിദ്ദിഖിന് മാത്രമേയുള്ളോ പ്രശ്‌നങ്ങൾ. ഇതിനെക്കാളും പ്രശ്‌നങ്ങൾ നേരിടുന്ന ആളുകൾ ഇവിടെ ജീവിക്കുന്നില്ലേ.' ലാൽ തുടർന്നു. 'ഇതൊന്നും നിങ്ങളായിട്ട് ചെയ്തതല്ലല്ലോ. എല്ലാം വിധിയാണ്. നമ്മൾ ജനിക്കുമ്പോൾ തന്നെ അത് എഴുതിവച്ചിട്ടുണ്ട്. അത് ആർക്കും മാറ്റിമറിക്കാനുമാകില്ല.' ലാലിന്റെ വാക്കുകൾ എന്റെ കഠിനമായ വേദനകളെ ലഘൂകരിക്കുന്നതായിരുന്നു. അതുവരെ ഞാൻ തലയിൽ തിരുകിവച്ച ബാലിശമായ ചിന്തകളെ തച്ചുടയ്ക്കുന്നതായിരുന്നു. എനിക്കൊരു പ്രശ്‌നമുണ്ടായപ്പോൾ പലരും എന്നെ കുറ്റപ്പെടുത്തിയാണ് സംസാരിച്ചത്. അതുകൊണ്ട് ആരോടെങ്കിലും സംസാരിക്കാൻ പോലും ഞാൻ ഭയന്നു. പക്ഷേ ഈ മനുഷ്യൻ എന്റെ മനസ്സ് തന്നെ മാറ്റിയിരിക്കുന്നു. നിസ്സംശയം പറയട്ടെ, പിന്നീടുള്ള എന്റെ ജീവിതത്തിലെ എല്ലാ മാറ്റങ്ങൾക്കും വിത്ത് പാകിയത് അന്ന് ലാലായിരുന്നു.


വര്‍ക്കേഴ്സ് ഫോറം: പുതിയ ദശകത്തിലെ കേരളവും പഠനകോൺ‌ഗ്രസും\nകേരള പ്രശ്‌നങ്ങള് അക്കാദമീയമായ ഉള്‍ക്കാഴ്‌ചയോടെയും രാഷ്‌ട്രീയമായ പ്രായോഗികതയോടെയും പരിശോധിക്കാനും പൊതുധാരണയും കാഴ്‌ചപ്പാടും രൂപപ്പെടുത്താനുമുള്ള സംരംഭമാണ് എ കെ ജി പഠന ഗവേഷണകേന്ദ്രം സംഘടിപ്പിക്കുന്ന അന്താരാഷ്‌ട്ര കേരളപഠന കോൺ‌ഗ്രസ്. കേരളം, ഇന്ത്യ, ലോകം എന്ന മൂന്നു തലങ്ങളിലും വിപ്ളവകരമായ നിലപാട് എടുത്തുകൊണ്ടാണ് സമഗ്രവികസന പരിപാടികളും ഭാവിപദ്ധതികളും നിര്‍ദേശിക്കുന്നത്. എ കെ ജി പഠന ഗവേഷണകേന്ദ്രത്തിന് ധൈഷണിക നേതൃത്വം നല്‍കുന്ന സിപിഐ എമ്മും അതടങ്ങുന്ന ഇടതുപക്ഷ-ജനധിപത്യ ചേരിയും മാത്രമല്ല, വ്യത്യസ്‌ത രാഷ്‌ട്രീയ ചിന്താഗതിക്കാരെയും അക്കാദമിക് പണ്ഡിതരെയും അടക്കം പങ്കെടുപ്പിക്കുന്ന ചര്‍ച്ചയിലൂടെയും ആശയവിനിമയത്തിലൂടെയുമാണ് പൊതുധാരണകളിലേക്ക് എത്തുക. ഇവിടെ രൂപീകരിക്കപ്പെടുന്ന, പുതിയ ദശകത്തിലേക്കുള്ള വികസന കാഴ്‌ചപ്പാടിനെയും പദ്ധതികളെയും സംബന്ധിച്ച ആശയസംവാദം പഠനകോൺ‌ഗ്രസിനുശേഷവും ഉണ്ടാകും.\nഇ എം എസിന്റെ നേതൃത്വത്തിലാണ് ആദ്യത്തെ പഠനകോൺ‌ഗ്രസ് നടന്നത്. പഠനകോൺ‌ഗ്രസ് മുന്നോട്ടുവയ്‌ക്കുന്ന പരിപാടികളും പദ്ധതികളും നടപ്പാക്കാന് സംസ്ഥാന-പ്രാദേശിക സര്‍ക്കാരുകള്‍മാത്രം വിചാരിച്ചാല് കഴിയില്ല. സര്‍ക്കാര് നടപടികളിലൂടെ എല്ലാ പ്രശ്‌നങ്ങളും പരിഹരിക്കാമെന്ന വ്യാമോഹം കമ്യൂണിസ്‌റ്റുകാര്‍ക്കില്ല. എന്നാല്, ജനകീയ ജനാധിപത്യ വിപ്ളവം നടക്കുന്നതുവരെ ഒന്നും ചെയ്യാന് കഴിയില്ലെന്ന നിരാശാബോധമുള്ളവരുമല്ല കമ്യൂണിസ്‌റ്റുകാരെന്ന് 1957 മുതല് ഇടയ്‌ക്കും മുറയ്‌ക്കും വന്ന കമ്യൂണിസ്‌റ്റ് നേതൃസര്‍ക്കാരുകള് തെളിയിച്ചു. ഇപ്പോഴത്തെ എല്‍ഡിഎഫ് സര്‍ക്കാരും അത് കൂടുതല് ബോധ്യപ്പെടുത്തുന്നു. കേരളത്തെ മുന്നോട്ടുനയിക്കുന്നതാണ് കമ്യൂണിസ്‌റ്റ് നേതൃസര്‍ക്കാരുകള്. എന്നാല്, കോൺ‌ഗ്രസ് നേതൃത്വത്തിലുള്ള വലതുപക്ഷ സര്‍ക്കാരുകള് കേരളത്തെ പിന്നോട്ടടിക്കുന്നു. ഇടയ്‌ക്കുണ്ടാകുന്ന ഭരണമാറ്റം സംസ്ഥാനത്തിന്റെ ഭാവിക്ക് ഗുണകരമല്ല.\nകേരളത്തിലെ ആദ്യത്തെ കമ്യൂണിസ്‌റ്റ് മന്ത്രിസഭ നടപ്പാക്കിയ പരിഷ്‌കാരങ്ങളാണ് കേരളത്തിന്റെ വികസനത്തിന് വലിയ സംഭാവനയായത്. കാര്‍ഷിക പരിഷ്‌കരണ ബില്, വിദ്യാഭ്യാസബില്, പൊലീസ് നയം, ക്ഷേമപരിപാടികള്, ആരോഗ്യമേഖലയിലെ ഇടപെടല്, പിന്നോക്കപ്രദേശങ്ങളെ വികസിപ്പിക്കാനുള്ള പദ്ധതികള് തുടങ്ങിയ പരിപാടികളാണ് യഥാര്‍ഥത്തില് കേരള മോഡല് എന്ന് പില്‍ക്കാലത്ത് പ്രസിദ്ധമായ കേരള വികസന മാതൃകയ്‌ക്ക് അസ്ഥിവാരമിട്ടത്. ഈ സര്‍ക്കാരിന്റെ നയസമീപനങ്ങളുടെ ഫലമായി വലിയ മാറ്റം കേരളീയസമൂഹത്തിലുണ്ടായി. സാര്‍വത്രിക വിദ്യാഭ്യാസം, പ്രാഥമികാരോഗ്യ പരിരക്ഷ, സാമൂഹ്യ സുരക്ഷാപദ്ധതികള്, മിനിമംകൂലി, ജന്മിത്വത്തിന്റെ ജനവിരുദ്ധ സാംസ്‌കാരികരൂപങ്ങള് ഇല്ലായ്‌മചെയ്യല് തുടങ്ങിയവയെല്ലാം ഈ സര്‍ക്കാരിന്റെ വികസനപ്രവര്‍ത്തനങ്ങളുടെ അടിത്തറയിലാണ് ഉണ്ടായത്.\n1967ല് തുടര്‍ന്ന് അധികാരത്തില് വന്ന കമ്യൂണിസ്‌റ്റ് പാര്‍ടിയുടെ നേതൃത്വത്തിലുള്ള മന്ത്രിസഭ ഈ നയങ്ങളെ ശക്തമായി മുന്നോട്ടുകൊണ്ടുപോകാനാണ് ശ്രമിച്ചത്. അതിന്റെ ഭാഗമായി നിരവധി പരിഷ്‌കാരങ്ങള് ഈ കാലഘട്ടത്തില് നടപ്പാക്കപ്പെട്ടു. കാര്‍ഷിക പരിഷ്‌കരണബില്, അധികാരവികേന്ദ്രീകരണ പ്രക്രിയ ശക്തിപ്പെടുത്തല്, വിദ്യാഭ്യാസത്തിന്റെ ജനാധിപത്യവല്‍ക്കരണം തുടങ്ങിയ പ്രവര്‍ത്തനങ്ങള് ശക്തിപ്പെടുത്തുന്നതിനുള്ള നിലപാട് സ്വീകരിച്ചു. അധികാരവികേന്ദ്രീകരണവുമായി ബന്ധപ്പെട്ട നിയമനിര്‍മാണവും കാര്‍ഷിക പരിഷ്‌കരണപരിപാടികളും ഇക്കാലത്തെ ശ്രദ്ധേയമായ പ്രവര്‍ത്തനമായിരുന്നു.\n1980ല് അധികാരത്തില് വന്ന മന്ത്രിസഭ പ്രധാനമായും ക്ഷേമപദ്ധതികള്‍ക്കും ഭക്ഷ്യമേഖലയിലെ ഇടപെടലുകള്‍ക്കും ഊന്നല് നല്‍കി. മുമ്പ് അധികാരത്തിലിരുന്ന ഇടതുപക്ഷ സര്‍ക്കാരുകള് സ്വീകരിച്ച നയസമീപനങ്ങളെ ശക്തിപ്പെടുത്തുന്നതിനുള്ള നിലപാട് സ്വീകരിക്കുകയും ചെയ്‌തു. 1987ല് അധികാരത്തില് വന്ന മന്ത്രിസഭ ജനകീയ പങ്കാളിത്തത്തിന് ഊന്നല് നല്‍കിക്കൊണ്ടുള്ള നയങ്ങള് മുന്നോട്ടുവച്ചു. ക്ഷേമപ്രവര്‍ത്തനങ്ങളിലും സമ്പൂര്‍ണ സാക്ഷരതപോലുള്ള ജനകീയ മുന്നേറ്റങ്ങള്‍ക്കും ഈ കാലഘട്ടത്തില് നേതൃത്വപരമായ പങ്ക് നിര്‍വഹിച്ചു.\nകമ്യൂണിസ്‌റ്റ് പാര്‍ടിയുടെ നേതൃത്വത്തില് അധികാരത്തില് വന്ന സര്‍ക്കാരുകള് കേരളത്തില് നടപ്പാക്കിയ പരിഷ്‌കാരങ്ങളും ഇവ തകര്‍ക്കാതിരിക്കുന്നതിനും പുതിയ ജനകീയ അവകാശങ്ങള് നേടിയെടുക്കുന്നതിനും കമ്യൂണിസ്‌റ്റ് പാര്‍ടി നടത്തിയ പ്രക്ഷോഭങ്ങളും കേരളത്തിന്റെ ജനജീവിതത്തെ മുന്നോട്ടുനയിക്കുന്നതിനു പര്യാപ്‌തമായി. ഇതിന്റെ ഫലമായി നിരവധി നേട്ടങ്ങള് നേടിയെടുക്കുന്നതിന് കേരളത്തിനു കഴിഞ്ഞു. ഈ പ്രവര്‍ത്തനങ്ങളുടെ ഫലമായി സാമ്പത്തികമായി താരതമ്യേന പിന്നോക്കമാണെങ്കിലും ഉചിതമായ പുനര്‍വിതരണ പരിപാടികളിലൂടെ സാമാന്യം ഉയര്‍ന്ന ജീവിതനിലവാരം ജനങ്ങള്‍ക്ക് ലഭിച്ചു. സാര്‍വത്രിക വിദ്യാഭ്യാസം, പ്രാഥമിക ആരോഗ്യ പരിരക്ഷ, മിനിമംകൂലി, വീടുവയ്‌ക്കാന് ഭൂരിപക്ഷത്തിനും ഒരുതുണ്ട് ഭൂമി, ജാതിവ്യവസ്ഥയുടെ കരാളതയെ ഇല്ലാതാക്കാന് കഴിഞ്ഞത് തുടങ്ങിയവ ഈ മുന്നേറ്റത്തിന്റെ ഫലമായി നമുക്ക് ലഭിച്ച നേട്ടങ്ങളാണ്.\nഎന്നാല് സാമൂഹ്യനേട്ടങ്ങള്‍ക്കനുസരിച്ച് സാമ്പത്തികവളര്‍ച്ച നേടിയെടുക്കാന് സംസ്ഥാനത്തിന് കഴിയാത്ത നില വന്നു. കാര്‍ഷിക-വ്യവസായ മേഖല ശക്തിപ്പെടാത്തതിന്റെ പ്രശ്‌നവും ഉയര്‍ന്നുവന്നു. വിദ്യാഭ്യാസത്തിന്റെയും ആരോഗ്യത്തിന്റെയും നിലവാരത്തകര്‍ച്ചയും അഭ്യസ്‌തവിദ്യരുടെ തൊഴിലില്ലായ്‌മയും പുതിയ പ്രശ്‌നങ്ങളായി സംസ്ഥാനത്തിനു മുമ്പില് കടന്നുവന്നു.\nകേരളത്തിന്റെ ഈ വികസനപ്രശ്‌നങ്ങളെ പരിഹരിക്കുന്നതിനുള്ള ക്രിയാത്മകമായ ഇടപെടലുകള് സംസ്ഥാനത്ത് ഉയര്‍ത്തിക്കൊണ്ടുവരുന്നതിനുള്ള നടപടികള് തുടര്‍ന്ന് പാര്‍ടി സ്വീകരിച്ചു. അതിനായി കേരള വികസനത്തിന് താല്‍പ്പര്യമുള്ള ജനവിഭാഗങ്ങളെയാകെ അണിനിരത്തിയുള്ള വിശാലമായ ഒരു മുന്നേറ്റത്തിനാണ് ഈ കാലഘട്ടത്തില് പാര്‍ടി ശ്രമിച്ചത്. ഇതിന്റെ ഭാഗമായി എ കെ ജി പഠന ഗവേഷണകേന്ദ്രത്തിന്റെ നേതൃത്വത്തില് സ. ഇ എം എസ് മുന്‍കൈയെടുത്ത് 1994ല് കേരള വികസനത്തെ സംബന്ധിച്ച അന്താരാഷ്‌ട്ര പഠനകോൺ‌ഗ്രസ് സംഘടിപ്പിച്ചു. കക്ഷിരാഷ്‌ട്രീയത്തിനതീതമായി വികസനപ്രവര്‍ത്തനത്തിനായി ജനങ്ങളെ അണിനിരത്തുക എന്ന ആശയം ഇതില് മുന്നോട്ടുവച്ചു. ഈ ആശയം കമ്യൂണിസ്‌റ്റ് പാര്‍ടി ആദ്യമായി കേരളത്തില് ഉന്നയിക്കുന്നതായിരുന്നില്ല. 1956ലെ പാര്‍ടി രേഖ ഇക്കാര്യം ഊന്നിയിട്ടുണ്ട്.\nകമ്യൂണിസ്‌റ്റ് പാര്‍ടി മുന്നോട്ടുവച്ച ഈ വികസന കാഴ്‌ചപ്പാടിന്റെ പുതിയ കാലഘട്ടത്തിലേക്കുള്ള ചുവടുവയ്‌പായാണ് പഠന കോൺ‌ഗ്രസ് ഇ എം എസ് ഉള്‍പ്പെടെ കണ്ടിരുന്നത്. എന്നാല്, പലരും കരുതുന്നതുപോലെ ഇതൊരു അരാഷ്‌ട്രീയ പരിപാടിയുമല്ല. ജനങ്ങളെ വ്യത്യസ്‌ത അറകളാക്കി നിര്‍ത്തുക എന്നതാണ് വലതുപക്ഷ രാഷ്‌ട്രീയത്തിന്റെ കാഴ്‌ചപ്പാട്. ജനങ്ങളെ അവരുടെ ആവശ്യങ്ങളുടെ അടിസ്ഥാനത്തില് യോജിപ്പിച്ച് മുന്നോട്ടുകൊണ്ടുപോവുക എന്നതാണ് കമ്യൂണിസ്‌റ്റുകാര് ലക്ഷ്യംവയ്‌ക്കുന്നത്. അത്തരമൊരു യോജിപ്പ് ജാതി-വര്‍ഗീയ ചിന്തകള്‍ക്കതീതമായി ജനകീയ മുന്നേറ്റത്തിന് പശ്ചാത്തലമൊരുക്കും. ഈ തിരിച്ചറിവാണ് ഇത്തരം പരിപാടി സംഘടിപ്പിക്കുന്നതിന് അടിസ്ഥാനമായി തീര്‍ന്നത്.\nഒന്നാം പഠനകോൺ‌ഗ്രസില് ചില കാര്യങ്ങളില് അഭിപ്രായ ഐക്യമുണ്ടായി. കാര്‍ഷിക-വ്യവസായ മേഖലയിലെ ഉല്‍പ്പാദനവും ഉല്‍പ്പാദനക്ഷമതയും ഉയര്‍ത്തണം എന്ന കാഴ്‌ചപ്പാട് പൊതുവില് അംഗീകരിക്കപ്പെട്ടു. കേരളത്തില് നിലനില്‍ക്കുന്ന ദാരിദ്ര്യത്തിന്റെ ചില തുരുത്തുകള് സാമൂഹ്യശ്രദ്ധയിലൂടെ പരിഹരിക്കപ്പെടേണ്ടതിന്റെ പ്രാധാന്യത്തെ സംബന്ധിച്ചും അഭിപ്രായ ഐക്യം ഉണ്ടായി. വികസനത്തിന് സ്‌ത്രീപങ്കാളിത്തം ഉയര്‍ത്തേണ്ടതിന്റെ ആവശ്യകതയും മുന്നോട്ടുവയ്‌ക്കപ്പെട്ടു. ജനപങ്കാളിത്ത വികസനമാതൃകയ്‌ക്ക് ഊന്നല് കൊടുക്കുന്നതിനായി അധികാരവികേന്ദ്രീകരണത്തിന്റെ പ്രാധാന്യവും അംഗീകരിക്കപ്പെട്ടു.\n1996ല് അധികാരത്തില് വന്ന കമ്യൂണിസ്‌റ്റ് പാര്‍ടിയുടെ നേതൃത്വത്തിലുള്ള മന്ത്രിസഭ ഈ കാഴ്‌ചപ്പാട് പ്രായോഗികമാക്കാനുള്ള പ്രവര്‍ത്തനമാണ് നടത്തിയത്. അധികാരവികേന്ദ്രീകരണത്തെ ശക്തിപ്പെടുത്താന് ജനകീയാസൂത്രണപദ്ധതി കൊണ്ടുവന്നു. കാര്‍ഷികമേഖല, വ്യാവസായികമേഖല തുടങ്ങിയവ ശക്തിപ്പെടുത്താനുള്ള പരിശ്രമവും ഇതിന്റെ ഭാഗമായി സംഘടിപ്പിക്കപ്പെട്ടു. പുത്തന് വികസനമേഖലകളായ ബയോ-ടെൿനോളജി, ഇന്‍ഫര്‍മേഷന് ടെൿനോളജി എന്നിവയ്‌ക്കും പ്രാധാന്യം നല്‍കി. ടൂറിസംസാധ്യതകളെ വികസിപ്പിക്കാനും പദ്ധതികള് തയ്യാറാക്കി. സാമൂഹ്യക്ഷേമപദ്ധതികളെയും ആരോഗ്യ-വിദ്യാഭ്യാസ മേഖലകളെയും ശക്തിപ്പെടുത്താനും ഈ സര്‍ക്കാര് തയ്യാറായി.\nജനകീയ താല്‍പ്പര്യം ഉയര്‍ത്തിപ്പിടിച്ച് സര്‍ക്കാര് മുന്നോട്ടുപോയെങ്കിലും ആഗോളവല്‍ക്കരണനയങ്ങള് സമ്പദ്ഘടനയിലുണ്ടാക്കിയ പ്രതിസന്ധി ഈ നേട്ടങ്ങള് ജനങ്ങള്‍ക്കിടയില് ഫലപ്രദമായി എത്തുന്നതിന് തടസ്സമായി നിന്നു. പിന്നീട് അധികാരത്തില് വന്ന യുഡിഎഫ് സര്‍ക്കാര് കേരളത്തിന്റെ എല്ലാ നേട്ടങ്ങളും ഒന്നിനു പുറകെ ഒന്നായി തകര്‍ക്കുന്നതിന് നടപടി സ്വീകരിച്ചു. ഇതിനെതിരെ ശക്തമായ ബഹുജനപ്രക്ഷോഭത്തിന് കമ്യൂണിസ്‌റ്റ് പാര്‍ടി തയ്യാറായി. പ്രക്ഷോഭത്തോടൊപ്പംതന്നെ പുതിയ വെല്ലുവിളികളെ നേരിടുന്ന തരത്തില് ബദലുകള് എങ്ങനെ രൂപപ്പെടുത്താമെന്ന ചര്‍ച്ചകളും മുന്നോട്ടു വയ്‌ക്കുകയുണ്ടായി. അതിന്റെ അടിസ്ഥാനത്തിലാണ് ഒരു വികസന രേഖവച്ചുതന്നെ രണ്ടാം അന്താരാഷ്‌ട്ര പഠന കോൺ‌ഗ്രസ് സംഘടിപ്പിച്ചത്. അതിലെ നിര്‍ദേശങ്ങള്‍കൂടി കണക്കിലെടുത്താണ് ഒരു വികസനപരിപാടി തയ്യാറാക്കി ജനങ്ങള്‍ക്കു മുമ്പാകെ അവതരിപ്പിക്കാന് എല്‍ഡിഎഫിനു കഴിഞ്ഞത്. ഇതിന് വമ്പിച്ച ബഹുജന അംഗീകാരം ലഭിക്കുകയുണ്ടായി. ഇതിന്റെ ഫലമായി ചരിത്രത്തിലില്ലാത്ത വിജയം എല്‍ഡിഎഫിന് കഴിഞ്ഞ നിയമസഭാ തെരഞ്ഞെടുപ്പില് ഉണ്ടാവുകയും ചെയ്‌തു.\nജനങ്ങളുടെ അടിസ്ഥാനപരമായ പ്രശ്‌നങ്ങള് പരിഹരിക്കുന്നതിന് ഊന്നല് നല്‍കുന്ന പ്രവര്‍ത്തനങ്ങള് ഇപ്പോഴത്തെ എല്‍ഡിഎഫ് സര്‍ക്കാരിന്റെ കാലത്തുണ്ടായി. എല്ലാവര്‍ക്കും വീടും വെള്ളവും വെളിച്ചവും ഭക്ഷണവും നല്‍കുക എന്ന നയത്തില്‍നിന്നുകൊണ്ടാണ് സര്‍ക്കാര് മുന്നോട്ടുപോകുന്നത്. കാര്‍ഷിക-വ്യാവസായിക മേഖലകളെ ശക്തിപ്പെടുത്താനും സാമൂഹ്യക്ഷേമ പദ്ധതികള് കാര്യക്ഷമമാക്കാനും സര്‍ക്കാര് ഇടപെടുകയാണ്. പൊതുമേഖലയെ പുനരുദ്ധരിക്കുക മാത്രമല്ല, പുതുതായി ഇത്തരം സ്ഥാപനങ്ങള് ആരംഭിക്കുന്നതിനുള്ള നടപടി സ്വീകരിച്ച് കേരളം രാജ്യത്തിനുതന്നെ മാതൃകയായി. കേരളത്തിന്റെ ഉജ്വലമായ മതനിരപേക്ഷ പാരമ്പര്യത്തെ ശക്തിപ്പെടുത്താനുള്ള ഇടപെടലുമായി മുന്നോട്ടുപോവുകയാണ്. ഈ കാലഘട്ടത്തില് ഉണ്ടായിട്ടുള്ള വികസന അനുഭവങ്ങളെ വിലയിരുത്താനും നടത്തേണ്ട പ്രവര്‍ത്തനങ്ങളെ സംബന്ധിച്ച് ഒരു രൂപരേഖ ഉണ്ടാക്കിയെടുക്കുക എന്നതുമാണ് ഇത്തരമൊരു പരിപാടികൊണ്ട് ലക്ഷ്യം വയ്‌ക്കുന്നത്.\nസര്‍ക്കാരിന്റെ നേതൃത്വത്തില് വികസനപ്രവര്‍ത്തനങ്ങള് സംഘടിപ്പിക്കുമ്പോള് ഈ വ്യവസ്ഥയ്‌ക്കുള്ളില്‍നിന്നുകൊണ്ട് എല്ലാ പ്രശ്‌നങ്ങള്‍ക്കും പരിഹാരമുണ്ടാക്കിക്കളയാം എന്ന വ്യാമോഹം സിപിഐ എമ്മിനില്ല. ഫെഡറല് ഘടന ഉയര്‍ത്തുന്ന പരിമിതിയെക്കുറിച്ചുള്ള തികഞ്ഞ ബോധ്യവും പാര്‍ടിക്കുണ്ട്. അതുകൊണ്ടു തന്നെയാണ് ജനാധിപത്യപരമായ കേന്ദ-സംസ്ഥാന ബന്ധങ്ങൾക്കുവേണ്ടി പാർട്ടി നിലകൊള്ളുന്നത്. അതേ സമയം തന്നെ വർത്തമാന കാലത്ത് ഒന്നും ചെയ്യാനാകില്ല എന്ന നിരാശാബോധത്തെയും പാർട്ടി അംഗീകരിക്കുന്നില്ല. വ്യവസ്ഥയെ മാറ്റി മറിയ്‌ക്കാനുള്ള പോരാട്ട്ം നടത്തുമ്പോൾ തന്നെ ജനങ്ങൾക്ക് ആശ്വാസകരമായ ബദൽ ഉയർത്തുന്നതിനാണ് സിപിഐ എം ഇടപെടുന്നത്. ഈ കാഴ്‌ചപ്പാടോടെയാണ് കേരള വികസനത്തെ സിപിഐ എം സമീപിക്കുന്നത്.\nPosted by വര്‍ക്കേഴ്സ് ഫോറം at 12:03 PM\nLabels: കേരള പഠന കോണ്‍ഗ്രസ്, രാഷ്ട്രീയം\nകേരള പ്രശ്‌നങ്ങള് അക്കാദമീയമായ ഉള്‍ക്കാഴ്‌ചയോടെയും രാഷ്‌ട്രീയമായ പ്രായോഗികതയോടെയും പരിശോധിക്കാനും പൊതുധാരണയും കാഴ്‌ചപ്പാടും രൂപപ്പെടുത്താനുമുള്ള സംരംഭമാണ് എ കെ ജി പഠന ഗവേഷണകേന്ദ്രം സംഘടിപ്പിക്കുന്ന അന്താരാഷ്‌ട്ര കേരളപഠന കോണ്‍ഗ്രസ്. കേരളം, ഇന്ത്യ, ലോകം എന്ന മൂന്നു തലങ്ങളിലും വിപ്ളവകരമായ നിലപാട് എടുത്തുകൊണ്ടാണ് സമഗ്രവികസന പരിപാടികളും ഭാവിപദ്ധതികളും നിര്‍ദേശിക്കുന്നത്. എ കെ ജി പഠന ഗവേഷണകേന്ദ്രത്തിന് ധൈഷണിക നേതൃത്വം നല്‍കുന്ന സിപിഐ എമ്മും അതടങ്ങുന്ന ഇടതുപക്ഷ-ജനധിപത്യ ചേരിയും മാത്രമല്ല, വ്യത്യസ്‌ത രാഷ്‌ട്രീയ ചിന്താഗതിക്കാരെയും അക്കാദമിക് പണ്ഡിതരെയും അടക്കം പങ്കെടുപ്പിക്കുന്ന ചര്‍ച്ചയിലൂടെയും ആശയവിനിമയത്തിലൂടെയുമാണ് പൊതുധാരണകളിലേക്ക് എത്തുക. ഇവിടെ രൂപീകരിക്കപ്പെടുന്ന, പുതിയ ദശകത്തിലേക്കുള്ള വികസന കാഴ്‌ചപ്പാടിനെയും പദ്ധതികളെയും സംബന്ധിച്ച ആശയസംവാദം പഠനകോണ്‍ഗ്രസിനുശേഷവും ഉണ്ടാകും.


'വാര്‍ത്തയ്ക്കായി എന്തും വിളിച്ചു പറയുന്നവരുടെ സ്ഥാനം ചരിത്രത്തിന്റെ ചവറ്റുകൂനയില്'; മണിക്കെതിരെ പന്ന്യന് രവീന്ദ്രന്-Pannyan Raveendran criticize MM Mani\nPannyan Raveendran Criticize Mm Mani\n'വാര്‍ത്തയ്ക്കായി എന്തും വിളിച്ചു പറയുന്നവരുടെ സ്ഥാനം ചരിത്രത്തിന്റെ ചവറ്റുകൊട്ടയില്'; മണിക്കെതിരെ പന്ന്യന് രവീന്ദ്രന്\nഇരിക്കുന്ന കസേരയുടെ വില നോക്കാതെയാണ് ചിലര് സംസാരിക്കുന്നതെന്നും പന്ന്യന് രവീന്ദ്രന്\nApril 23, 2017 12:14:17 pm\nഇടുക്കി: ദേവികുളം സബ് കളക്ടര്‍ക്കെതിരായ പരാമര്‍ശത്തില് മന്ത്രി എംഎം മണിക്കെതിരെ രൂക്ഷ വിമര്‍ശനവുമായി സിപിഐ നേതാവ് പന്ന്യന് രവീന്ദ്രന്. ഇരിക്കുന്ന കസേരയുടെ വില നോക്കാതെയാണ് ചിലര് സംസാരിക്കുന്നതെന്ന് അദ്ദേഹം പറഞ്ഞു. വാര്‍ത്തയ്ക്കായി എന്തും വിളിച്ചുപറയുന്നവര് ചരിത്രത്തിന്റെ ചവറ്റുകൊട്ടയിലാകുമെന്നും അദ്ദേഹം വിമര്‍ശിച്ചു.\nകലക്ടറെ വിമര്‍ശിച്ച മണിക്കെതിരേ സിപിഐ അസിസ്റ്റന്‍റ് സെക്രട്ടറി പ്രകാശ് ബാബുവും രംഗത്തെത്തിയിട്ടുണ്ട്. ദേവികുളം സബ്കളക്ടർക്കെതിരേയുള്ള മണിയുടെ പ്രസ്താവന നിയമവാഴ്ചയോടുള്ള വെല്ലുവിളിയാണെന്ന് അദ്ദേഹം പ്രതികരിച്ചു. മണി ഇരിക്കുന്ന പദവിയുടെ മാന്യത കാണിക്കണം. വിയോജിപ്പുണ്ടെങ്കിൽ അത് സർക്കാർ ഉത്തരവായി ഉദ്യോഗസ്ഥർക്കു നൽകണമെന്നും അദ്ദേഹം പറഞ്ഞു.\nTags: Idukki, MM Mani, Munnar, Panniyan Ravindran\nജോമോൾ തിരിച്ചു വരുന്നു; സസ്‌പെൻസുമായി കെയർഫുൾ ട്രെയിലർ


തീയറ്ററുകൾ തുറന്ന് എല്ലാം സെറ്റായിട്ടേ പവർസ്റ്റാർ ഷൂട്ടിംഗ് തുടങ്ങൂ; ‘ആൻ ഒമർ മാസ്സ്’ എഴുതിക്കാണിക്കുന്ന നിമിഷത്തിനായി കാത്തിരിക്കുന്നു: ഒമർ ലുലു – CinemaDaddy\nHome»News»Malayalam»തീയറ്ററുകൾ തുറന്ന് എല്ലാം സെറ്റായിട്ടേ പവർസ്റ്റാർ ഷൂട്ടിംഗ് തുടങ്ങൂ; ‘ആൻ ഒമർ മാസ്സ്’ എഴുതിക്കാണിക്കുന്ന നിമിഷത്തിനായി കാത്തിരിക്കുന്നു: ഒമർ ലുലു\nBy webadmin September 13, 2021 No Comments1 Min Read\nOmar Lulu reveals Babu Antony film Powerstar shooting\nഒരു കാലഘട്ടത്തിൽ മലയാള സിനിമാ പ്രേക്ഷകർക്കിടയിൽ വമ്പൻ ഓളം സൃഷ്‌ടിച്ച തന്റെ കിടിലൻ ആക്ഷൻ രംഗങ്ങളിലൂടെ യുവാക്കളുടെ ഇടയിൽ സൂപ്പർ താരമായി മാറിയ വ്യക്തിയായിരുന്നു ബാബു ആന്റണി. പിന്നീട് വില്ലൻ വേഷത്തിലും തിളങ്ങിയ ബാബു ആന്റണി ഒരിടവേളക്ക് ശേഷം പ്രശസ്ത സംവിധായകൻ ഒമർ ലുലു സംവിധാനം ചെയ്യാൻ പോകുന്ന ബിഗ് ബജറ്റ് ആക്ഷൻ ചിത്രമായ പവർ സ്റ്റാറിലൂടെ നായകനായി മലയാള സിനിമയിലേക്ക് തിരിച്ചെത്തുകയാണ്.\nചിത്രത്തിൽ ബാബു ആന്റണിക്കൊപ്പം ഹോളിവുഡ് താരം ലൂയിസ് മാൻഡിലോറും അബു സലിം, ബാബുരാജ്, റിയാസ് ഖാൻ എന്നിങ്ങനെ മലയാളി പ്രേക്ഷകരുടെ പ്രിയ താരങ്ങളും അണിനിരക്കുന്നുണ്ട്. ഇപ്പോഴിതാ സിനിമയുടെ ചിത്രീകരണം എന്ന് തുടങ്ങുവാൻ സാധിക്കുമെന്ന് വെളിപ്പെടുത്തിയിരിക്കുകയാണ് സംവിധായകൻ.\nപവർസ്റ്റാർ തീയറ്റർ തുറന്ന് എല്ലാം ഒന്ന് സെറ്റായിട്ടേ ഷൂട്ടിംഗ് തുടങ്ങൂ. എന്നെ സംബന്ധിച്ച് പവർസ്റ്റാർ സിനിമ എന്നത് എന്റെ ആദ്യത്തെ സിനിമ പോലെയാണ്. പവർസ്റ്റാർ സിനിമ തീയറ്ററിൽ അല്ലാതെ ചിന്തിക്കാന് പറ്റുന്നില്ല.\n1)Dennis Joseph എന്ന ഡെന്നിസ്സേട്ടന്റെ പേര് തീയേറ്ററിൽ എഴുതി കാണിക്കുന്ന നിമിഷം🔥.\n2)25 വർഷം മുൻപ് അഴിച്ച് വെച്ച ആക്ഷൻ ഹീറോ പട്ടം വീണ്ടും അണിഞ്ഞ് ബാബുചേട്ടനുമായി തിയറ്ററിൽ വന്ന് ഫസ്റ്റ് ഷോ കാണുന്ന നിമിഷം🔥.\n3)ഞാൻ ചെയുന്ന ആദ്യത്തെ മാസ്സ് ആക്ഷൻ സിനിമ “An Omar Mass” എന്ന് എഴുതി കാണിക്കുന്ന നിമിഷം🙈.\nഅതുകൊണ്ട് അടുത്ത ഫെബ്രുവരി വരെ വെയിറ്റ് ചെയ്‌ത് ഷുട്ട് തുടങ്ങാൻ ആണ് തീരുമാനം. “പവർസ്റ്റാർ വരും 2022ൽ തന്നെ വരും പവർ ആയി വരും”. ഇതുവരെ സപ്പോർട്ട് ചെയ്തവർക്ക് നന്ദി🙏.\nOmar Lulu reveals Babu Antony film Powerstar shooting തീയറ്ററുകൾ തുറന്ന് എല്ലാം സെറ്റായിട്ടേ പവർസ്റ്റാർ ഷൂട്ടിംഗ് തുടങ്ങൂ; 'ആൻ ഒമർ മാസ്സ്' എഴുതിക്കാണിക്കുന്ന നിമിഷത്തിനായി കാത്തിരിക്കുന്നു: ഒമർ ലുലു


ആരാധകർ കാത്തിരുന്ന വാർത്തയെത്തി, അഞ്ചാം പാതിരയ്ക്ക് രണ്ടാം ഭാഗമെത്തുന്നു! – Cinema Kadha\nമലയാള സിനിമ കണ്ട മികച്ച ത്രില്ലറുകളിൽ ഒന്നാണ് അഞ്ചാം പാതിര എന്ന ചിത്രം. കുഞ്ചാക്കോ ബോബൻ എന്ന നടന്റെ സിനിമ ജീവിതത്തിലെ ഏറ്റവും വഴിത്തിരിവായ ചിത്രങ്ങളിൽ ഒന്ന്. ഇപ്പോഴിതാ ചിത്രത്തിന്റെ രണ്ടാം ഭാഗം പുറത്ത് വരുന്നുവെന്ന വാർത്തയാണ് വരുന്നത്. കുഞ്ചാക്കോ ബോബൻ ആണ് ഈ വാർത്ത തന്റെ ഫേസ്ബുക്ക് പേജിലൂടെ പുറത്ത് വിട്ടത്. അഞ്ചാം പാതിരയുടെ സംവിധായകനും തിരക്കഥാകൃത്തുമായ മിഥുന് മാനുവന് തോമസിനും നിര്‍മ്മാതാവായ ആഷിക്ക് ഉസ്മാനുമൊപ്പം നില്‍ക്കുന്ന ചിത്രം പങ്കുവെച്ചു കൊണ്ടായിരുന്നു കുഞ്ചാക്കോ ബോബന് സിനിമയുടെ രണ്ടാം ഭാഗം വരുന്നുവെന്ന തരത്തിലെ സൂചനകൾ ആരാധകർക്ക് നൽകിയത്. ‘ത്രില്ലര് ബോയ്‌സ് വീണ്ടുമെത്തുകയാണ്. ദൈവാനുഗ്രഹത്താല് ഇതും ഒരു ത്രില്ലിംഗ് അനുഭവമാകുമെന്ന് പ്രതീക്ഷിക്കുന്നു. ഒരു പക്ഷെ ആ അവസാനം വെറുമൊരു തുടക്കം മാത്രമായിരിക്കാം’ എന്നാണ് കുഞ്ചാക്കോ ബോബന് ഫേസ്ബുക്കിലെഴുതിയിരിക്കുന്നത്. ഇതോടെയാണ് ചിത്രത്തിന്റെ രണ്ടാം ഭാഗം വരുന്നുവെന്ന നിഗമനത്തിൽ ആരാധകരും എത്തിയത്.\nഇതോടെ സിനിമയുടെ രണ്ടാംഭാഗത്തെ കുറിച്ചുള്ള ചർച്ചകൾ പ്രേക്ഷകരും തുടങ്ങി കഴിഞ്ഞു. ഒരുപക്ഷെ ആദ്യ ഭാഗത്തിൽ നമ്മൾ ആരും ശ്രദ്ധിക്കാതെ പോയ എന്തെകിലും ആകാം രണ്ടാം ഭാഗത്തിൽ പ്രധാനമായി അവതരിപ്പിക്കുക, അതല്ലെങ്കിൽ ആദ്യ ഭാഗത്തിനേക്കാൾ ട്വിസ്റ്റുകൾ ഉൾപ്പെടുത്തിയാകാം രണ്ടാം ഭാഗം തയാറാക്കിയിരിക്കുക എന്നുമെക്കെയുള്ള ചൂടൻ ചർച്ചകൾ ആണ് ഇപ്പോൾ ചിത്രത്തെ കുറിച്ച് നടക്കുന്നത്.\nമലയാളത്തില് ആഷിക്ക് ഉസ്മാന് പ്രൊഡക്ഷന്‍സിന്റെ ബാനറില് ആഷിക്ക് ഉസ്മാന് തന്നെയാണ് ചിത്രം നിര്‍മിച്ചിരുന്നത്. ചിത്രത്തിന്റെ ഛായാഗ്രഹണം ഷൈജു ഖാലിദായിരുന്നു. സുഷിന് ശ്യാമിന്റെ സംഗീതവും ഷൈജു ശ്രീധരന്റെ എഡിറ്റിങും ഏറെ പ്രശംസകള് നേടിയിരുന്നു. ഉണ്ണിമായ, രമ്യ നമ്ബീശന്, ദിവ്യ ഗോപിനാഥ്, ജിനു ജോസഫ്, ഷറഫുദ്ദീന്, മാത്യു തോമസ്, ശ്രീനാഥ് ഭാസി, ഇന്ദ്രന്‍സ്, ജാഫര് ഇടുക്കി തുടങ്ങിയവരാണ് മറ്റു പ്രധാന കഥാപാത്രങ്ങളെ അവതരിപ്പിച്ചത്.\nRelated Topics:Anjaam PathiraKunchacko Boban\nകുഞ്ചാക്കോ ബോബന്റെ ജന്മദിനത്തിൽ രണ്ട് സിനിമകളുടെ പോസ്റ്ററുകൾ പുറത്തുവിട്ടു അണിയറപ്രവർത്തകർ\nകുഞ്ചാക്കോ ബോബനും നയൻതാരയും ഒന്നിക്കുന്നു!\nഎന്റെ സിനിമ കണ്ട് അവൾ തിയേറ്ററിൽ ഇരുന്നു കൂവിയിട്ടുണ്ട്, തുറന്നു പറഞ്ഞു ചാക്കോച്ചൻ!


സൗദിഅറേബ്യയില് വെള്ളി-ശനി അവധിദിനങ്ങള് | Saudi Arabia switches to Friday-Saturday weekend - Malayalam Oneindia\nസൗദിഅറേബ്യയില് വെള്ളി-ശനി അവധിദിനങ്ങള്\nUpdated: Tue, Jun 25, 2013, 17:36 [IST]\nദുബായ്: സൗദി അറേബ്യയിലെ ഔദ്യോഗിക അവധി ദിനങ്ങള് ആയി വെള്ളി -ശനി ദിവസങ്ങളെ മാറ്റി. ആഴ്ചയുടെ അവസാന ദിനങ്ങളെയാണ് പൊതുവെ അവധി ദിനങ്ങളായി കണക്കാക്കപ്പെടുന്നത്. ആഗോളതലത്തില് ശനിയും ഞായറുമാണ് അവധി ദിവസങ്ങള്.\nസൗദി അറേബ്യയാണ് ഗള്‍ഫ് കോ-ഓപ്പറേഷന് കൗണ്‍സിലില് അവസാനമായി അവധി ദിനങ്ങള് വെള്ളി ശനി ദിവസങ്ങളിലേക്ക് മാറ്റുന്ന രാഷ്ട്രം. ഗള്‍ഫ് രാഷ്ട്രങ്ങളില് ഉള്‍പ്പെടുന്ന ബഹറൈന്, കുവൈത്ത്, ഖത്തര്, യുഎഇ എന്നിവിടങ്ങളിനല് വ്യാഴം -വെള്ളി എന്നിവയായിരുന്നു അവധി ദിനങ്ങള്.\nസാമ്പത്തികമേഖലയില് കൂടുതല് കരുത്ത് ആര്‍ജ്ജിക്കുന്നതിന് വേണ്ടിയാണ് ഈ നീക്കം. ജൂണ് 29 മുതല് പുതിയ പരിഷ്‌കരണം നിലവില് വരുമെന്ന് അധിനകൃതര് അറിയിച്ചു.\nകഴിഞ്ഞമാസം അവസാനത്തോട് കൂടി ഒമാന് തങ്ങളുടെ അവധി ദിനങ്ങള് വെള്ളിയും ശനിയും ആക്കി മാറ്റിയിരുന്നു. പുതിയ പരിഷ്‌കാരം സാമ്പത്തിക രംഗത്തെ പുരോഗതിയെ വേഗത്തിലാക്കാന് സഹായിക്കുമെന്നും വിലയിരുത്തലുകള് ഉണ്ട്. പരമ്പരാഗതമായി ആറ് ദിവസങ്ങള്‍ക്ക് ശേഷം വെള്ളിയാഴ്ചയാണ് അവധി നില്‍കിയിരുന്നത്. പള്ളികളില് പോകുന്നതിനായാണ് ഈ ദിനം ജനങ്ങള് ചെലവഴിച്ചിരുന്നത്.\nuae government holiday economy world trade യുഎഇ സര്‍ക്കാര് ലോകം വ്യാപാരം\nSaudi Arabia has decided to move its official weekend to Friday-Saturday to better serve the country's economy and "international commitments"


സംസ്ഥാനത്ത് 5254 പേര്‍ക്ക് കൂടി കോവിഡ്; ടെസ്റ്റ് പോസിറ്റിവിറ്റി നിരക്ക് 10.94 | News Moments | The world in your palm top\nസംസ്ഥാനത്ത് 5254 പേര്‍ക്ക് കൂടി കോവിഡ് സ്ഥിരീകരിച്ചു. മലപ്പുറം 796, കോഴിക്കോട് 612, തൃശൂര് 543, എറണാകുളം 494, പാലക്കാട് 468, ആലപ്പുഴ 433, തിരുവനന്തപുരം 383, കോട്ടയം 355, കൊല്ലം 314, കണ്ണൂര് 233, ഇടുക്കി 220, പത്തനംതിട്ട 169, വയനാട് 153, കാസര്‍ഗോഡ് 81 എന്നിങ്ങനെയാണ് ജില്ല തിരിച്ചുള്ള കണക്ക്. കഴിഞ്ഞ 24 മണിക്കൂറിനിടെ 48,015 സാമ്പിളുകളാണ് പരിശോധിച്ചത്. 10.94 ആണ് ടെസ്റ്റ് പൊസിറ്റിവിറ്റി നിരക്ക്. 27 മരണങ്ങളും കോവിഡ് മൂലമെന്ന് സ്ഥിരീകരിച്ചു. ഇതോടെ ആകെ മരണങ്ങള് 2049 ആയി.\nഇന്ന് രോഗം സ്ഥിരീകരിച്ചവരില് 94 പേര് സംസ്ഥാനത്തിന് പുറത്ത് നിന്നും വന്നവരാണ്. 4445 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 662 പേരുടെ സമ്പര്‍ക്ക ഉറവിടം വ്യക്തമല്ല. 53 ആരോഗ്യ പ്രവര്‍ത്തകര്‍ക്കും രോഗബാധ സ്ഥിരീകരിച്ചു. ചികിത്സയിലായിരുന്ന 6227 പേരുടെ പരിശോധനാഫലം നെഗറ്റീവ് ആയി. 65,856 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 4,94,664 പേര് ഇതുവരെ കോവിഡില് നിന്നും മുക്തി നേടി.\nവിവിധ ജില്ലകളിലായി 3,21,297 പേരാണ് ഇപ്പോള് നിരീക്ഷണത്തിലുള്ളത്. ഇവരില് 3,04,891 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 16,406 പേര് ആശുപത്രികളിലും നിരീക്ഷണത്തിലാണ്. 1829 പേരെയാണ് ഇന്ന് ആശുപത്രിയില് പ്രവേശിപ്പിച്ചത്. ഇന്ന്2പുതിയ ഹോട്ട് സ്പോട്ടുകളാണുള്ളത്. ഒരു പ്രദേശത്തെ ഹോട്ട് സ്പോട്ടില് നിന്നും ഒഴിവാക്കിയിട്ടുണ്ട്. ഇതോടെ ആകെ 559 ഹോട്ട് സ്പോട്ടുകളാണുള്ളത്.


Editorial | Metrovaartha - Part 128\nഹയര് സെക്കന്‍ഡറിയിലെ തീവെട്ടിക്കൊള്ള അന്വേഷിക്കണം\nസംസ്ഥാനത്തെ ബാധിക്കുന്ന അതിസങ്കീര്‍ണമായ ഒരു വിഷയം വളരെ അനായാസമായും ഉദാസീനമായും കൈകാര്യം ചെയ്യുകയാണ് നമ്മുടെ ഭരണകൂടം. എസ്എസ്എല്‍സി പരീക്ഷാ ഫലം പ്രസിദ്ധപ്പെടുത്തിയിട്ട് മൂന്നു മാസം കഴിഞ്ഞു. ഒട്ടു...\nഗാസയിലെ മനുഷ്യക്കുരുതിക്ക് അറുതി വരുത്തണം\nസ്വതന്ത്ര പലസ്തീന് എന്ന ആശയത്തിന് അര നൂറ്റാണ്ട് പ്രായമുണ്ട്. 1964ല് രൂപം കൊണ്ട പലസ്തീന് വിമോചന മുന്നണി (പിഎല്‍ഒ) ഈ ലക്ഷ്യത്തിലേക്കാണ് ഒരു ജനതയെ നയിച്ചത്. തുടക്കത്തില്...\nപാര്‍ലമെന്‍റ് അംഗങ്ങള് ജനങ്ങളെ മാനിക്കണം\nനിയമനിര്‍മാണ സഭകള്‍ക്കകത്തും പുറത്തും നമ്മുടെ സാമാജികരുടെ പെരുമാറ്റങ്ങള് പലപ്പോഴും അതിരുവിടാറുണ്ട്. അവയെല്ലാം വലിയ തോതില് വിമര്‍ശിക്കപ്പെടാറുമുണ്ട്. അത്തരം നീക്കങ്ങളില് മിക്കതും രാഷ്ട്രീയ വിദ്വേഷങ്ങള് തീര്‍ക്കുന്നതിനോ പൊതു ആവശ്യങ്ങള്...\nജുഡീഷ്യറിയിലെ രാഷ്ട്രീയ സ്വാധീനം: സത്യം കണ്ടെത്തണം\nജില്ലാ ജഡ്ജിയായിരിക്കെ എട്ട് അഴിമതിയാരോപണങ്ങള് നേരിട്ടയാളെ മദ്രാസ് ഹൈക്കോടതിയില് അഡീഷനല് ജഡ്ജിയായും പിന്നീടു സ്ഥിരം ജഡ്ജിയായും അതിനു ശേഷം മറ്റൊരു ഹൈക്കോടതിയില് ജഡ്ജിയായും നിയമിക്കാനിടയായത് രാഷ്ട്രീയ സമ്മര്‍ദങ്ങളാലെന്ന്...\nനിയമങ്ങള് നോക്കുകുത്തികള്, നരാധമന്മാര് നാടു വാഴുന്നു!\nനരാധമന്മാരുടെ നാടായി നമ്മുടെ രാജ്യം അധഃപതിച്ചോ? നാനാ കോണുകളില് നിന്നും ലഭിക്കുന്ന റിപ്പോര്‍ട്ടുകള് കാണുകയും കേള്‍ക്കുകയും ചെയ്യുന്ന ഏതു ശിലാഹൃദയനും വേദനയോടെ ചോദിക്കുന്നതാണിത്. ഒന്നര വര്‍ഷം മുന്‍പ്...\nമെഡിക്കല് സമരം വലിച്ചു നീട്ടരുത്\nഒരിക്കല്‍ക്കൂടി സംസ്ഥാനത്തെ സര്‍ക്കാര് ആശുപത്രികളുടെ പ്രവര്‍ത്തനങ്ങള് അവതാളത്തിലാക്കി ഡോക്റ്റര്‍മാരുടെ സമരം തുടങ്ങിയിരിക്കുന്നു. പതിവു പോലെ നിരവധി ആവശ്യങ്ങള് ഉന്നയിച്ചാണു ഡോക്റ്റര്‍മാരുടെ സമരം. ആശുപത്രി പ്രവര്‍ത്തനങ്ങളെ തുടക്കത്തില് സമരം...\nഎണ്ണക്കമ്പനികളുടെ കണ്ണു തുറപ്പിക്കുമോ, സിഎജി റിപ്പോര്‍ട്ട്\nകേന്ദ്രം ഭരിക്കുന്നവര്, അവര് ഏതു കക്ഷിയില്‍പ്പെട്ടവരായാലും കാലങ്ങളായി ജനങ്ങളെ പറഞ്ഞുപറ്റിക്കുന്ന ഒരു കണക്കുണ്ട്. ഇന്ത്യയിലെ എണ്ണക്കമ്പനികള് നേരിടുന്ന ഭീമമായ നഷ്ടത്തിന്‍റെ പേടിപ്പിക്കുന്ന നഷ്ടക്കണക്കുകള്. രാജ്യത്തൊരിടത്തും ജനങ്ങള്‍ക്കു കടം...\nഉക്രെയ്നിലെ മനുഷ്യക്കുരുതിക്ക് റഷ്യ കണക്കു പറയുമോ?\nഒരു വ്യോമ ദുരന്തത്തില് നിന്നുള്ള ഞെട്ടല് മാറുന്നതിനു മുന്‍പ് അടുത്തത്. മലേഷ്യന് ജനത അനുഭവിക്കുന്നതു സമാനതകളില്ലാത്ത ധര്‍മസങ്കടം. 2014 മാര്‍ച്ച് എട്ടിനു 239 യാത്രക്കാരുമായി ക്വാലാലമ്പൂരില് നിന്നു...\n←Previous 1 … 126 127 128 129 130 Next→


സിപിഎം തെരുവിലിറങ്ങുമെന്ന് പിണറായി | CPM will take over the toddy strike, says Pinarayi - Malayalam Oneindia\nസിപിഎം തെരുവിലിറങ്ങുമെന്ന് പിണറായി\nതൃശൂര് : ചെത്തു തൊഴിലാളി സമരത്തെ സര്‍ക്കാര് അടിച്ചമര്‍ത്തിയാല് സിപിഎം കയ്യും കെട്ടി നോക്കി നില്‍ക്കില്ലെന്ന് പിണറായി.\nജനകീയ സമരങ്ങളോട് സര്‍ക്കാര് കാണിക്കുന്ന അസഹിഷ്ണുത നല്ലതല്ലെന്ന് അദ്ദേഹം ഓര്‍മ്മിപ്പിച്ചു. സര്‍ക്കാര് വഴിയാധാരമാക്കിയ തൊഴിലാളികള് ജീവിക്കാന് വേണ്ടിയാണ് സമരം ചെയ്യുന്നത്. പിടിവാശി അവസാനിപ്പിച്ച് അവരുടെ ആവശ്യങ്ങള് അംഗീകരിക്കുകയാണ് സര്‍ക്കാര് ചെയ്യേണ്ടത്.\nഅതിനു പകരം പൊലീസിനെ ഉപയോഗിച്ച് സമരത്തെ അടിച്ചമര്‍ത്തുന്ന നിലപാട് തുടര്‍ന്നാല് സമരം സിപിഎമ്മിന് ഏറ്റെടുക്കേണ്ടി വരുമെന്ന് പിണറായി മുന്നറിയിപ്പു നല്‍കി.


Harry Kane Manchester City ഹാരി കെയിൻ മാഞ്ചസ്റ്റർ സിറ്റിയിലെത്തുമെന്ന് സൂചന\nഹാരി കെയിൻ മാഞ്ചസ്റ്റർ സിറ്റിയിലെത്തുമെന്ന് സൂചന\nഇംഗ്ലീഷ് ക്ലബ് ടോട്ടനം ഹോട്സ്പർ മുൻനിര താരം ഹാരി കെയിൻ മാഞ്ചസ്റ്റർ സിറ്റിലെത്തുമെന്ന് സൂചന. സിറ്റിയിലെ മധ്യനിര താരം കെവിൻ ഡീ ബ്രുയിനെ ഒരു സ്ട്രൈക്കറുടെ സ്വപ്നമാണെന്ന് കെയിൻ പറഞ്ഞു. സീസണൊടുവിൽ താൻ ക്ലബ് വിടുമെന്ന് കെയിൻ ടോട്ടനത്തിനോട് പറഞ്ഞു എന്നാണ് റിപ്പോർട്ട്. ഇതിനു പിന്നാലെയാണ് ഇംഗ്ലണ്ട് താരം സിറ്റിയിലെത്തുമെന്ന റിപ്പോർട്ടുകൾ ഉയരുന്നത്.\nസിറ്റിയുടെ അർജൻ്റൈൻ സ്ട്രൈക്കർ സെർജിയോ അഗ്യൂറോ സിറ്റി വിടുമെന്ന് ഉറപ്പായിക്കഴിഞ്ഞു. അഗ്യൂറോയുടെ ഒഴിവിലേക്ക് കെയിൻ എത്തുമെന്നാണ് നിലവിലെ റിപ്പോർട്ടുകൾ. അഗ്യൂറോ ബാഴ്സലോണയിൽ ദേശീയ ടീമിലെ സഹതാരം ലയണൽ മെസിക്കൊപ്പം ചേരുമെന്ന് സൂചനയുണ്ട്.\nഅഗ്യൂറോയുമായി ബാഴ്സ2വർഷത്തെ കരാറിൽ ഒപ്പുവച്ചതായി ട്രാൻസ്ഫർ വിദഗ്ധൻ ഫബ്രിസിയോ റൊമാനോ അറിയിച്ചു.\nകഴിഞ്ഞ കുറേ മത്സരങ്ങളായി താരം സിറ്റിയ്ക്ക് വേണ്ടി കളിച്ചിരുന്നില്ല. പരിക്കും പുതിയ താരങ്ങളുടെ വരവും താരത്തിന് വിനയായി. 32 കാരനായ അഗ്യൂറോ ഈ സീസണിൽ 14 മത്സരങ്ങളാണ് കളിച്ചത്. മൂന്നുതവണ ഗോൾ നേടുകയും ചെയ്തു. അത്‌ലറ്റിക്കോ മഡ്രിഡിൽ നിന്നാണ് അഗ്യൂറോ സിറ്റിയിലെത്തിയത്. സിറ്റിയ്ക്കായി 384 മത്സരങ്ങളിൽ നിന്നും 257 ഗോളുകളാണ് താരം നേടിയത്. സിറ്റിയ്ക്കായി ഏറ്റവുമധികം ഗോളുകൾ നേടിയ താരം എന്ന റെക്കോർസും അഗ്യൂറോയുടെ പേരിലാണ്.\nRead more on: football | manchester city\nസ്വപ്ന ലക്ഷ്യത്തിലേക്ക് ഒരു പടിയകലം; ആദർശിന് സ്പെയിനിലെ ഫുട്ബോള് ക്ലബ്ബിലേക്കുള്ള വഴിയൊരുങ്ങുന്നു\nആശിഖ് ഫസ്റ്റ് ഇലവനിൽ, സഹൽ ബെഞ്ചിൽ: അഫ്ഗാനിസ്ഥാനെതിരായ ഇന്ത്യൻ ടീം പ്രഖ്യാപിച്ചു


pak man in tamil nadu: രോഗിയായ അമ്മയ്‍ക്കൊപ്പം കഴിയാൻ അനുവദിക്കണം; അപേക്ഷയുമായി പാക് യുവാവ് - pakistani man s son seeks to stay in india with his mother | Samayam Malayalam\npakistani man s son seeks to stay in india with his mother\nരോഗിയായ അമ്മയ്‍ക്കൊപ്പം കഴിയാൻ അനുവദിക്കണം; അപേക്ഷയുമായി പാക് യുവാവ്\nLijin K | Samayam Malayalam | Updated: 26 Jan 2020, 03:01:00 PM\nഅമ്മയെ കാണാൻ തമിഴ്നാട്ടിലെത്തിയ പാക് സ്വദേശിയായ യുവാവാണ് അമ്മയ്‍ക്കൊപ്പം കഴിയാൻ അനുവദിക്കണമെന്ന് ആവശ്യപ്പെട്ടിരിക്കുന്നത്. അനാരോഗ്യം ചൂണ്ടിക്കാട്ടിയാണ് അപേക്ഷ.\nതിരുപ്പതി: പൗരത്വ നിയമ ഭേദഗതി വിഷയം രാജ്യത്ത് ചർച്ചയാകുന്നതിനിടെ ഇന്ത്യക്കാരിയായ അമ്മയ്‍ക്കൊപ്പം കഴിയാൻ അനുവദിക്കണമെന്ന ആവശ്യവുമായി പാക് യുവാവ്. തിരുപ്പതിയിലെ റെയിൽവേ കോടൂർ പോലീസ് സ്റ്റേഷനിലാണ് ഇന്ത്യയിൽ താമസിക്കാൻ അനുവാദം ചോദിച്ചുകൊണ്ട് യുവാവ് എത്തിയത്.\nറെയിൽവേ കോടൂർ സ്റ്റേഷൻ പരിധിയിലെ താമസക്കാരിയായ ഷെയ്ക് നൂറയുടെയും പാകിസ്ഥാൻ സ്വദേശിയായ ജാഫർ സഹീദിന്‍റെയും മകനായ വാലിദ് ജാഫറാണ് സ്റ്റേഷനിൽ അപേക്ഷ സമർപ്പിച്ചിരിക്കുന്നത്. 22 വർഷം മുൻപ് കൂവൈറ്റിൽ ജോലി അന്വേഷിച്ച് പോയപ്പോഴാണ് നൂറ പാക് സ്വദേശിയായ ജാഫറിനെ വിവാഹം കഴിച്ചത്.\nAlso Read:'ഡൽഹിയിൽ മാത്രമല്ല'; 17,000 അടി ഉയരെ അതിർത്തിയിലും, കാണാതെ പോകരുത് സൈനികരുടെ ഈ ആഘോഷങ്ങൾ\n1997 ലായിരുന്നു കൂവൈറ്റിൽ വെച്ച് ജാഫറും നൂറയും വിവാഹം കഴിച്ചത്. തൊട്ടടുത്ത വർഷം വാലിദിന് നൂറ ജന്മം നൽകുകയും ചെയ്തു. പിന്നീട് നൂറയെ ഉപേക്ഷിച്ച ജാഫർ മകനുമായി പാകിസ്ഥാനിലേക്ക് മടങ്ങുകയായിരുന്നു. നൂറ റെയിൽവേ കോടൂരിലേക്ക് തിരിച്ച് വരികയും ചെയ്തു. മകൻ പിതാവിനൊപ്പം കഴിയുന്നത് സന്തോഷത്തോടെയല്ലെന്ന് മനസിലാക്കിയ നൂറ വാലിദിനെ കാണാൻ തീരുമാനിക്കുകയായിരുന്നു.\nജനുവരി 17 ടൂറിസ്റ്റ് വിസയിൽ ഇന്ത്യയിലെത്തിയ വാലിദ് അമ്മയെ കാണുകയായിരുന്നു. പാക് സ്വദേശി ഗ്രാമത്തിലുണ്ടെന്ന് മനസിലാക്കിയ പോലീസ് പതിവ് നടപടികളുടെ ഭാഗമായി കുടുംബത്തോട് സ്റ്റേഷനിൽ ഹാജരാകാൻ ആവശ്യപ്പെടുകയും ചെയ്തു. ഈ അവസരത്തിലാണ് ഇന്ത്യയിൽ നിൽക്കാൻ അനുമതി നൽകണമെന്ന് യുവാവ് ആവശ്യപ്പെട്ടത്. അമ്മയുടെ ആരോഗ്യനില ചൂണ്ടിക്കാട്ടിയാണ് നടപടി. യുവാവിന്‍റെ ടൂറിസ്റ്റ് വിസയ്ക്ക് 45 ദിവസത്തെ കാലാവധി മാത്രമേയുള്ളൂവെന്നാണ് പോലീസ് പറയുന്നത്. അതിനുശേഷം വാലിദിന് രാജ്യം വിടേണ്ടിവരുമെന്നും പോലീസ് സൂപ്രണ്ട് വ്യക്തമാക്കി.\nഐഎസ്ആര്‍ഒയുടേയും ആണവ ശാസ്ത്രജ്ഞന്മാരുടേയും ഉൾപ്പെടെ 3,000 പേരുടെ ഇമെയില് ചോർത്തി?ആര്‍ട്ടിക്കിള് ഷോ\nപാക് യുവാവ് തമിഴ്നാട് sheik noora Railway Kodur pak man in tamil nadu\nWeb Title : pakistani man s son seeks to stay in india with his mother


ലൈംഗികാതിക്രമം കാട്ടിയ പിതാവിനെ കൊലപ്പെടുത്തി: പ്രായ പൂര്‍ത്തിയാകാത്ത പെണ്‍കുട്ടിയും സുഹൃത്തുക്കളും പിടിയില്. | Kerala Speaks\nലൈംഗികാതിക്രമത്തിന് ഇരയാക്കിയ പിതാവിനെ കൊലപ്പെടുത്തിയ കേസില് പ്രായപൂര്‍ത്തിയാകാത്ത പെണ്‍കുട്ടിയും സുഹൃത്തുക്കളും പിടിയില്. കര്‍ണാടകയില് ബംഗളൂരുവിലാണ് സംഭവം. തിങ്കളാഴ്ചയായിരുന്നു പെണ്‍കുട്ടിയുടെ പിതാവായ ദീപക് എന്ന 45കാരനെ വെട്ടേറ്റ് മരിച്ച നിലയില് കണ്ടെത്തിയത്. ഇതിനു പിന്നാലെ യലഹങ്ക ന്യൂ ടൗണ് പൊലീസ് നടത്തിയ പ്രാഥമിക അന്വേഷണത്തിലാണ് പെണ്‍കുട്ടിയും സുഹൃത്തുക്കളുമാണ് കൊലയ്ക്കു പിന്നിലെന്ന് തെളിഞ്ഞത്.\nബിഹാര് സ്വദേശിയായ ദീപക് ജി.കെ.വി.കെ ക്യാമ്ബസില് സെക്യൂരിറ്റി ജീവനക്കാരനാണ്. രണ്ടു പെണ്‍മക്കള്‍ക്കും ഭാര്യയ്ക്കുമൊപ്പമാണ് താമസം. സ്വകാര്യ കോളജ് വിദ്യാര്‍ഥിനിയാണ് മൂത്തമകള്. ഇളയമകള് നാലാം ക്ലാസ് വിദ്യാര്‍ഥിയാണ്. ദീപകിന് രണ്ടു ഭാര്യമാരുണ്ടെന്നും ആദ്യ ഭാര്യ ബിഹാറിലാണെന്നും പൊലീസ് വൃത്തങ്ങളെ ഉദ്ധരിച്ച് ഇന്ത്യാ ടുഡേ റിപ്പോര്‍ട്ട് ചെയ്തു. മൂത്ത മകളെ ഇയാള് ലൈംഗികമായി ചൂഷണം ചെയ്യാറുണ്ടെന്നും ഇക്കാരണത്താല് ഭാര്യയുമായി നിരന്തരം വഴക്കുണ്ടാകാറുണ്ടെന്നും പൊലീസ് പറയുന്നു.\nകഴിഞ്ഞ ദിവസം മദ്യപിച്ചെത്തിയ ദീപക് വീണ്ടും ലൈംഗികാതിക്രമത്തിന് മുതിര്‍ന്നപ്പോഴാണ് വിവരം അറിയാവുന്ന സുഹൃത്തുക്കളെ വിവരമറിയിച്ച് പെണ്‍കുട്ടി കൃത്യം നടത്തിയത്. കൊലപാതകത്തിന് പിന്നില് മറ്റെന്തെങ്കിലും കാരണങ്ങളുണ്ടോ എന്ന് കണ്ടെത്താന് യലഹങ്ക ന്യൂ ടൗണ് പൊലീസ് അന്വേഷണം ആരംഭിച്ചു.\nPrevious articleമോഫിയയുടെ മരണം: ഭർത്താവും, മാതാപിതാക്കളും കസ്റ്റഡിയിൽ.\nNext articleപറഞ്ഞു പറഞ്ഞു മടുത്തു; നോക്കുകൂലി വാങ്ങുന്നവർക്കെതിരെ മോഷണക്കുറ്റം ചുമത്തണം: രൂക്ഷ വിമർശനവുമായി കേരള ഹൈക്കോടതി.\nഅതിഥി തൊഴിലാളിയെ കൊല്ലപ്പെട്ട നിലയിൽ കണ്ടെത്തി; മൃതദേഹം കണ്ടെത്തിയത് കണ്ണുകൾ ചൂഴ്ന്നെടുത്ത് നിലയിൽ: സംഭവം ഇടുക്കിയിൽ.\nകൊച്ചിയിൽ 13 വയസ്സുകാരനെ 37കാരിയായ വീട്ടമ്മ പ്രകൃതി വിരുദ്ധ ലൈംഗിക പീഡനത്തിന് ഇരയാക്കി; പോക്സോ കേസെടുത്ത് പോലീസ്: യുവതി ഒളിവിൽ.\nകോട്ടയം കൊലപാതകം: രാത്രി ഒന്നരയ്ക്ക് പോലീസ് സ്റ്റേഷനിൽ പരാതിയുമായി എത്തിയപ്പോൾ ഒന്നും സംഭവിച്ചില്ലെങ്കിലും മകൻ രാവിലെ വീട്ടിലെത്തും എന്നു പോലീസ് പറഞ്ഞു; തട്ടിക്കൊണ്ടുപോയ ഗുണ്ടയുടെ പേര് സഹിതം പോലീസിൽ...\nട്രിപ്പ് മുടക്കി സ്റ്റാൻഡിലെത്തി; ബസ്സിൻറെ ഷട്ടർ താഴ്ത്തിയിട്ട് എട്ടാംക്ലാസ് വിദ്യാർഥിനിയെ പീഡിപ്പിച്ചു; സ്വകാര്യ ബസ് കണ്ടക്ടർ അറസ്റ്റിൽ: സംഭവം പാലാ മുനിസിപ്പൽ ടൗൺ ബസ്സ് സ്റ്റാൻഡിൽ.\nവയോധികയുടെ കൊലപാതകത്തില് വഴിത്തിരിവ്; കൊലപാതകികള് പെണ്‍കുട്ടിയെ കൊലപ്പെടുത്തിയ കേസിലെയും പ്രതികള്\nവീട്ടിൽ നിന്ന് ഫോൺ വിളിച്ചിറക്കി യുവാവിനെ വെട്ടിക്കൊന്നു: സംഭവം പെരുമ്പാവൂരിൽ.


Emalayalee.com - രാഹുല് വീണ്ടും സംഘടനാ പ്രവര്‍ത്തനങ്ങളില് സജീവമാകുന്നു\n2019 ലെ ലോക്‌സഭാ തെരഞ്ഞെടുപ്പിലേറ്റ കടുത്ത തിരിച്ചടിക്ക് പിന്നാലെ സംഘടനാ പ്രവര്‍ത്തനങ്ങളില് നിന്ന് വിട്ടുനിന്ന കോണ്‍ഗ്രസ് അധ്യക്ഷന് രാഹുല് ഗാന്ധി പാര്‍ട്ടി കാര്യങ്ങളില് സജീവമാകുന്നു. സംസ്ഥാന നേതൃയോഗങ്ങളും നിര്‍വാഹക സമിതിയും വിളിച്ചു ചേര്‍ക്കാന് രാഹുല് നിര്‍ദേശം നല്‍കി. എന്നാല് പാര്‍ട്ടി അധ്യക്ഷ സ്ഥാനം ഉപേക്ഷിക്കാനുള്ള തീരുമാനത്തില് നിന്നും രാഹുല് ഇതുവരെ പിന്മാറിയിട്ടില്ല.\nജൂണ് 27ന് മഹാരാഷ്ട്രയിലെ കോണ്‍ഗ്രസ് നേതാക്കളുടെ യോഗം വിളിച്ചു ചേര്‍ക്കാന് രാഹുല് നിര്‍ദേശം നല്‍കിയിട്ടുണ്ട്. തിരഞ്ഞെടുപ്പ് തിരിച്ചടിക്ക് ശേഷം ഇതാദ്യമായി സംഘടനാ കാര്യങ്ങളില് രാഹുല് നടത്തിയ ഇടപെടലാണിത്. അടുത്ത ദിവസം ഹരിയാന, ഡല്‍ഹി ഘടകങ്ങളിലെ നേതാക്കളുടെ യോഗങ്ങള് നടക്കും. വരുന്ന നിയമസഭാ തിരഞ്ഞെടുപ്പുകളില് എന്തൊക്കെ മുന്നൊരുക്കങ്ങള് വേണമെന്നതാണ് യോഗത്തിന്റെ മുഖ്യ അജന്‍ഡ. ലോക്‌സഭാ തിരഞ്ഞെടുപ്പ് ഫലം വന്നതിന് ശേഷം ഇതുവരെ രാഹുല് പാര്‍ട്ടി നേതാക്കളെ കാണാന് തയ്യാറായിരുന്നില്ല. അഹമ്മദ് പട്ടേല്, കെ.സി വേണുഗോപാല്, എന്നിവരുമായി മാത്രമാണ് രാഹുല്‍ഗാന്ധി കൂടിക്കാഴ്ച്ച നടത്തിയത്.


Malayalam news || വനിതാസംവരണബില് പാസാക്കാന് സമ്മര്‍ദ്ദം ചെലുത്തും: സോണിയ\nവനിതാസംവരണബില് പാസാക്കാന് സമ്മര്‍ദ്ദം ചെലുത്തും: സോണിയ\nവനിതാ സംവരണ ബില് എത്രയും വേഗം പാസാക്കാന് എന്‍ഡിഎ സര്‍ക്കാരിനു മേല് കടുത്ത സമ്മര്‍ദം ചെലുത്തുമെന്നു യുപിഎ അധ്യക്ഷ സോണിയഗാന്ധി പറഞ്ഞു. ഇതിനായി പാര്‍ലമെന്റിന്റെ ഇരു സഭകളിലും ബില് പാസാക്കുവാന് ശക്തമായി അവശ്യപ്പെടും. യുപിഎ സര്‍ക്കാരിന്റെ കാലത്ത് വനിതാ ബില് പാസാക്കാന് കഴിയാത്തതില് കടുത്ത ഖേദമുണ്ടെന്നും സോണിയ കൂട്ടിച്ചേര്‍ത്തു. രാജ്യസഭയില് എതിര്‍പ്പുകളെ അതിജീവിച്ചു പാസാക്കിയ ബില് സഖ്യകക്ഷികളുടെ എതിര്‍പ്പിനെ തുടര്‍ന്നാണ് ലോക്‌സഭയില് പാസാക്കാന് കഴിയാതെവന്നത്. ബിജെപി നെയ്‌ത മിഥ്യാ സ്വപ്‌നങ്ങളുടെ കെണിയിലകപ്പെടുകയായിരുന്നു ജനങ്ങളെന്നു സോണിയ പറഞ്ഞു. മുന് പ്രധാനമന്ത്രി രാജീവ് ഗാന്ധിയുടെ എഴുപതാം ജന്മദിനത്തില് മഹിളാ കോണ്‍ഗ്രസ് സംഘടിപ്പിച്ച പരിപാടിയില് പ്രസംഗിക്കുകയായിരുന്നു അവര്. യുപിഎ ചെയ്‌ത നല്ല കാര്യങ്ങള് വിസ്‌മരിക്കപ്പെടുകയായിരുന്നു. കള്ളവാഗ്‌ദാനങ്ങള് നല്‍കിയവരുടെ കെണിയില് ജനങ്ങള് അകപ്പെട്ടു. കോണ്‍ഗ്രസിനെ കുറ്റപ്പെടുത്തിക്കൊണ്ടിരുന്നവര് അധികാരത്തിലെത്തിയപ്പോള് കോണ്‍ഗ്രസിന്റെ തന്നെ പദ്ധതികളാണു നടപ്പാക്കുന്നത്. വഴി ദുര്‍ഘടമാണെങ്കിലും കോണ്‍ഗ്രസിന്റെ തിരിച്ചുവരവുണ്ടാവുകതന്നെ ചെയ്യുമെന്നു സോണിയ പറഞ്ഞു.\nകോണ്‍ഗ്രസിന്റെ ജനറല് സെക്രട്ടറി സ്ഥാനത്ത് എത്തിയതു മുതല് രാജീവ് ഗാന്ധി ഊന്നല് കൊടുത്തത് സ്‌ത്രീ ശാക്തീകരണത്തിനായിരുന്നു. നിയമനിര്‍മാണ സഭകളില് സ്‌ത്രീകള്‍ക്ക് അര്‍ഹമായ പ്രാതിനിധ്യം ലഭിക്കണമെന്ന് രാജീവ് ആഗ്രഹിച്ചിരുന്നു. രാജ്യത്തെ പകുതി ആളുകള് മാത്രം വിചാരിച്ചാല് വികസനക്കുതിപ്പ് ഉണ്ടാകില്ലെന്ന് അദ്ദേഹം ആവര്‍ത്തിച്ചു പറഞ്ഞിരുന്നു. സ്‌ത്രീ ശാക്തീകരണത്തിനു വേണ്ടി അദ്ദേഹം പ്രവര്‍ത്തിക്കുകയും ചെയ്‌തു. പക്ഷേ അദ്ദേഹത്തിന്റെ മരണത്തിനുശേഷം ആരും തന്നെ ആ പ്രശ്‌നം ഏറ്റെടുത്തില്ലെന്നും സോണിയ കുറ്റപ്പെടുത്തി. കോണ്‍ഗ്രസിന്റെ മുന്നേറ്റത്തിനു സ്‌ത്രീ ശാക്തീകരണം അത്യാവശ്യ ഘടകമാണെന്നു പരിപാടിയില് സംസാരിച്ച കോണ്‍ഗ്രസ് ഉപാധ്യക്ഷന് രാഹുല് ഗാന്ധിയും ചൂണ്ടിക്കാട്ടി. മഹിളാകോണ്‍ഗ്രസ് അധ്യക്ഷ ശോഭ ഓജയും ഉപാധ്യക്ഷ ബിന്ദു കൃഷ്‌ണയുമാണ് പതിനായിരത്തോളം വനിതാ പ്രതിനിധികള് പങ്കെടുത്ത ദേശീയ സമ്മേളനത്തിനു ചുക്കാന് പിടിച്ചത്.


Wednesday, July 28, 2021 15:55:03 PM\nസ്വന്തം ലേഖകൻ: കിഴക്കൻ ലഡാക്കിലെ അതിർത്തിയിൽ നിലനിൽക്കുന്ന പ്രശ്‌ന പരിഹാരത്തിനായി ഇന്ത്യ, ചൈന ഉന്നത സൈനിക ഉദ്യോഗസ്ഥർ തമ്മിലുള്ള ചർച്ച നാളെ. ഇരുസൈന്യങ്ങളിലെയും ലഫ്റ്റനന്റ് ജനറൽ റാങ്കിലുള്ള ഉദ്യോഗസ്ഥരാണ് ചർച്ച നടത്തുക. താഴെ റാങ്കിലുള്ള കമാൻഡർമാർ ചർച്ച നടത്തിയിട്ടും പ്രശ്‌നം പരിഹരിക്കാത്ത സാഹചര്യത്തിലാണ് നാളെ ചർച്ച നടക്കുന്നത്. ഇന്ത്യൻ സൈന്യത്തെ പ്രതിനിധീകരിച്ച് ലഫ്. ജനറൽ ഹരീന്ദർ സിങ് ആയിരിക്കും പങ്കെടുക്കുക എന്നാണ് സൂചന.\nചർച്ചക്കു മുന്നോടിയായി, ഇന്ത്യ അമേരിക്കക്ക് വഴങ്ങരുതെന്ന മുന്നറിയിപ്പുമായി ചൈനീസ് കമ്മ്യൂണിസ്റ്റ് പാർട്ടിയുടെ മുഖപത്രം ‘ഗ്ലോബൽ ടൈംസ്’ രംഗത്തെത്തി. അതിർത്തിയിലെ പ്രശ്‌നങ്ങളെ ചൈനീസ് അതിക്രമമായി ചിത്രീകരിക്കുന്ന മാധ്യമങ്ങളുടെ നിലപാടായിരിക്കരുത് ഇന്ത്യയുടെ ഔദ്യോഗിക നിലപാടെന്നും മധ്യസ്ഥ ഇടപെടൽ നടത്താമെന്ന അമേരിക്കയുടെ വാഗ്ദാനം മുഖവിലക്കെടുക്കരുതെന്നും പത്രം എഡിറ്റോറിയൽ എഴുതി.\nഇന്ത്യയുമായി നല്ല അയൽബന്ധത്തിനാണ് ചൈനക്ക് താൽപര്യമെന്നും അതിർത്തി പ്രശ്‌നങ്ങൾ സമാധാനപരമായി പരിഹരിക്കുകയാണ് തങ്ങളുടെ ലക്ഷ്യമെന്നും പത്രം പറയുന്നു. മുൻവർഷങ്ങളിലും അതിർത്തിയിലെ പ്രശ്‌നങ്ങൾ രമ്യമായി പരിഹരിക്കുകയാണുണ്ടായത്. ഇന്ത്യയെ ശത്രുവാക്കേണ്ട കാര്യം തങ്ങൾക്കില്ലെന്നും പത്രം പറയുന്നു.\nഅതേസമയം, അതിർത്തി സംബന്ധിച്ച് ശക്തമായ ഭാഷയിലാണ് പത്രം സംസാരിക്കുന്നത്.\n”തങ്ങളുടെ പ്രദേശത്തിൽ നിന്ന് ഒരിഞ്ചുപോലും ചൈന വിട്ടുതരില്ല. ഇന്ത്യ നയതന്ത്ര വീഴ്ചവരുത്തുകയും ചൈനയുടെ പ്രദേശം പിടിച്ചെടുക്കുകയും ചെയ്യുകയാണെങ്കിൽ അതിന് വലിയ വില നൽകേണ്ടിവരും. ശക്തമായ തിരിച്ചടി നൽകാൻ ചൈന ബാധ്യസ്ഥരാവും. അതിർത്തിയിൽ ഒരു സൈനിക ഏറ്റുമുട്ടലുണ്ടായാൽ ആനുകൂല്യം ചൈനക്കായിരിക്കുമെന്ന കാര്യത്തിൽ ഇന്ത്യക്ക് സംശയമുണ്ടാകില്ലെന്നാണ് ഞങ്ങൾ കരുതുന്നത്,” ലേഖനത്തിൽ പറയുന്നു.\nഅതിനിടെ യുഎസിൽ നടക്കുന്ന ജി-7 ഉച്ചകോടിക്കു മുൻപ് ഇന്ത്യ, റഷ്യ, ഓസ്ട്രേലിയ, ദക്ഷിണ കൊറിയ എന്നീ രാജ്യങ്ങളെ ഉള്‍പ്പെടുത്തി ഉച്ചകോടി വിപുലീകരിക്കാനുള്ള അമേരിക്കന് പ്രസിഡന്‍റ് ഡോണാള്‍ഡ് ട്രംപിന്റെ നീക്കത്തില് എതിര്‍പ്പുമായി ചൈന രംഗത്ത്. ചൈനയ്ക്കെതിരെ ഗ്രൂപ്പ് ഉണ്ടാക്കാനുള്ള ഏതൊരു ശ്രമവും പരാജയപ്പെടുമെന്നാണ് ചൈനീസ് വിദേശ കാര്യമന്ത്രാലയം മുന്നറിയിപ്പ് നൽകിയിരിക്കുന്നത്\nഅമേരിക്കന് പ്രസിഡന്‍റ് ഡോണള്‍ഡ് ട്രംപും ഇന്ത്യന് പ്രധാനമന്ത്രി നരേന്ദ്രമോദിയും തമ്മില് കഴിഞ്ഞ ദിവസം നിര്‍ണ്ണായക ചര്‍ച്ച നടന്നിരുന്നു.ചര്‍ച്ചയില് ജി-7 ച്ചകോടിയിലേക്ക് മോദിയെ ട്രംപ് സ്വാഗതം ചെയ്തിരുന്നു.\n2020 ജൂണില് നടത്താന് നേരത്തെ നിശ്ചയിച്ചിരുന്ന ജി-7ഉച്ചകോടി കോവിഡിന്‍റെ പശ്ചാത്തലത്തില് സെപ്റ്റംബര് വരെ നീട്ടിവച്ചിരുന്നു. ഇതിനിടെയാണ് G-7 വിപുലീകരിക്കാന് ട്രംപ് മുന്നിട്ടിറങ്ങിയത്. ഒരിക്കല് പുറത്തുപോയ റഷ്യയെ വീണ്ടും ഒപ്പം ചേര്‍ക്കാനും ട്രംപ് ശ്രമം നടത്തുന്നുണ്ട്.


ഭവന പദ്ധതി ആദ്യ ഗഡു വിതരണവും ഗുണഭോക്തൃ സംഗമവും ഇന്ന് \nഹോം Punalur ഭവന പദ്ധതി ആദ്യ ഗഡു വിതരണവും ഗുണഭോക്തൃ സംഗമവും ഇന്ന്\nഭവന പദ്ധതി ആദ്യ ഗഡു വിതരണവും ഗുണഭോക്തൃ സംഗമവും ഇന്ന്\nപുനലൂര്: 2020 നകം എല്ലാവര്‍ക്കും വീട് എന്ന ലക്ഷ്യവുമായി പുനലൂര് നഗരസഭയില് ആദ്യഘട്ടത്തില് ആയിരം വീടുകളുടെ നിര്‍മ്മാണം തുടങ്ങുന്നു. പിഎംഎവൈ ലൈഫ് പദ്ധതികളില് ഉള്‍പ്പെടുത്തിയാണ് വീട് നിര്‍മ്മാണം.\nഈ വര്‍ഷം ആയിരത്തി മുന്നൂറ് കുടുംബങ്ങള്‍ക്ക് വീട് ലഭ്യമാക്കും. ഭൂമിയും വീടുമില്ലാത്തവര്‍ക്കും വീട് നല്‍കും. നാല് ലക്ഷം രൂപയാണ് ഒരു വീടിന് നല്‍കുന്നത്. ആയിരം വീടുകള്‍ക്ക് ആദ്യ ഗഡു വിതരണവും ഗുണഭോക്തൃ സംഗമവും ഇന്ന് മൂന്നിന് ചെമ്മന്തൂരില് നടക്കുമെന്ന് മുനിസിപ്പല് ചെയര്‍മാന് എം എ രാജഗോപാല് പറഞ്ഞു.\nചെമ്മന്തൂര് സാംസ്ക്കാരിക നിലയത്തില് നടക്കുന്ന ചടങ്ങില് മന്ത്രി ജെ മേഴ്സി ക്കുട്ടി അമ്മ വീടുകളുടെ ആദ്യ ഗഡു വിതരണ ഉദ്ഘാടനം നിര്‍വഹിക്കും. മുനിസിപ്പല് ചെയര്‍മാന് എം എ രാജഗോപാല് അധ്യക്ഷനാകും. ഭവന പദ്ധതി ഗുണഭോക്താക്കളെല്ലാം ഗുണഭോക്തൃ സംഗമത്തില് പങ്കെടുക്കണമെന്ന് മുനിസിപ്പല് ചെയര്‍മാന് അഭ്യര്‍ഥിച്ചു.


വ്യായാമം ചെയ്യാൻ ട്രെഡ്മിൽ ഉപയോഗിക്കുമ്പോൾ ശ്രദ്ധിക്കേണ്ടത്? | Treadmill walk | Fitness\nവ്യായാമം ചെയ്യാൻ ട്രെഡ്മിൽ ഉപയോഗിക്കുമ്പോൾ ശ്രദ്ധിക്കണം ഈ കാര്യങ്ങൾ\nമനോരമ ലേഖകൻ December 03, 2020 09:22 AM IST\nPhoto credit : Ljupco Smokovski / Shutterstock.com\nവ്യായാമം ചെയ്യാൻ സ്ഥലവും സമയവും കമ്മിയായിട്ടുള്ളവരുടെ ആശ്രയമാണു ട്രെഡ്മില്ലുകൾ. നടത്തം, ഓട്ടം, സ്പീഡിലുള്ള ഓട്ടം, ജോഗിങ് ഇതെല്ലാം ഇഷ്ടമനുസരിച്ചു ചെയ്യാമെന്നതാണു ട്രെഡ്മില്ലിന്റെ ഗുണവും പ്രത്യേകതയും. പരുക്കുകൾ പറ്റാതെ ഏറ്റവും പ്രയോജനപ്രദമായി ട്രെഡ്മിൽ ഉപയോഗിക്കുന്നതിന് അല്പം പരിശീലനവും അതീവ ശ്രദ്ധയും (പ്രത്യേകിച്ചു തുടക്കത്തിൽ) ആവശ്യമാണ്.\nസാധാരണ നടത്തം, ഓട്ടം തുടങ്ങിയ വ്യായാമങ്ങൾകൊണ്ടു ശരീരത്തിനു കിട്ടുന്ന പ്രയോജനങ്ങൾ ട്രെഡ്മിൽ വ്യായാമം കൊണ്ടു കിട്ടും. സാധാരണ ഓട്ടത്തിൽ പാദസന്ധി, കാലിന്റെ മുട്ടുകൾ, പുറത്തിന്റെ താഴ്ഭാഗം എന്നിവിടങ്ങളിൽ ബുദ്ധിമുട്ടുകൾ ഉണ്ടാകും. എന്നാൽ ട്രെഡ്മിൽ വ്യായാമത്തിൽ ഈ പ്രശ്നങ്ങൾ വളരെ കുറയും. ട്രെഡ്മിൽ ഒരു ഷോക് അബ്സോബർ ആയി പ്രവർത്തിക്കുന്നതു കൊണ്ടാണിത്.\nതുടക്കത്തിൽ ഹാൻഡ് റെയിലിൽ പിടിച്ച് ഒരു പാദം മാത്രം ബെൽറ്റിൽ വച്ചു മെഷീന്റെ സ്പീഡിൽ നടന്നാൽ മതി. ക്രമേണ, റെയിൽ ഉപേക്ഷിച്ചു രണ്ടു കാലും ബെൽറ്റിൽ വച്ചു സാധാരണ പോലെ നടക്കാം.\nവ്യായാമങ്ങൾ ചെയ്യുന്നതു തല ഉയർത്തിപ്പിടിച്ചു നേരേ നോക്കി വേണം. അധികം പുറകോട്ടോ, മുമ്പോട്ടോ അല്ലാതെ, നടുക്കു നില്ക്കുക. തുടക്കക്കാർ എപ്പോഴും പ്രീ—സെറ്റ് പ്രോഗ്രാം തിരഞ്ഞെടുക്കുന്നതാണ് അഭികാമ്യം. വാം— അപ്, എക്സസൈസ്, കൂൾ—ഡൗൺ ഘട്ടങ്ങളിൽ കൂടിയെല്ലാം മെഷീൻ നിങ്ങളെ കൊണ്ടുപോയ്ക്കൊള്ളും.\nഅനാവശ്യമായി ആയാസപ്പെടാതെ, സാധാരണ പോലെ നടക്കുകയും ഓടുകയും ചെയ്യുക. മുന്നിലെ ഭിത്തിയിൽ കണ്ണാടി ഘടിപ്പിച്ചാൽ പോരായ്മകൾ നേരിൽ മനസിലാക്കി തിരുത്താം. ബെൽറ്റിനു മുമ്പോട്ട് ഓടാൻ ശ്രമിക്കുക. പിന്നിലേക്കു ചെയ്യുന്നതിലും സുരക്ഷിതം ഇതാണ്. ആവശ്യമനുസരിച്ചു, വേഗം നിയന്ത്രിക്കാം. അത്യാവശ്യം നടക്കാനും ഓടാറുമായാൽ ഹാൻഡ്റെയിലിലെ പിടിവിടണം. ഇല്ലെങ്കിൽ മസിലിനു വേദന, ഫലപ്രാപ്തിക്കുറവ്, തുടങ്ങി പല പ്രശ്നങ്ങളും ഉണ്ടാകാം.\nവ്യായാമത്തിന്റെ ആക്കം കൂട്ടാൻ ഇൻക്ലൈൻ (ചെരിവ്) കൂട്ടിയാൽ മതി. സ്പീഡ് കൂട്ടാതെ തന്നെ. പക്ഷേ, അപ്പോഴും ഹാൻഡ് റെയിലിൽ പിടിക്കരുത്. കുഴപ്പമുണ്ടാകും.\nമാറ്റ് ഇട്ട് അതിൽ വേണം ട്രെഡ്മിൽ വയ്്ക്കാൻ, ബെൽറ്റ് നേരേയാണോ, തെന്നിപ്പോകുന്നുണ്ടോ, എന്ന് ഇടയ്ക്കിടെ ശ്രദ്ധിക്കണം. പൊടി കൺവെയറിന്റെ നീക്കത്തെ തടസപ്പെടുത്തും. അതുകൊണ്ട്, പൊടികളയുമ്പോൾ, ബെൽറ്റിന്റെ അടിഭാഗം പ്രത്യേകം ശ്രദ്ധിക്കണം. മെഷീന്റെ അടിഭാഗത്തോ, ഇൻക്ലൈൻ മെക്കാനിസത്തിന്റെ അടുത്തോ വയറുകൾ കിടക്കാതിരിക്കാൻ ശ്രദ്ധിക്കുക. അങ്ങനെ സംഭവിച്ചാൽ അവ മുറിഞ്ഞ്, അപകടമുണ്ടാക്കാം.\nEnglish Summary : Fitness and treadmill walk


സൈമണ് മാസ്റ്ററുടെ മൃതദേഹം വിട്ടുകിട്ടാനുള്ള ഹരജി തള്ളി\nMon Jan 21 2019 11:16:26 GMT+0530 (IST)\nകൊച്ചി: ഇസ്‌ലാം മതം സ്വീകരിച്ച ഇ സി സൈമണ് മാസ്റ്റര് എന്ന മുഹമ്മദ് ഹാജിയുടെ മൃതദേഹം ഇസ്‌ലാമിക നിയമപ്രകാരം സംസ്‌കരിക്കാന് തൃശൂര് മെഡിക്കല് കോളജില് നിന്ന് വിട്ടുനല്‍കണമെന്ന് ആവശ്യപ്പെട്ട് സമര്‍പ്പിച്ച ഹരജികള് ഹൈക്കോടതി തള്ളി. 2000ല് സൈമണ് മാസ്റ്റര് ഇസ്‌ലാമില് ചേര്‍ന്ന് ഇ സി മുഹമ്മദ് എന്ന പേര് സ്വീകരിച്ചിട്ടുണ്ടെന്ന് പറയുന്നുണ്ടെങ്കിലും അതിനു ശേഷമുള്ള ആധാര് അടക്കമുള്ള സര്‍ക്കാര് രേഖകളില് പേര് സൈമണ് മാസ്റ്റര് എന്നുതന്നെയാണെന്ന് സിംഗിള് ബെഞ്ച് നിരീക്ഷിച്ചു.\nഅനാട്ടമി ആക്ടിലെ നാലാം വകുപ്പ് പ്രകാരം മരണസമയത്ത് കൂടെയുള്ള രണ്ടു പേര് സാക്ഷ്യപ്പെടുത്തിയാല് മതിയാവും മൃതദേഹം എന്തു ചെയ്യണമെന്ന് തീരുമാനിക്കാന്. ഈ സംഭവത്തില് മരിച്ചയാളുടെ കൂടെയുണ്ടായിരുന്നത് ഭാര്യയും മക്കളുമായിരുന്നു. അവരുടെ വാദങ്ങളില് സംശയിക്കേണ്ടതായി ഒന്നുമില്ല. ഓര്‍മക്കുറവുണ്ടായിരുന്ന സൈമണ് മാസ്റ്ററുടെ പേരില് ആരോപണവിധേയര് വ്യാജരേഖ ചമച്ചെന്നത് സംബന്ധിച്ച തെളിവുകളൊന്നും ഹാജരാക്കാന് ഹരജിക്കാര്‍ക്ക് കഴിഞ്ഞിട്ടില്ല. ഈ പശ്ചാത്തലത്തില് ഇതില് ഇടപെടുന്നില്ലെന്ന് വ്യക്തമാക്കിയാണ് സിംഗിള് ബെഞ്ച് ഹരജികള് തള്ളിയത്.\nസ്‌കൂള് അധ്യാപകനും ബൈബിള് പണ്ഡിതനുമായ സൈമണ് മാസ്റ്റര് ഇസ്‌ലാം മതം സ്വീകരിച്ചിരുന്നതായി ഹരജിക്കാര് പറയുന്നു. ഇസ്‌ലാം സ്വീകരിച്ച ശേഷം ഇ സി മുഹമ്മദ് എന്ന പേര് സ്വീകരിച്ചു. ഹജ്ജ് തീര്‍ത്ഥാടനത്തിനു ശേഷം മുഹമ്മദ് ഹാജിയെന്നാണ് അറിയപ്പെട്ടിരുന്നത്. മഹല്ല് കമ്മിറ്റിയില് അംഗത്വവും നേടി. തന്റെ മൃതദേഹം ഇസ്‌ലാമിക നിയമപ്രകാരം കാര മതിലകം മഹല്ല് ജമാഅത്ത് പള്ളി ഖബര്‍സ്ഥാനില് സംസ്‌കരിക്കണമെന്ന് 2000 സപ്തംബര് 8ന് സൈമണ് മാസ്റ്റര് രേഖാമൂലം എഴുതിയിരുന്നതായി ഹരജി പറയുന്നു. എന്നാല്, ചികില്‍സയിലിരിക്കെ 2018 ജനുവരി 27ന് അദ്ദേഹം മരിച്ചു. ചികില്‍സാ കാലത്ത് അദ്ദേഹത്തിന് ഓര്‍മക്കുറവുണ്ടായിരുന്നു. ഈ സന്ദര്‍ഭം മുതലെടുത്ത് എതിര്‍കക്ഷികളായ ഭാര്യയും മക്കളും മൃതദേഹം തൃശൂര് മെഡിക്കല് കോളജിന് നല്‍കണമെന്ന് സൈമണ് മാസ്റ്റര് പറഞ്ഞതായി ഒരു രേഖ വ്യാജമായി പടച്ചുണ്ടാക്കി എന്നായിരുന്നു ആരോപണം. മൃതദേഹം മെഡിക്കല് കോളജിനു നല്‍കിയ ഉടനെ ജില്ലാ കലക്ടര്‍ക്ക് പരാതി നല്‍കിയെങ്കിലും നടപടിയൊന്നുമുണ്ടായില്ല.\nഒരു മുസ്‌ലിം മതവിശ്വാസി മരിക്കുകയാണെങ്കില് ഇസ്‌ലാമിക രീതിയിലുള്ള സംസ്‌കാരം നടത്തിയേ മതിയാവൂ. അതിനായി മൃതദേഹം വിട്ടുനല്‍കണമെന്നും അനാട്ടമി പരിശോധനകള്‍ക്ക് വിട്ടുനല്‍കരുതെന്നും ഹരജിക്കാര് ബോധിപ്പിച്ചിരുന്നു. കൊടുങ്ങല്ലൂര് കാര മതിലകം മഹല്ല് ജമാഅത്ത് കമ്മിറ്റി പ്രസിഡന്റ് അബ്ദുല് മജീദ്, മുഹമ്മദ് മാസ്റ്ററുടെ സുഹൃത്തുക്കളായ ഷമീര് മുളക്കപറമ്പില്, സലീം കുന്നിലത്ത് തുടങ്ങിയവരാണ് ഹരജി സമര്‍പ്പിച്ചത്.


മഞ്ചേശ്വരം ഉദ്യാവര കുണ്ടു കൊള്ക്ക തീരത്ത് തടഞ്ഞു വെച്ച മണല്‍കടത്ത് വാഹനങ്ങള് നാട്ടുകാരെ മര്‍ദ്ദിച്ച് മണല് മാഫിയ സംഘം കൊണ്ടുപോയതായി പരാതി:4ടിപ്പര് ലോറികള് ആയുധങ്ങളായി എത്തിയ ഗുണ്ടാ സംഘം കൊണ്ടുപോയതായാണ് നാട്ടുകാരുടെ പരാതി - Malayalam Today\nമഞ്ചേശ്വരം ഉദ്യാവര കുണ്ടു കൊള്ക്ക തീരത്ത് തടഞ്ഞു വെച്ച മണല്‍കടത്ത് വാഹനങ്ങള് നാട്ടുകാരെ മര്‍ദ്ദിച്ച് മണല് മാഫിയ സംഘം കൊണ്ടുപോയതായി പരാതി:4ടിപ്പര് ലോറികള് ആയുധങ്ങളായി എത്തിയ ഗുണ്ടാ സംഘം കൊണ്ടുപോയതായാണ് നാട്ടുകാരുടെ പരാതി\nനാട്ടുകാരുടെ ശക്തമായ പ്രതിഷേധത്തെ തുടര്‍ന്ന് മണല് വാരല് നിരോധിച്ച സ്ഥലമാണ് ഉദ്യാവര കുണ്ടു കൊള്ക്ക കടല് തീരം. മണല്‍കടത്ത് തടയുന്നതിനായി നാട്ടുകാരുടെയും പോലീസിന്റെയും നേതൃത്വത്തില് പ്രത്യേക കമ്മിറ്റിയും രൂപീകരിച്ചിരുന്നു. എന്നാല് ഇതെല്ലാം കാറ്റില്‍പ്പറത്തിക്കൊണ്ട് പ്രദേശത്ത് എല്ലാ ദിവസവും മണല് കടത്ത് നിര്‍ബാധം തുടരുന്നതായി നാട്ടുകാര് പറയുന്നു. രാത്രികളില് ഏകദേശം 50 ലോഡ് മണല് കടത്തുന്നതായാണ് പരാതി. ഇതോടെ നാട്ടുകാര് സംഘടിക്കുകയും കഴിഞ്ഞ ദിവസം രാത്രി മണല് കടത്തുകയായിരുന്ന വാഹനങ്ങള് തടയുകയുമായിരുന്നു. നാലു ടിപ്പര്‍ലോറിയും ഒരു പിക്കപ്പ് വാനും നാട്ടുകാര് തടഞ്ഞത്. എന്നാല് മണല്‍മാഫിയാ സംഘം ആയുധങ്ങളുമായെത്തി നാട്ടുകാരെ ആക്രമിക്കുകയും, വാഹനങ്ങള് കൊണ്ടുപോവുകയുമായിരുന്നുവത്രെ. വാഹനങ്ങളില് പിക്കപ്പ് വാഹനം മാത്രമാണ് നാട്ടുകാര്‍ക്ക് പോലീസില് ഏല്പിക്കാന് പറ്റിയത്. പ്രദേശത്തെ ജിനേവിയ എന്ന സ്ത്രീക്ക് അക്രമത്തില് പരിക്കേറ്റിട്ടുണ്ട്. ടിപ്പര് കൊണ്ട് വീടിന്റെ ഗേറ്റ് പൊളിച്ചതായും പരാതിയുണ്ട്.\nമഞ്ചേശ്വരത്തിന്റെ പലയിടങ്ങളിലും വന്‍തോതില് മണല്‍കടത്തുന്നത് അധികൃതരുടെ ശ്രദ്ധയില്‍പ്പെട്ടിട്ടുണ്ടെങ്കിലും യാതൊരു നടപടിയും ഉണ്ടാകുന്നില്ലെന്ന് നാട്ടുകാര് പറയുന്നു. മണല്‍കടത്ത് തടയുന്നതിനായി വില്ലേജുതല സമിതി രൂപവത്കരിച്ച പോലീസ് ഉദ്യോഗസ്ഥന് തന്നെ ഇപ്പോള് മണല് മാഫിയക്ക് എസ്‌കോട് ആയിരിക്കുന്നതായും നാട്ടുകാര് ആരോപിക്കുന്നു. മണല്, മാഫിയകളുടെ കളിത്തട്ടായി മഞ്ചേശ്വരം മാറിയിട്ട് കാലം കുറേയേറെയായി. ഏത് ഭരണം വന്നാലും ഇക്കൂട്ടര്‍ക്ക് താങ്ങുംതണലും ലഭിക്കുന്നു. എതിര്‍ക്കുന്നവരെ ഒതുക്കാന് എല്ലാ അടവുകളും ഇവര് പ്രയോഗിക്കുന്നു. നിരവധി പാവപെട്ട ജനങ്ങളാണ് ഇവരുടെ അക്രമങ്ങള്‍ക്കും ഭീഷണികള്‍ക്കും വിധേയരായത.് വഴിവിട്ട നീക്കങ്ങളെക്കുറിച്ച് പരാതിപ്പെട്ട നാട്ടുകാര്‍ക്കും രക്ഷയില്ല. മാഫിയകളെല്ലാം ചേര്‍ന്ന് ഫലത്തില് മഞ്ചേശ്വരത്തെ കുട്ടിച്ചോറാക്കുകയാണെന്ന അമര്‍ഷം നാട്ടുകാര്‍ക്കുണ്ട്. ശക്തമായ നടപടി ഉണ്ടായില്ലെങ്കില് പ്രദേശത്ത് പ്രശ്നം ഗുരുതരമായി തന്നെ തുടരുമെന്നുറപ്പാണ്.\nബെല്‍ത്തങ്ങാടിയിലെ ആനക്കൊമ്പ് വേട്ട; പ്രതിയായ കണ്ണൂര് സ്വദേശിയുടെ...\nബെല്‍ത്തങ്ങാടിയിലെ ആനക്കൊമ്പ് വേട്ട; പ്രതിയായ...\nകാസറഗോഡ്: കര്‍ണാടക ബെല്‍ത്തങ്ങാടിയില് ആനക്കൊമ്പുകളുമായി പിടിയിലായ കണ്ണൂര് സ്വദേശിയുടെ വീട്ടില്...\nകെ.എം മാണിക്ക് ശേഷം ആര് വാഴും; പാലാ...\nകെ.എം മാണിക്ക് ശേഷം ആര്...\nപാലാ : പാലാ ഉപതെരഞ്ഞെടുപ്പ് ഇന്ന്. രാവിലെ ഏഴ് മുതല്...\nഎജ്യുക്കേഷണല് ട്രസ്റ്റിന്റെ മറവില് മണിചെയിന് തട്ടിപ്പ് :...\nഎജ്യുക്കേഷണല് ട്രസ്റ്റിന്റെ മറവില് മണിചെയിന്...\nകാഞ്ഞങ്ങാട് : മാവുങ്കാല് കേന്ദ്രീകരിച്ചു രൂപീകരിച്ച ക്യു ലയണ്‍സ് എജ്യുക്കേഷന്...\nമാലക്കല്ലില് ഫ്രിഡ്ജ് പൊട്ടിത്തെറിച്ച് അപകടം: ഉറങ്ങുകയായിരുന്ന പിഞ്ച്...\nമാലക്കല്ലില് ഫ്രിഡ്ജ് പൊട്ടിത്തെറിച്ച് അപകടം:...\nരാജപുരം: കള്ളാര് പഞ്ചായത്തിലെ മാലക്കല്ല് മുണ്ടപ്ലാവില് വീട്ടുകാര് ഉറങ്ങിക്കിടക്കവെ അടുക്കളയിലെ...


ലാൻറ് യൂസ് ബോര്‍ഡില് നിയമനം: വാക്-ഇന്-ഇന്റര്‍വ്യൂ എട്ടിന് - Career Magazine\nHome > Career News > ലാൻറ് യൂസ് ബോര്‍ഡില് നിയമനം: വാക്-ഇന്-ഇന്റര്‍വ്യൂ എട്ടിന്\nലാൻറ് യൂസ് ബോര്‍ഡില് നിയമനം: വാക്-ഇന്-ഇന്റര്‍വ്യൂ എട്ടിന്\nപാലക്കാട്: സംസ്ഥാന ഭൂവിനിയോഗ ബോര്‍ഡ് മേഖലാ കാര്യാലയം തൃശ്ശൂരിലെ ഓഫീസിലേക്ക് തൂത സബ് വാട്ടര്‍ഷെഡ് പ്ലാന്, കരുവന്നൂര് നദീതട പ്ലാന്, എക്കോറസ്റ്റൊറേഷന് പ്രോജക്ട് എന്നിവ തയ്യാറാക്കുന്നതിന് ടെക്നിക്കല് അസിസ്റ്റന്റ,് പോജക്ട് സയന്റിസ്റ്റ് (ഇ.വി.എസ്.), ജി.ഐ.എസ്. ടെക്നീഷ്യന് തസ്തികകളില് നിയമനം നടത്തുന്നു.\nടെക്നിക്കല് അസിസ്റ്റന്റ് തസ്തികയ്ക്ക് എം.എസ്.സി. ജിയോളജി ഫസ്റ്റ് ക്ലാസാണ് യോഗ്യത. നീര്‍ത്തട മാസ്റ്റര്‍പ്ലാന്, നദീതട പ്ലാന് എന്നിവ രൂപീകരിച്ചുളള മൂന്ന് വര്‍ഷത്തെ പ്രൃത്തി പരിചയം നിര്‍ബന്ധം. കൂടാതെ ഓപ്പണ് സോഴ്സ് സോഫ്റ്റ് വെയര് ക്യു.ജി.ഐ.എസ് ഉപയോഗിച്ച് ജിയോ സ്പേഷ്യല്\nക്യാംപെയിന് ഡാറ്റ നിര്‍മ്മാണവും വിശകലനവും ചെയ്യാനുളള പ്രാവീണ്യവും മൂന്ന് വര്‍ഷത്തെ പ്രവൃത്തി പരിചയം അഭിലഷണീയം.\nപോജക്ട് സയന്റിസ്റ്റ് (ഇ.വി.എസ്.) തസ്തികയ്ക്ക് എം.എസ്.സി. ഇ.വി.എസ്. സെക്കന്റ് ക്ലാസാണ് യോഗ്യത. നീര്‍ത്തട മാസ്റ്റര് പ്ലാന്, നദീതട പ്ലാന് എന്നിവ രൂപീകരിച്ചുളള കുറഞ്ഞപക്ഷം ഒരു വര്‍ഷത്തെ പ്രവൃത്തി പരിചയം ഉണ്ടാവണം. ഓപ്പണ് സോഴ്സ് സോഫ്റ്റ് വെയര് ക്യു.ജി.ഐ.എസ് ഉപയോഗിച്ച് ജിയോ സ്പേ\nഷ്യല് ഡാറ്റ നിര്‍മ്മാണവും വിശകലനവും ചെയ്യുവാനുളള പ്രാവീണ്യവും ഒരുവര്‍ഷത്തെ പ്രവര്‍ത്തി പരിചയം അഭിലഷണീയം.\nജി.ഐ.എസ്. ടെക്നീഷ്യന് തസ്തികയ്ക്ക് ജി.ഐ.എസ് (ജിയോ ഗ്രാഫിക് ഇന്‍ഫര്‍മേഷന സിസ്റ്റം) സര്‍ട്ടിഫിക്കറ്റ്/കമ്പ്യൂട്ടര്‍ഹാര്‍ഡ്‌വെയര് ആന്‍ഡ് നെറ്റ് വര്‍ക്കിംഗ് സര്‍ട്ടിഫിക്കറ്റ് യോഗ്യത നേടിയവര്‍ക്ക് അപേക്ഷിക്കാം. ക്യു.ജി.ഐ.എസ് സോഫ്റ്റ് വെയര് ഉപയോഗിച്ച് ഭൂപട നിര്‍മ്മാണത്തില് കുറഞ്ഞത് രണ്ട് വര്‍ഷത്തെ പ്രവൃത്തി പരിചയം ഉണ്ടാവണം.\nതാല്‍പ്യമുളളവര് ബയോഡാറ്റയും വിദ്യാഭ്യാസ യോഗ്യത തെളിയിക്കുന്ന സര്‍ട്ടിഫിക്കറ്റുകളുടെ അസ്സലും പകര്‍പ്പുകളുമായി കേരള സംസ്ഥാന ഭൂവിനിയോഗ ബോര്‍ഡ് മേഖലാ കാര്യാലയം, മുനിസിപ്പല് ഷോപ്പിംഗ് കോംപ്ലക്സ്, ഡി ബ്ലോക്ക്, പട്ടുരായ്ക്കല്, തൃശ്ശൂര് ഓഫീസില് (കേരള സ്റ്റേറ്റ് ഫിനാന്‍സ് എന്റര്‍പ്രൈസസിനു മുകളില്) ഓഗസ്റ്റ് എട്ടിന് രാവിലെ 9.30 ന് എത്തണമെന്ന് അസി. ഡയറക്ടര് അറിയിച്ചു. ഫോണ് : 0487-2321868.\nTagged walk in interview\nസന്നദ്ധ സംഘടനകളില് നിന്ന് അപേക്ഷ ക്ഷണിച്ചു\nസൈനിക് സ്‌കൂൾ പ്രവേശനത്തിന് അപേക്ഷ ക്ഷണിച്ചു


വിവാഹം കഴിച്ചിട്ടില്ല, ഇപ്പോൾ കൂടെയുള്ളത് നാലാമത്തെ പ്രണയം, ആദ്യത്തെ 2ഉം തേച്ചിട്ട് പോയി, മൂന്നാമത്തേതിൽ സംവഭിച്ചത് മറ്റൊരു കാര്യം: റെയ്ജൻ രാജൻ | World Malayali Live\nവിവാഹം കഴിച്ചിട്ടില്ല, ഇപ്പോൾ കൂടെയുള്ളത് നാലാമത്തെ പ്രണയം, ആദ്യത്തെ 2ഉം തേച്ചിട്ട് പോയി, മൂന്നാമത്തേതിൽ സംവഭിച്ചത് മറ്റൊരു കാര്യം: റെയ്ജൻ രാജൻ\nസീരിയൽ ആരാധകരായ മലയാളം മിനിസ്‌ക്രീൻ പ്രേക്ഷകരുടെ പ്രിയപ്പെട്ട താരമാണ് നടൻ റെയ്ജൻ രാജൻ. അത്മ സഖി എന്ന ഒരൊറ്റ സീരിയലിലൂടെ മിനിസ്‌ക്രീൻ പ്രേക്ഷകരുടെ ഹൃദയം കീഴടക്കിയ നടനാണ് റെയ്ജൻ രാജൻ. സത്യ എന്ന പൊലീസ് കഥാപാത്രത്തെ അവതരിപ്പിച്ചുകൊണ്ട് റെയ്ജൻ പ്രിയങ്കരനായി മാറിയത്.\nപരമ്പര അവസാനിച്ചപ്പോഴും വലിയ ആരാധവൃന്ദം റെയ്ജനുണ്ടായിരുന്നു. ഇപ്പോൾ സൂര്യ ടിവിയിൽ സംപ്രേഷണം ചെയ്യുന്ന തിങ്കൾകലമാൻ സീരിയലിന്റെ തിരക്കിലാണ് താരം. ബൈജു ദേവരാജിന്റെ മകൾ എന്ന സീരിയിലിലാണ് ആദ്യമായി റെയ്ജൻ അഭിനയിക്കുന്നത്.\nസിനിമാ നടൻ കൂടിയായ കൃഷ്ണയാണ് തിങ്കൾ കലമാനിൽ മറ്റൊരു പ്രധാന കഥാപാത്രത്തെ അവതരിപ്പിക്കുന്നത്. ഹരിത നായരാണ് സീരിയലിൽ നായിക. ഇപ്പോഴിതാ ഒരു അഭിമുഖത്തിൽ ജീവിതത്തിലെ പുതിയ സന്തോഷങ്ങളും സീരിയലിലെ പുതിയ വിശേഷങ്ങളും പങ്കുവെച്ചിരിക്കുകയാണ് താരം.\nറെയ്ജൻ രാജന്റെ വാക്കുകൾ ഇങ്ങനെ:\nഇടക്കാലത്ത് ഞാൻ വിവാഹിതനായിയെന്ന് യുട്യൂബുകാർ വാർത്തകൾ കൊടുത്തിരുന്നു. എന്റെ വിവാഹം നടന്ന അമ്പലം, ഹണിമൂൺ പോയ സ്ഥലം എന്നിവയെ കുറിച്ച് വരെ യുട്യൂബുകാർ വാർത്തകൾ ഇറക്കിയിരുന്നു.\nനാലാമത്തെ പ്രണയമാണ് ഇപ്പോൾ ജീവിതത്തിൽ ഉള്ളത്. ആദ്യത്തെ രണ്ടിലും തേപ്പ് കിട്ടിയിരുന്നതിനാൽ മൂന്നാമത്തെ ആളോട് പ്രണയം തുറന്ന് പറയാൻ ധൈര്യമില്ലായിരുന്നു, അതിനാൽ അത് വൺവേയായി അവസാനിച്ചു.\nഅഞ്ച് വർഷത്തോളം സുഹൃത്തായിരുന്ന പെൺകുട്ടിയെയാണ് ഇപ്പോൾ പ്രണയിക്കുന്നത്. വിവാഹം എന്നൊരു തീരുമാനത്തിൽ തന്നെയാണ് മുന്നോട്ട് പോകുന്നത്. തനിക്ക് പൃഥ്വിരാജിന്റെ ലുക്കും ടൊവിനോ തോമസിന്റെ ശബ്ദവും എന്നുമൊക്കെ പലരും പറയാറുണ്ട്.\nഅതിൽ ഗുണവും ദോഷവുമുണ്ട്. നമുക്ക് നമ്മളുടേതായി എന്തെങ്കിലും കൊണ്ടുവന്നാൽ അനുകരിക്കുന്നത് ആണോയെന്ന് മറ്റുള്ളവർക്ക് തോന്നും. അതിനാൽ കൂടുതൽ ശ്രദ്ധിക്കേണ്ടതുണ്ട്. പൃഥ്വിരാജുമായുള്ള സാമ്യം ആളുകൾ പറയാൻ തുടങ്ങിയപ്പോൾ ഒരിക്കൽ മല്ലിക ചേച്ചിയെ കണ്ടിരുന്നു. പൃഥ്വിരാജിനെപ്പോലയുള്ളൊരാൾ ഉണ്ട് എന്ന് പറഞ്ഞ് കേട്ടിട്ടുണ്ടെന്നായിരുന്നു ചേച്ചി നേരിൽ കണ്ടപ്പോൾ പറഞ്ഞത്’.\nഅഭിനയം താൽപര്യം ആയിരുന്നുവെങ്കിലും എങ്ങനെ സിനിമയിലേക്ക് എത്തിപ്പെടണം എന്നത് അറിയില്ലായിരുന്നു. അതിനാൽ വരുമാനം കണ്ടെത്താൻ സെയിൽസ്, സിസിടിവി മാർക്കറ്റിങ് തുടങ്ങിയവ ചെയ്തിട്ടുണ്ട്.\nപിന്നീട് ബാംഗ്ലൂരിലെ പ്രമുഖ ജ്വല്ലറിയിൽ സെയിൽസ് എക്‌സിക്യൂട്ടീവായി ജോലി ചെയ്യുമ്പോൾ അഭിനയം ഉള്ളിൽ കിടക്കുന്നതിനാൽ സംതൃപ്തി ഉണ്ടായിരുന്നില്ല. പിന്നീട് ഒരു ദിവസം തീരുമാനിച്ച് ഉറപ്പിച്ച് ബാംഗ്ലൂരിലെ ജോലി ഉപേക്ഷിച്ച് നാട്ടിലെത്തുകയായിരുന്നു. ശേഷമാണ് ആത്മസഖി എന്ന സീരിയലിലേക്ക് ക്ഷണം വരുന്നത്.\nഒരു വർഷത്തിനുള്ളിൽ വിവാഹിതനാകാനുള്ള തയ്യാറെടുപ്പിലാണ്. സീരിയലുകൾക്ക് നിലവാരമില്ലെന്ന് പറഞ്ഞ് സർക്കാർ ടെലിവിഷൻ അവാർഡുകൾ കൊടുക്കാതിരുന്ന തീരുമാനത്തോടുള്ള അതിർപ്പും റെയ്ജൻ വ്യക്തമാക്കി.\nനിലവാരമുള്ള വിഷയങ്ങൾ കൊണ്ടുവരുമ്പോൾ സീരിയൽ കാണാൻ കാഴ്ചക്കാരില്ലാതെ വരാറുണ്ട്. അതിനാലാണ് സീരിയലിൽ പ്രവർത്തിക്കുന്നവർ അവിഹിതം പോലുള്ളവ സീരിയലിൽ കൊണ്ടുവരുന്നത്. പ്രേക്ഷകർ മാറുന്നില്ല എന്നതാണ് സീരിയലുകളുടെ നിലവാര തകർച്ചയ്ക്ക് കാരണം എന്നും റെയ്ജൻ പറയുന്നു.\nഅധികം ആർക്കും താൻ മലയാളി ആണെന്ന് അറിയില്ല, സിനിമയിലേക്കുള്ള മടങ്ങി വരവിനെ കുറിച്ച് സുനിത\nസീരിയലിൽ അഭിനയിക്കുന്നുണ്ടെങ്കിലും എക്കാലത്തും സിനിമാ അഭിനയമാണ് ലക്ഷ്യമെന്നും റെയ്ജൻ പറയുന്നു. ഒരിടയ്ക്ക് റെയ്ജൻ നടി അനുശ്രീയുമായി പ്രണയത്തിലാണെന്ന തരത്തിൽ വ്യാപകമായി വാർത്തകൾ പ്രചരിച്ചിരുന്നു.\nഅനുശ്രീയുടെ സഹോദരന്റെ വിവാഹത്തിന് പോയപ്പോൾ പകർത്തിയ ചിത്രങ്ങളായിരുന്നു അനുശ്രീയുമായി പ്രണയത്തിലാണ് എന്ന വാർത്ത പ്രചരിപ്പിക്കാൻ ഏറ്റവും കൂടുതൽ ഉപയോഗിച്ചതെന്നും റെയ്ജൻ പറയുന്നു.\nPrevious articleഏഴരകൊല്ലമായി ഞാൻ അനുഭവിച്ച ബുദ്ധിമുട്ടിന് ശമനമുണ്ടാക്കിയത് മുഖ്യമന്ത്രിയാണ്: വെളിപ്പെടുത്തലുമായി മല്ലിക സുകുമാരൻ\nNext articleകിടിലൻ ഹണിമൂൺ പ്ലാനുമായി ആലീസും സജിനും, താരദമ്പദികളുടെ വെളിപ്പെടുത്തൽ ഇങ്ങനെ